പെരുമ്പള്ളിച്ചിറ ശ്രീകൃഷ്ണസ്വാമി ക്ഷേത്രത്തിലെ ഉത്സവത്തിന് 29ന് കൊടിയേറും :: Janmabhumi Daily\nTuesday 25 November 2014 9:57 am IST\nതൊടുപുഴ : പെരുമ്പള്ളിച്ചിറ ശ്രീകൃഷ്ണസ്വാമി ക്ഷേത്രം ഉത്സവം 26ന് ദശാവതാര ചാര്‍ത്തോടെ ആരംഭിച്ച് 29ന് ക്ഷേത്രം തന്ത്രി ബ്രഹ്മശ്രീ മനയത്താറ്റ് ചന്ദ്രശേഖരന് നമ്പൂതിരിയുടെ മുഖ്യ കാര്‍മ്മികത്വത്തില് കൊടികയറി ഡിസംബര് 6ന് ആറാട്ടോടെ സമാപിക്കും. 26ന് 5ന് നടതുറക്കല്, 6.30ന് മത്സ്യാവതാരം ദശാവതാര ചാര്‍ത്ത്,7മുതല് ശ്രീകൃഷ്ണ ഭജനസമിതിയുടെ ഭജന. 27ന് കൂര്‍മ്മാവചാരം ദശാവതാര ചാര്‍ത്ത്, 28ന് വരാഹാവതാരം, വിശേഷാല് ദീപാരാധന. തുടര്‍ന്ന് ശുദ്ധികലശ പൂജകള്, വാസ്തുഹോമം, വാസ്തുബലി. 29ന് നരസിംഹാവതാരം ദശാവതാരചാര്‍ത്ത്. ദീപാരാധനയ്ക്ക് ശേഷം ക്ഷേത്രം തന്ത്രി ബ്രഹ്മശ്രീ മനയത്താറ്റ് എം.എന്. ചന്ദ്രശേഖരന് നമ്പൂതിരി തൃക്കൊടിയേറ്റിന് മുഖ്യ കാര്‍മ്മികത്വം വഹിക്കും. രാത്രി 8 മുതല് മങ്കുഴിക്കാവ് ബാലസമിതിയുടെ കലാസന്ധ്യ. തിരുവുത്സവം രണ്ടാം ദിവസമായ 30ന് രാവിലെ 5ന് ഗണപതി ഹോമം, 25 കലശം, അഭിഷേകം, വൈകിട്ട് 5ന് ദശാവതാര ചാര്‍ത്ത് വാമനാവതാരം. വൈകിട്ട് 8ന് പൊതിയില് നാരായണ ചാക്യാരുടെ ചാക്യാര്‍കൂത്ത്. ഡിസംബര് 1ന് രാവിലെ പതിവ് പൂജകള്, വൈകിട്ട് 6.30ന് ദശാവതാരചാര്‍ത്ത് പരശുരാമാവതാരം, 7.30 മുതല് ബാലഗോകുലം കുട്ടികളുടെ വിവിധ കലാപരിപാടികള്, 8ന് ശ്രീകൃഷ്ണപുരം, കുമാരമംഗലം മാതൃസമിതികളുടെ തിരുവാതിരകളി. ഡിസംബര് 2ന് ശ്രീകൃഷ്ണപുരം മാതൃസമിതിയുടെ നാരായണീയ പാരായണം. വൈകിട്ട് 6.30ന് ശ്രീരാമാവതാരം ദശാവതാര ചാര്‍ത്ത്. 6.30 മുതല് 7.30 വരെ ശ്രീകൃഷ്ണ ഭജനസമിതിയുടെ ഭജന. 8 മുതല് തൊടുപുഴ തരംഗിണി ഓര്‍ക്കസ്ട്രയുടെ ഭക്തിഗാനമേള. ഡിസംബര് 3ന് രാവിലെ 11.30ന് ഉത്സവബലി ദര്‍ശനം, ശേഷം പ്രസാദഊട്ട്. വൈകിട്ട് 6.30ന് ദശാവതാര ചാര്‍ത്ത് ബലരാമാവതാരം. വിശേഷാല് ദീപാരാധന. 8ന് തിരുവനന്തപുരം കലാക്ഷഏത്രയുടെ ബാലെ ബലരാമന്. ഡിസംബര് 4ന് രാവിലെ പതിവ് പൂജകള്. വൈകിട്ട് 6.30ന് ദശാവതാര ചാര്‍ത്ത് ശ്രീകൃഷ്ണാവതാരം. വിശേഷാല് ദീപാരാധന, 7.30ന് ഹിന്ദു ഐക്യവേദി സംസ്ഥാന അദ്ധ്യക്ഷ കെ.പി. ശശികല ടീച്ചറുടെ പ്രഭാഷണം. ഡിസംബര് 5ന് രാവിലെ 25 കലശം, പഞ്ചഗവ്യ അഭിഷേകം, ഗുരുതി, വൈകിട്ട് 3.30ന് എതിരേല്‍പ്പ് മഹോത്സവം. വൈകിട്ട് കാര്‍ത്തികവിളക്ക് മഹോത്സവം, ദശാവതാര ചാര്‍ത്ത് ശ്രീഗുരുവായൂരപ്പന്, വിശേഷാല് ദീപാരാധന. 8ന് മാസ്റ്റര് വെങ്കിടേഷിന്റെ മാജിക് ഷോ.9മുതല് ശങ്കരമണി & പാര്‍ട്ടിയുടെ ഭക്തിഗാനസുധ. ഡിസംബര് 6ന് രാവിലെ 5ന് നടതുറപ്പ്, കലശപൂജ, ആറാട്ടുബലി, ആറാട്ട് എഴുന്നള്ളിപ്പ്, കടവില് ആറാട്ട്, കൊടിമരച്ചുവട്ടില് പറവയ്പ്പ്, വലിയകാണിയ്ക്ക, ഉച്ചപൂജ, കലശാഭിഷേകം, ശ്രീഭൂതബലി തുടര്‍ന്ന് മഹാപ്രസാദഊട്ട്. വൈകിട്ട് 6.30ന് ദീപാരാധന.\nതൊടുപുഴ ശ്രീകൃഷ്ണസ്വാമി ക്ഷേത്രത്തിലെ ഉത്സവത്തിന് കൊടിയിറങ്ങി


ലക്ഷ്യമില്ലാതെയുള്ള ഓട്ടങ്ങൾ | Shalom Times Malayalam\nജീവിതത്തിന് ഒരു ലക്ഷ്യവും അത് നേടാനുള്ള ആഗ്രഹവും നിങ്ങൾക്കുാേ?\nലോകത്തിലെ ഏറ്റവും വേഗതയുള്ള ഓട്ടക്കാരനാണ് ഉസൈൻ ബോൾട്ട്. മിന്നൽവേഗത്തിൽ ഓടാൻ കഴിവുള്ളതുകൊണ്ട് അദ്ദേഹം ലൈറ്റ്‌നിങ്ങ് ബോൾട്ട് എന്നുകൂടി വിളിക്കപ്പെടുന്നു. നൂറ് മീറ്റർ ദൂരം 9.58 സെക്കൻഡിലാണ് അദ്ദേഹം ഫിനിഷ് ചെയ്തത്. വേഗത്തിന്റെ ചക്രവർത്തിയായ അദ്ദേഹത്തിന്റെ കഴിവുകൾ കണ്ടെത്തി മിനുക്കിയെടുത്തത് അദ്ദേഹത്തിന്റെ കോച്ച് ഗ്ലെൻ മിൽസ് ആണ്. ഉയർന്ന വേഗം കൈവരിക്കുന്നതിന് തടസമായ ഒരു ദോഷം ഉസൈൻ ബോൾട്ടിനുണ്ടായിരുന്നു. അതിതാണ്, ഓടുന്നതിനിടെ അദ്ദേഹത്തിന്റെ രണ്ട് കണ്ണുകളും വശങ്ങളിലേക്ക് പാളിപ്പോകും. മറ്റുള്ളവർ എവിടെ എത്തി എന്ന് നോക്കി ഓടുന്നതായിരുന്നു അദ്ദേഹത്തിന്റെ ശീലം.\nകോച്ച് അദ്ദേഹത്തെ ഇപ്രകാരം തിരുത്തി. ‘നിനക്ക് മറ്റുള്ളവരെ തോല്പിക്കണമെങ്കിൽ ലക്ഷ്യത്തിലേക്ക് മാത്രം നോക്കി ഓടണം.’ കോച്ചിന്റെ ഉപദേശം ബോൾട്ട് സ്വീകരിച്ചു. തന്റെ സ്വഭാവത്തിൽ മാറ്റം വരുത്തി. ഏറ്റവും മികച്ച ഓട്ടക്കാരനാകുകയും ചെയ്തു.\nഭൗതികജീവിതത്തിൽ മാത്രമല്ല, ആത്മീയജീവിതത്തിലും മികച്ച വിജയം നേടുവാൻ ഏകാഗ്രത കൂടിയേ തീരൂ. ലക്ഷ്യമെന്താണെന്ന് തീരുമാനിക്കുക, അത് നേടുവാനായി അധ്വാനിക്കുക. എങ്കിൽ ആത്മീയ ജീവിതത്തിലും വിജയം സുനിശ്ചിതമത്രേ.\nപക്ഷേ, പലരും പരാജയപ്പെട്ടുപോകുന്നത് ലക്ഷ്യം കൃത്യമായി നിർണയിക്കുന്നതിൽ പരാജയപ്പെടുന്നതുകൊണ്ടാണ്. ഉദാഹരണമായി പലരും ആത്മീയജീവിതത്തിലൂടെ ലക്ഷ്യംവയ്ക്കുന്നത് ഭൗതികനേട്ടങ്ങളാണ്, അനുഗ്രഹങ്ങളാണ്. ഒരു വിദ്യാർത്ഥി ഇങ്ങനെ ചിന്തിക്കുന്നു: ഒരു ധ്യാനം കൂടിയാൽ എന്റെ മനസ് ശുദ്ധമാകും, എനിക്ക് കൂടുതൽ ഏകാഗ്രമായി പഠിക്കാൻ സാധിക്കും, പരീക്ഷയ്ക്ക് ഉയർന്ന മാർക്ക് നേടാൻ സാധിക്കും. സാമ്പത്തിക പ്രതിസന്ധിയിലായിരിക്കുന്ന ഒരാൾ ചിന്തിക്കുന്നു, ധ്യാനത്തിലൂടെ എന്റെ ഈ പ്രശ്‌നത്തിൽനിന്ന് രക്ഷപ്പെടാനുള്ള വഴി തെളിഞ്ഞുകിട്ടും. ഇങ്ങനെ ഭൗതികലക്ഷ്യങ്ങൾക്കുവേണ്ടി പ്രാർത്ഥിക്കുന്നവരും ധ്യാനങ്ങളിൽ സംബന്ധിക്കുന്നവരുമാണ് ഭൂരിപക്ഷവും. അതിനാലത്രേ ധ്യാനങ്ങളിൽ സംബന്ധിക്കുന്നവരുടെ എണ്ണം ഗണ്യമായി വർധിച്ചിട്ടും നമ്മുടെ സമൂഹത്തിൽ സ്ഥായിയായ മാറ്റമുണ്ടാകാത്തത്.\nഭൗതിക അനുഗ്രഹങ്ങൾ മാത്രം പ്രാർത്ഥനയുടെ ലക്ഷ്യമാകുമ്പോൾ മറ്റൊരു പ്രശ്‌നംകൂടിയുണ്ടാകുന്നു. നാം പ്രാർത്ഥിച്ച ഭൗതിക അനുഗ്രഹം നേടിക്കഴിഞ്ഞു. പിന്നെ അടുത്ത അനുഗ്രഹത്തിനായി പ്രാർത്ഥിക്കുന്നു. മനുഷ്യന്റെ ആഗ്രഹങ്ങൾ തീരാത്തതുകൊണ്ട് പ്രാർത്ഥനയും അവസാനിക്കുന്നില്ല. എന്നാലും അവന്റെ മനസിന്റെ ദാഹം ശമിക്കുകയില്ല. അതുകൊണ്ടാണ് യേശു പറഞ്ഞത്: ”ഈ വെള്ളം കുടിക്കുന്ന ഏവനും വീണ്ടും ദാഹിക്കും. എന്നാൽ ഞാൻ നല്കുന്ന വെള്ളം കുടിക്കുന്നവന് പിന്നീട് ഒരിക്കലും ദാഹിക്കുകയില്ല” (യോഹന്നാൻ 4:13).\nമനുഷ്യന്റെ ദാഹം ശമിപ്പിക്കാൻ സാധിക്കുന്ന ഒരു വ്യക്തിയുണ്ട്. അത് കർത്താവായ യേശുക്രിസ്തുവാണ്. അവിടുന്ന് മനുഷ്യദാഹത്തെ എന്നന്നേക്കുമായി തൃപ്തിപ്പെടുത്തുന്നത് ജീവജലത്തിന്റെ അരുവിയായ പരിശുദ്ധാത്മാവിനെ നമ്മുടെ ഹൃദയത്തിലേക്ക് ഒഴുക്കിക്കൊണ്ടാണ്. യേശുവിനെ അറിഞ്ഞ എത്രയോ പേർ അത്ഭുതകരമായി രൂപാന്തരം പ്രാപിച്ചിട്ടുണ്ട്! മദ്യത്തിനും ജഡികപാപങ്ങൾക്കും അടിമകളായി തകർന്ന ജീവിതം നയിച്ചവർ യേശുവിനെ കണ്ടെത്തിക്കഴിഞ്ഞപ്പോൾ ആനന്ദം നിറഞ്ഞ ജീവിതം നയിക്കുന്നു. ഈ മാറ്റം വരുത്താൻ യേശുവിന് മാത്രമേ സാധിക്കൂ. അപ്പോൾ നമ്മുടെ പ്രാർത്ഥനയുടെ യഥാർത്ഥ ലക്ഷ്യം യേശുവിനെ അറിയുക എന്നതായിരിക്കണം.\nയേശുവിനെ അറിഞ്ഞാൽ എല്ലാമായി. ലോകത്തിന്റെ ദൃഷ്ടിയിൽ അന്നത്തെ കാലത്ത് നേടാമായിരുന്ന എല്ലാ നേട്ടങ്ങളും കൈവരിച്ച വിശുദ്ധ പൗലോസ് ഇപ്രകാരം നിരീക്ഷിക്കുന്നു: ”എന്റെ കർത്താവായ യേശുക്രിസ്തുവിനെപ്പറ്റിയുള്ള ജ്ഞാനം കൂടുതൽ വിലയുള്ളതാകയാൽ, സർവവും നഷ്ടമായി ഞാൻ കണക്കാക്കി” (ഫിലിപ്പി 3:8). അദ്ദേഹം കൈവരിച്ച എല്ലാ ഭൗതികനേട്ടങ്ങളും അദ്ദേഹം ത്യജിച്ചത് ക്രിസ്തുവിനെ അറിയാൻ വേണ്ടിയാണ്.\nവിശുദ്ധ പൗലോസിന്റെ അനുഭവം രണ്ടായിരം വർഷങ്ങൾക്കുമുൻപ് സംഭവിച്ച ഒരു ചരിത്രവസ്തുത മാത്രമല്ല, ഇന്നും ആവർത്തിക്കപ്പെടുന്ന ഒന്നാണ്. ക്രിസ്തുവിനെപ്രതി ലോകത്തിന്റെ സ്ഥാനമാനങ്ങൾ ത്യജിക്കുന്നവർ ഈ കാലഘട്ടത്തിലുമുണ്ട്. ഈ നാളുകളിൽ ഞാൻ വായിച്ചറിഞ്ഞ ഒരു വ്യക്തിയെ പരിചയപ്പെടുത്തട്ടെ.\n‘ദൈവവിളി സ്വീകരിച്ച പോലിസ് കമ്മീഷണർ’ എന്ന ശീർഷകത്തിൽ ശ്രീ. മാത്യു കുന്നേമുറിയിൽ ദീപിക ദിനപ്പത്രത്തിൽ എഴുതിയ ലേഖനത്തിൽ നിന്നാണ് അദ്ദേഹത്തെക്കുറിച്ച് അറിഞ്ഞത്. പേര് എസ്.പി. സത്തൂർ. അദ്ദേഹം ഹൈദരബാദ്-സെക്കന്ദരാബാദ് നഗരങ്ങളുടെ ഉത്തരവാദിത്വമുള്ള പോലിസ് കമ്മീഷണറായിരുന്നു. സമൂഹത്തിൽ ഉന്നതമായ സ്ഥാനം വഹിച്ചിരുന്ന അദ്ദേഹം യേശുക്രിസ്തുവിനെ അറിഞ്ഞപ്പോൾ തന്റെ സ്ഥാനവും അധികാരവും ത്യജിക്കാൻ തയാറായി. താൻ അറിഞ്ഞ യേശുവിനെക്കുറിച്ചുള്ള അറിവ് മറ്റുള്ളവരുമായി പങ്കുവയ്ക്കാനും യേശുവിനായി ജീവിക്കാനും അദ്ദേഹം തീവ്രമായി ആഗ്രഹിച്ചു. അതിനാൽ പോലിസ് കമ്മീഷണർ പദവി രാജിവച്ച് ഒരു വൈദികനാകാൻ അദ്ദേഹം തീരുമാനിച്ചു. ഈശോ സഭക്കാരുടെ സെമിനാരിയിൽ ചേർന്ന് വൈദികപഠനം ആരംഭിച്ചു. തന്റെ നാൽപത്തിയാറാം വയസിലാണ് ഈ തീരുമാനം അദ്ദേഹം എടുത്തത്. 1972-ൽ അദ്ദേഹം വൈദികനായി, യേശുക്രിസ്തുവിനായി ജീവിക്കാൻ. വിശുദ്ധ പൗലോസിനെപ്പോലെ ഉന്നത കുടുംബത്തിൽപ്പെട്ട ഒരു വ്യക്തിയായിരുന്നു അദ്ദേഹം. ചുരുങ്ങിയ വർഷങ്ങൾ മാത്രമേ ക്രിസ്തുവിന്റെ പ്രകാശവും സൗരഭ്യവും ലോകത്തിൽ പരത്തുവാൻ അദ്ദേഹത്തിന് ലഭിച്ചുള്ളൂ. 1979-ൽ അദ്ദേഹം നിത്യസമ്മാനത്തിനായി വിളിക്കപ്പെട്ടു.\nഈ ലേഖനം വായിക്കുന്ന നിങ്ങളെയും യേശു തന്റെ അടുത്തേക്ക് ക്ഷണിക്കുന്നു. അവിടുന്ന് നിങ്ങളെ സ്‌നേഹിക്കുന്നതുപോലെ മറ്റാരും നിങ്ങളെ സ്‌നേഹിക്കുന്നില്ല. സ്‌നേഹത്തിന്റെ പൂർണത യേശു മാത്രമാണ്. കാരണം, നമുക്കുവേണ്ടി മരിക്കാൻ അവിടുന്ന് തയാറായി. മാത്രവുമല്ല അവിടുന്ന് ഉയിർത്തെഴുന്നേറ്റ് ഇന്നും ജീവിക്കുന്നു. സർവ അധികാരങ്ങളും കയ്യാളുന്ന രാജാധിരാജനാണ് അവിടുന്ന്. വിശുദ്ധ പൗലോസ് ഇപ്രകാരം പറയുന്നു: ”യേശുവിന്റെ നാമത്തിന് മുൻപിൽ സ്വർഗത്തിലും ഭൂമിയിലും പാതാളത്തിലുമുള്ള സകലരും മുട്ടുകൾ മടക്കുന്നതിനും യേശുക്രിസ്തു കർത്താവാണെന്ന് പിതാവായ ദൈവത്തിന്റെ മഹത്വത്തിനായി എല്ലാ നാവുകളും ഏറ്റുപറയുന്നതിനും വേണ്ടിയാണ്” (ഫിലിപ്പി 2:10-11).\nനിങ്ങളുടെ ഇപ്പോഴത്തെ പ്രശ്‌നം എത്ര വലുതായാലും അത് പരിഹരിക്കാൻ യേശുവിന് മാത്രമേ കഴിയുകയുള്ളൂ. നിങ്ങളുടെ ഭയവും ഏകാന്തതയും ശൂന്യതയും മാറ്റാൻ യേശുവിന് സാധിക്കും. കാരണം, അവിടുന്ന് നിങ്ങളോടൊപ്പമുണ്ട്, നിങ്ങളുടെ സന്തത സഹചാരിയാണ്. അങ്ങ് അകലെ സ്വർഗത്തിൽമാത്രം വസിക്കുന്ന ഒരു ദൈവമല്ല അവിടുന്ന്. ഇപ്പോൾ നിങ്ങളുടെ സമീപത്തുതന്നെയുണ്ട്. കാരണം, അത് അവിടുത്തെ വാഗ്ദാനമാണ്. ”യുഗാന്തംവരെ എന്നും ഞാൻ നിങ്ങളോടുകൂടെ ഉണ്ടായിരിക്കും” (മത്തായി 28:20). യേശുവിന്റെ ഏറ്റവും പ്രസിദ്ധവും പ്രസക്തവുമായ വാഗ്ദാനമാണിത്. മനുഷ്യനോടൊത്ത് വസിക്കാൻ തീവ്രമായി അഭിലഷിക്കുന്ന ആ ദൈവത്തെ സ്വന്തമാക്കുന്നതാകട്ടെ നമ്മുടെ ജീവിതലക്ഷ്യം. ലക്ഷ്യം കൃത്യമായാൽ നമ്മുടെ ജീവിതവും അർത്ഥപൂർണമാകും. ആ വലിയ കൃപ ലഭിക്കാനായി ഇപ്പോൾത്തന്നെ നമുക്ക് പ്രാർത്ഥിക്കാം.\nകർത്താവായ യേശുവേ, ഞങ്ങൾ അങ്ങയെ ആരാധിക്കുന്നു. അങ്ങയെ അറിയുക എന്നതാണല്ലോ ഞങ്ങളുടെ ആത്യന്തികലക്ഷ്യം. അതിനായി ഞങ്ങളുടെ ജീവിതത്തെ ക്രമീകരിക്കണമേ. ഞങ്ങളുടെ സകല ദാഹങ്ങളെയും ശമിപ്പിക്കാൻ അങ്ങയുടെ പരിശുദ്ധാത്മാവിനെ ഞങ്ങളിലേക്ക് അയച്ചാലും. ജീവിതകാലം മുഴുവൻ ഞങ്ങൾ അങ്ങയോടുകൂടെയും അങ്ങേക്കുവേണ്ടിയും ജീവിക്കട്ടെ. പരിശുദ്ധ അമ്മേ, വിശുദ്ധ യൗസേപ്പിതാവേ, യേശുവിനെ നിങ്ങൾ അറിഞ്ഞതുപോലെ ഞങ്ങളും അറിയാനും ആരാധിക്കാനും ഞങ്ങൾക്കായി പ്രാർത്ഥിക്കണമേ, ആമ്മേൻ.


മണിയുടെ മരണം സി.ബി.ഐ. അന്വേഷിക്കണമെന്ന് ഹൈക്കോടതി\nWednesday 12th April 2017 12:32pm\nനടന് കലാഭവന് മണിയുടെ മരണം സി.ബി.ഐ. അന്വേഷിക്കണമെന്ന് ഹൈക്കോടതി. അന്വേഷണം ഒരുമാസത്തിനകം ഏറ്റെടുക്കണമെന്നും നിര്‍ദേശിച്ചിട്ടുണ്ട്.\nനേരത്തെ കേസ് സി.ബി.ഐക്ക് കൈമാറുന്നതായി സംസ്ഥാന സര്‍ക്കാര് വിജ്ഞാപനം ഇറക്കിയിരുന്നു. എന്നാല് മണിയുടെ മരണത്തില് അസ്വഭാവികതയോ, ദുരൂഹതയോ കണ്ടെത്താനായിട്ടില്ല എന്നും അതിനാല് കേസ് ഏറ്റെടുക്കാന് സാധിക്കില്ല എന്നും കാട്ടി സി.ബി.ഐ. ഹൈക്കോടതിയില് സത്യവാങ്മൂലം നല്‍കുകയായിരുന്നു. എന്നാല് ഇത് തള്ളി സി.ബി.ഐ അന്വേഷണത്തിന് കോടതി ഉത്തരവിടുകയായിരുന്നു.\nമണിയുടെ മരണത്തില് ദുരൂഹതയുണ്ട് പക്ഷെ തെളിവില്ല; വിനയന്റെ മൊഴി സി.ബി.ഐ രേഖപ്പെടുത്തി\nമണിയുടെ സഹോദരന് ആര്.എല്.വി. രാമകൃഷ്ണന് നല്‍കിയ ഹര്‍ജിയിലാണ് ഉത്തരവ്. ക്രൈംബ്രാഞ്ച് അന്വേഷണത്തില് ബന്ധുക്കള് അതൃപ്തി പ്രകടിപ്പിച്ചതിനെ തുടര്‍ന്നായിരുന്നു കേസ് സി.ബി.ഐക്ക് വിടാന് തീരുമാനിച്ചത്.\nഅടുത്തയിടെ, കേന്ദ്രമന്ത്രി രാജ്‌നാഥ് സിങ് കേരളത്തില് എത്തിയപ്പോള് സി.ബി.ഐ. അന്വേഷണം വേണമെന്ന നിവേദനവുമായി മണിയുടെ ബന്ധുക്കള് സമീപിച്ചിരുന്നു.\nമണിയുടെ മരണവുമായി ബന്ധപ്പെട്ട് സുഹുത്തുക്കളെ നുണപരിശോധനയ്ക്ക വിധിയേമാക്കിയിരുന്നെങ്കിലും അസ്വാഭാവികമായ മൊഴികളൊന്നും ലഭിച്ചിരുന്നു.\nDont Miss ഐശ്വര്യ റായിയെ മലര്‍ത്തിയടിച്ച നരിക്കുനിയുടെ രാജകുമാരി ഇതാ എഴുന്നള്ളുന്നു\n2016 മാര്‍ച്ച് ആറാം തീയ്യതി കൊച്ചിയിലെ സ്വകാര്യ ആശുപത്രിയില് വെച്ചാണ് മണി മരണപ്പെടുന്നത്. മണിയുടെ വീടിന് സമീപമുള്ള പാടിയില് അബോധവാസ്ഥയിലായ നിലയില് കണ്ടെത്തിയ മണിയെ ആശുപത്രിയിലെത്തിക്കുകയായിരുന്നു.\nതുടക്കം മുതല് തന്നെ മണിയുടെ മരണത്തില് ദുരൂഹതയുണ്ടെന്ന നിലപാടിയിലായിരുന്നു ബന്ധുക്കള്. ഗുരുതരമായ കരള് രോഗ ബാധിതനായിരുന്ന മണിയുടെ ശരീരത്തില് കീടനാശിനിയുടെയും വ്യാജമദ്യത്തിന്റെയും സാന്നിധ്യം കണ്ടെത്തിയതായുള്ള റിപ്പോര്‍ട്ടുകളും വന്നിരുന്നു.\nWednesday 3rd October 2018 3:45pm\nFriday 21st September 2018 11:51pm


തൊട്ടതെല്ലാം പൊന്നാക്കിയ എന്റെ സുഹൃത്ത് അബ്ദുല് മുനീര് കെ എ - My Kasaragod Vartha | LATEST KASARAGOD LOCAL NEWS | കാസറഗോഡ് വാർത്തകൾ ചുറ്റുവട്ടം കാസ്രോട് VARTHA\n(my.kasargodvartha.com 14.01.2021) തളങ്കര പള്ളിക്കാലിലെ മുനീര് (അബ്ദുല് മുനീര് കെ എ) മാഷിന്റെ അപ്രതീക്ഷിത മരണം എന്നെ അക്ഷരാര്‍ത്ഥത്തില് ഞെട്ടിച്ചു എന്നതാണ് പരമാര്‍ത്ഥം. ബാല്യ കാലത്ത് ഞങ്ങള് അയല്‍വാസികളും, തിരിച്ചറിവുണ്ടായ കാലം മുതല് പിരിയാത്ത കൂട്ടുകാരുമായിരുന്നു. തലമയുറകള് നീണ്ടു നില്‍ക്കുന്ന കുടുംബ ബന്ധവും ഞങ്ങള്‍ക്കിടയിലുണ്ട്. വലിയ തിരയിളക്കങ്ങളൊന്നുമില്ലാതെ ഞങ്ങളുടെ ജീവിതം മുന്നോട്ട് പോകുന്നതിനിടയിലാണ് ഒന്നിനും പത്തിനും ഇടയില് പ്രായമുള്ള അഞ്ചാറ് പൈതങ്ങളെ അനാഥരാക്കിക്കൊണ്ട് മുനീര് മാഷിന്റെ, സഹോദരങ്ങളുടെ ഉപ്പ ഈ ലോകത്തോട് വിട പറയുന്നത്. പിന്നെ ദാരിദ്ര്യത്തിന്റെയും കഷ്ടപ്പാടുകളുടെയും നാളുകളായിരുന്നു അവര്‍ക്ക്. പട്ടിണിയുടെ കൈപ്പും ആ കാലത്തവര് നുണഞ്ഞിട്ടുണ്ടാവും. മുനീറിന്റെ ജേഷ്ടന് ഗള്‍ഫിലെത്തിച്ചേരുന്നതോടെയാണ് പിന്നീടവിടെ ആശ്വാസത്തിന്റെ നെടുവീര്‍പ്പുയരുന്നത്.\nസ്‌കൂളിലും കോളേജിലും മുനീര് ആരാലും ശ്രദ്ധിക്കപ്പെടാതെ പോയ വിദ്യാര്‍ത്ഥിയാണ്. അക്കാലത്ത് മുനീര് എല്ലാവരില് നിന്നും, അടുത്ത കൂട്ടുകാരില് നിന്നു പോലും ഒരു ഒളിച്ചോട്ടം നടത്തുകയായിരുന്നു. സൗഹൃദങ്ങളെ ഭയപ്പെടുന്ന പോലെ, ഏകാന്തത ഇഷ്ടപ്പെട്ട ഒരു കൗമാര കാലമാണ് അവന്റേതെന്നാണ് എനിക്കിപ്പോള് ഓര്‍മ്മയില് തെളിയുന്നത്. കോളേജ് ഡെ ഫങ്ഷനില് ഒരു പരിപാടിയിലും ഭാഗഭാക്കാവാതെ, എന്നാല് എവിടെയെങ്കിലും ഒതുങ്ങിക്കൂടി പരിപാടി വീക്ഷിക്കും. ഇതൊന്നും തന്റെ ലോകമെ അല്ല എന്ന ചിന്തയോടെ അവന്, വിദ്യാര്‍ത്ഥി വിദ്യാര്‍ത്ഥിനികള് ഓഡിറ്റോറിത്തിലേക്ക് ഒഴുകുമ്പോള് ഒരലസ ഭാവത്തില് ഏതെങ്കിലും കോണില് നില്‍ക്കുകയാവും. തികച്ചും ഒരൊതുങ്ങിയ വിദ്യാര്‍ത്ഥി ജീവിതമായിരുന്നു അവന്റേത്.\nതന്റെ ഏതാനും കൂട്ടുകാര്‍ക്കിടയില് പോലും മുനീര് ഒരു നിശ്ശബ്ദ ജീവിയായി.. ഡിഗ്രി പരീക്ഷാ ഫലമാണ് അവനെ ആരെങ്കിലും ശ്രദ്ധിക്കാനിടയാക്കിയത്. അവന്റെ ജീവിതം മാറ്റി മറിച്ചതും മറ്റൊന്നല്ല. അവന് പ്രതീക്ഷിച്ചോ എന്നറിയില്ല. പക്ഷെ അദ്ധ്യാപകരെ പോലും അമ്പരപ്പിച്ച് മുനീറിന് ബി എ ക്ക് ഫസ്റ്റ് ക്ലാസ്. അക്കാലത്ത് അത് ചെറിയൊരു കാര്യമായിരുന്നില്ല. അവന്റെ ജീവിതത്തിലെങ്കിലും അത് വലിയ മാറ്റത്തിന് കാരണമായി.\nഎന്റെ സുഹൃത്തിന് സ്വല്‍പം ആത്മവിശ്വാസവും കൈവന്നത് അതോട് കൂടിയാണ.. എം എ ക്ക് കാര്യവട്ടം യുനിവേഴ്‌സിറ്റി കാമ്പസില് തന്നെ പ്രവേശനം കിട്ടി. പക്ഷെ അവിടെയെത്തിയപ്പോള്, വീണ്ടും അവനെ പഴയ ഒറ്റപ്പെടല് ബാധിച്ചുവോ എന്നറിയില്ല. അല്ലെങ്കില് അമിതമായ ആത്മവിശ്വാസം ആവാം വില്ലനായത്. പ്രതീക്ഷിച്ചത്ര ഉയരാന് അവനവിടെ സാധിച്ചില്ല. എം എ കഴിഞ്ഞ ഉടനെ ഇസ്ലാമിയ ടൈല് കംപനിയില് ജോലിക്ക് കയറി. അതിനിടയില് തലശ്ശേരിയില് നിന്ന് ബി എഡ്ഡും നേടി..\nതളങ്കര ദഖീറത്ത് ഇംഗ്ലീഷ് മീഡിയം സ്‌കൂള് തുടങ്ങി, അതിന്റെ മുന്നോട്ടുള്ള പ്രയാണത്തില് കിതക്കുന്ന ഒരു സമയത്താണ് മുനീര് അതിന്റെ പ്രിന്‍സിപ്പള് ആയി ചുമതലയേല്‍ക്കുന്നത്. ദഖീറത്തിനെ നല്ല നിലവാരത്തിലേക്ക് കൊണ്ട് വരുന്നതിനിടയില് തന്നെയാണ് മുനീറിന് കാലിക്കറ്റ് സര്‍വ്വ കലാശായിലെ ഭരണ നിര്‍വ്വഹണ വിഭാഗത്തില് ജോലി തരമാകുന്നത്. അവിടെ ജോയിന് ചെയ്ത് കഷ്ടിച്ച് ഒരു മാസം പിന്നിടവെ, അവന് ലീവെടുത്ത് ഒമാന് കസബിലെ ഒരു പ്രശസ്ത ട്രേഡിങ് കംപനിയില് മാനേജറായി ജോലിയില് പ്രവേശിക്കുകയും ചെയ്യുന്നു. മാസങ്ങള്‍ക്കുള്ളില് തന്ന കസബില് മുനീര് സര്‍വ്വരാലും പ്രശംസിക്കപ്പെടുന്ന, സേവന രംഗത്ത് തിരക്കേറിയ ഒരു വ്യക്തിയായി മാറി. എല്ലാവരും എന്തിനും ആശ്രയിക്കുന്ന ഒരുവനായി മാറുകയായിരുന്നു. കസബിലെ അനൗദ്യോഗിക ഇന്ത്യന് സ്ഥാനപതി തന്നെയായി മാറി എന്നും പറയാം.\nഒമാന് സര്‍ക്കാറിന്റെ പുതിയ നിയമ/നയമാറ്റത്തില് കസബിന്റെ പ്രാധാന്യം നഷ്ടപ്പെടുകയും ഏറെ കച്ചവട സ്ഥാപനങ്ങള് അടച്ചിടേണ്ടി വരികയും ചെയ്തു. ആ വേളയില് മുനീര് തിരിച്ച് നാട്ടിലേക്ക് തന്നെ വിമാനം കയറി. അവന് പച്ച പിടിച്ച്, വര്‍ഷങ്ങളോളം സമ്പാദിച്ച് സ്വരൂപിച്ചു വെച്ചതെല്ലാം ഒരു നാള് എങ്ങനെയോ പൂര്‍ണ്ണമായി ഇല്ലാതായപ്പോള് മുനീര് തെല്ല് പോലും പതറുകയോ, സ്വയം നീറി നശിക്കുകയോ, കുടുംബത്തെ വേദനിപ്പിക്കുകയോ ചെയ്തില്ല. ആരെയും കുറ്റപ്പെടുത്തുകയും ഉണ്ടായില്ല. അവനത് വരെ പിന്‍പറ്റിയ വിശ്വാസാദര്‍ശം മുറുകെ പിടിച്ച്, പ്രവാചകന്റെ മാതൃകാ പരമായ രീതിയില് തന്നെ ക്ഷമിച്ച് കൊണ്ട് മുന്നോട്ട് പോയി. പിന്നീട് ഒരു ബന്ധു മുഖേനയാണ് ഷാര്‍ജ ഏഷ്യന് സ്‌കൂളില് അവന് ജോലി കിട്ടുന്നത്. മുനീര് പ്രവേശിക്കുമ്പോള് ഇരുനൂറോളം കുട്ടികള് മാത്രമുണ്ടായിരുന്ന ഒരു സ്‌കൂളിനെ ആറായിരത്തിലധികം കുട്ടികള് പഠിക്കുന്ന ഒരു മെഗാസ്ഥാപനമാക്കി മാറ്റാന് അവന് അധിക സമയം വേണ്ടി വന്നില്ല. ഈ കോവിഡ് കാലത്ത് പോലും ഒരു ദിവസവും വിശ്രമമെടുക്കാതെ അവന് സ്‌കൂളിലെത്തുമായിരുന്നു. ചില നാളുകളില് വീട്ടിലെത്തുമ്പോള് രാത്രി പത്ത് മണി കഴിയുമായിരുന്നുവത്രെ..\nതളങ്കര ഉബൈദ് ലൈബ്രറിക്കും മുനീറിന്റെ സാന്നിദ്ധ്യം ഏറെ ഫലം ചെയ്തതിന്റെ സാക്ഷ്യം അയവിറക്കാനുണ്ടാവും. അതിന്റെ സുവര്‍ണ്ണ കാലമെന്നത് അക്കാലം തന്നെയാണ്. അവന് മാറിപ്പോയതോടെ വീണ്ടും അത് നാഥനില്ലാക്കളരിയായി മാറിയോ എന്ന് സംശയം. തൊട്ടതെല്ലാം പൊന്നാക്കിയ വ്യക്തിത്വത്തിനുടമയാണ് മുനീറെന്ന് അവനെ എന്നും നോക്കിക്കണ്ടിരുന്ന സുഹൃത്തെന്ന നിലയില് എനിക്ക് സാക്ഷ്യപ്പെടുത്താനാവും.\nമുനീര് ബന്ധപ്പെടേണ്ടി വന്ന ഒരു വ്യക്തിക്കും, വലുതോ ചെറുതോ അതാരുമാകട്ടെ, ഗുണകരമല്ലാതെ ഒന്നും അവന്റെ ഭാഗത്ത് നിന്ന് ഉണ്ടായിരിക്കാന് സാധ്യതയില്ല. പ്രവൃത്തിയിലും വാക്കിലും നോട്ടത്തിലും, ആ ശരീര ഭാഷയില് പോലും സഹജീവി സ്‌നേഹം വഴിഞ്ഞൊഴുകിയ, ഒഴുക്കിയ വ്യക്തിത്വമാണതെന്ന് അടുത്തവര്‍ക്കറിയാം.\nചെറിയ ക്ലാസുകള് മുതല് ഞങ്ങള് ഒന്നിച്ച് പഠിച്ചതാണെങ്കിലും, ആ സൗഹൃദം പൂത്തുലയുന്നത് കോളേജ് പഠന ശേഷമാണ്. പഠനാനന്തരം ഞങ്ങള് ഇരുമെയ്യാണെങ്കിലുമൊരൊറ്റ ഹൃദയം പോലെയാണ് കഴിഞ്ഞത്. നാട്ടില് രണ്ട് പേരും ഉണ്ടാകുന്ന അപൂര്‍വ്വ വേളകളില് ദിവസം രണ്ട് മൂന്ന് മണിക്കൂറെങ്കിലും ഒന്നിച്ചു ചിലവഴിക്കാതെ ഒരൊറ്റ ദിവസം പോലും കടന്നു പോയിട്ടുണ്ടാവില്ല.\nഅവന്റെ അകാല വിയോഗം എനിക്ക് എന്റെ വലത് കൈ നഷ്ടപ്പെട്ട പോലെ അനുഭവപ്പെടകയാണ്. അവനെത്ര മാത്രം സ്വപ്നങ്ങള് യാഥാര്‍ത്ഥ്യമാകാതെ ബാക്കി വെച്ചാവാം പോയത്.! കാലങ്ങളോളം തന്റെ സമ്പാദ്യം ചിലവിട്ട് നിര്‍മ്മിച്ച വീട്ടില് ഒരു രാത്രി അന്തിയുറങ്ങാനാവാതെ.. ഏപ്രിലില് വീട് കുടി കൂടണമെന്ന് അവന് പറഞ്ഞത് ഞങ്ങള് തമ്മില് നടന്ന അവസാന കൂടിക്കാഴ്ചയിലാണെന്ന് തോന്നുന്നു. വിവാഹം കഴിക്കാറായ രണ്ട് ആണ്‍മക്കളുടെ വിവാഹക്കാര്യവും ഒരിക്കല് സൂചിപ്പിച്ചോ എന്ന സംശയം. മുനീറിന്റെ പേര് ഉയരത്തിലെത്തിക്കാന് ജനിച്ചവളെന്ന തോന്നിപ്പിച്ച അതി മിടുക്കിയായ, ഇപ്പോള് അവസാന വര്‍ഷ ഡിഗ്രിക്ക് പഠിക്കുന്ന മകളുടെ കല്യാണവും അവസാന നാളുകളില് അവന്റെ മനസില് പൂത്തിരി കത്തിച്ച്, മിന്നിയിരിക്കാം.\nകോളേജ് കാമ്പസില്, അന്ന് അറബിക്ക് വകുപ്പിലേക്കെത്തുന്ന പൊട്ടിത്തെറിച്ച സന്താനങ്ങളെ പോലും തന്റെ സ്വതസിദ്ധമായ വാക്ചാതുരി കൊണ്ട് അനുസരണയുള്ള വിദ്യാര്‍ത്ഥി/വിദ്യാര്‍ത്ഥിനികളാക്കി മാറ്റിയിരുന്ന പൂവ്വഞ്ചേരി മാഷിന്റെ ആകസ്മിക മരണമാണ് മുനീര് തന്റെ മരണത്തിലൂടെ ഓര്‍മ്മപ്പെടുത്തുന്നത്. അതെ ശൂന്യത മുനീറിന്റെ വിയോഗത്തിലും അനുഭവപ്പെടുന്നു. മുനീറും പൂവ്വഞ്ചേരിയുടെ അരുമ ശിഷ്യരിലൊരാളായിരുന്നല്ലോ. മുനീറിന്റെ അന്ത്യാഭിലാഷം ഖുര്‍ആന് പാരായണം കേട്ടു കൊണ്ട് ഇരിക്കാനായിരുന്നത്രെ.\nനാഥാ.. നിന്റെ ദറജയാര്‍ന്ന സ്വര്‍ഗ്ഗം നീ മുനീറിന് നല്‍കണെ. അവിടെ ഞങ്ങളേയും നീ ഒന്നിച്ച് പാര്‍പ്പിക്കണെ എന്ന് പ്രാര്‍ത്ഥിക്കുന്നു.\nKeywords: Article, Abdul Muneer K A, Yusuf Bapu, Kasaragod, Kerala, Remembrance about Muneer K A


ദിലീപ് -കാവ്യ ദമ്പതികളുടെ മകൾ മഹാലക്ഷ്മിക്ക് ഇന്ന് പിറന്നാൾ... ആശംസകളുമായി ആരാധകർ!!!\nUpdated: Monday, October 19, 2020, 10:42 [IST]\nപ്രേക്ഷകർക്ക് ഏറെ പ്രിയപ്പെട്ട താര ദമ്പതികളാണ് ദിലീപും കാവ്യാമാധവനും. ബാലതാരമായാണ് കാവ്യ മലയാള സിനിമയിലേയ്ക്ക് എത്തുന്നത്. ദിലീപും കാവ്യയും ചേർന്ന് നിരവധി ചിത്രങ്ങളിൽ അഭിനയിച്ചിട്ടുണ്ട്. മഞ്ജുവുമായുള്ള വിവാഹ ബന്ധം വേർപെടുത്തിയശേഷമാണ് ദിലീപ്-കാവ്യ ജോഡികൾ വിവാഹിതരായത്. ഇവർക്ക് ഒരു മകൾ ഉണ്ട്. മഹാലക്ഷ്മി എന്നാണ് മകളുടെ പേര്.\nവിവാബത്തോടെ കാവ്യ സിനിമയിൽ നിന്ന് ബ്രേക്ക് എടുത്തിരിക്കുകയാണ്. ഒക്ടോബർ 19ന് കുഞ്ഞിന്റെ പിറന്നാൾ ആണ്. 2018 ഒക്ടോബർ 19നാണ് മഹാലക്ഷ്മി ജനിച്ചത്. മകളുടെ ജനനവാർത്ത ഇരു കൈയ്യും നീട്ടിയാണ് ആരാധകർ ഏറ്റെടുത്തിട്ടുള്ളത്. കുഞ്ഞിനെ കുറിച്ചുള്ള വിശേഷങ്ങൾ സോഷ്യൽ മീഡിയയിൽ എപ്പോഴും വൈറലാവാറുണ്ട്.\nഇന്ന് കുഞ്ഞിന്റെ രണ്ടാം പിറന്നാൾ ദിനത്തിൽ ആശംസകളുമായി എത്തിയിരിക്കുകയാണ് ആരാധകർ. മീനാക്ഷിയാണ് തന്റെ അനുജത്തിക്ക് പേര് കണ്ടെത്തിയതെന്ന് വാർത്തകൾ ഉണ്ടായിരുന്നു. സിനിമയിലെ ജനപ്രിയനായകന്റേയും കുടുബത്തിന്റെയും വിശേഷങ്ങൾ ഏറ്റെടുത്തിരിക്കുകയാണ് ആരാധകർ ഇപ്പോൾ.


ചെകിള - വിക്കിപീഡിയ\nജലജീവികളുടെ ശ്വസനാവയവമാണു ചെകിള അഥവാ ശകുലം (Gill). ജലത്തിൽ നിന്നും ഓക്സിജൻ സ്വീകരിക്കാനും കാർബൺ ഡയോക്സൈഡ് പുറത്തു വിടാനും ശകുലങ്ങൾ സഹായിക്കുന്നു. ചില ഇനം ജീവികളുടെ ചെകിള നനഞ്ഞു ഇരുന്നാലും ഇവയ്ക്കു അന്തരീക്ഷത്തിൽ ഉള്ള ഓക്സിജൻ വലിച്ചെടുക്കാൻ പറ്റും .\nചെകിള ഉള്ള ജീവികളിൽ ചെകിള ശരീരത്തിന് ഉള്ളിലോ അല്ലെക്കിൽ പുറത്തോ കാണാം . മത്സ്യങ്ങളിലെ ചെകിള അവയുടെ ഉള്ളിലാണ് എന്നാൽ ചില ജീവികളിൽ ഇവ പുറത്താണ് ഉദാഹരണം ചില സലമാണ്ടരുകളും ശരീരത്തിന് പുറത്തു ചെകിള ഉള്ള വാൽമാക്രികളും ആണ് .\nശരീരത്തിന് പുറത്തു ചെകിള\nശരീരത്തിന് പുറത്തു ചെകിള ഉള്ള വാൽമാക്രി\nhttps://www.boundless.com/biology/textbooks/boundless-biology-textbook/the-respiratory-system-39/systems-of-gas-exchange-219/skin-gills-and-tracheal-systems-831-12074/ Archived 2016-10-13 at the Wayback Machine. http://people.eku.edu/ritchisong/342notes8.html\n"https://ml.wikipedia.org/w/index.php?title=ചെകിള&oldid=3631357" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 06:35, 13 ഓഗസ്റ്റ് 2021.


സിഖ് സാമ്രാജ്യം - വിക്കിപീഡിയ\nAnthem: ദേഗ് ഓ തേഗ് ഓ ഫത്തേ\nചുവന്ന അതിരിനുള്ളിൽ രഞ്ജിത് സിങ്ങിന്റെ സിഖ് സാമ്രാജ്യം\nപേർഷ്യൻ (ഔദ്യോഗികം), പഞ്ചാബി\nനവാബ് കപൂർ സിങ്\nജസ്സ സിങ് അലൂവാലിയ\nനാവു നിഹാൽ സിങ്\n• ജനറൽ ബാബ ബന്ദ സിങ് ബഹാദൂറിന്റെ മരണം\n• രണ്ടാം ആംഗ്ലോ-സിഖ് യുദ്ധം\n• 1849 estimate\nജമ്മു കശ്മീർ (നാട്ടുരാജ്യം)\nപത്തൊമ്പതാം നൂറ്റാണ്ടിന്റെ ആദ്യപകുതിയിൽ ഇന്ത്യൻ ഉപഭൂഖണ്ഡത്തിൽ നിലനിന്നിരുന്ന ശക്തമായ സാമ്രാജ്യമായിരുന്നു സിഖ് സാമ്രാജ്യം. ഇന്നത്തെ പഞ്ചാബ്, കശ്മീർ എന്നിവ ഈ സാമ്രാജ്യത്തിന് കീഴിലായിരുന്നു. 1799-ൽ ലാഹോറിന്റെ നിയന്ത്രണമേറ്റ രഞ്ജിത് സിങ്ങിനു കീഴിൽ ഉദയംകൊണ്ട ഈ സാമ്രാജ്യം പഞ്ചാബ് മേഖലയും ചുറ്റുവട്ടവും 1849 വരെയുള്ള അരനൂറ്റാണ്ടുകാലം അടക്കിഭരിച്ചു. മിസ്ലുകൾ എന്നറിയപ്പെട്ട, സ്വതന്ത്രമായ പഞ്ചാബി ജനവിഭാഗങ്ങളുടെ സംഘമായ ഖൽസയാണ് ഈ സാമ്രാജ്യത്തിന്റെ അടിസ്ഥാനശിലയായത്.  പത്തൊമ്പതാം നൂറ്റാണ്ടിന്റെ തുടക്കത്തിലെ സാമ്രാജ്യത്തിന്റെ പ്രതാപകാലത്ത്, അത് പടിഞ്ഞാറ് ഖൈബർ ചുരം വരെയും വടക്കോട്ട് കശ്മീർ വരെയും തെക്കുവശത്ത് സിന്ധ് വരെയും കിഴക്ക് തിബറ്റ് വരെയും വ്യാപിച്ചു.\nസിഖ് സാമ്രാജ്യത്തിന്റെ രൂപീകരണത്തിന്റെ ആദ്യഘട്ടം, 1707-ൽ മുഗൾ ചക്രവത്തിയായ ഔറംഗസേബിന്റെ മരണവും ഒപ്പം ആ സാമ്രാജ്യത്തിന്റെ അധഃപതനത്തോടെയും ആരംഭിക്കുന്നു. ഇത്, ഗുരു ഗോബിന്ദ് സിങ് രൂപം നൽകിയ സിഖ് ഖൽസ സൈന്യത്തിന്റെ പിൽക്കാലരൂപമായ ദൽ ഖൽസ സൈന്യത്തിന് മുഗളർക്കെതിരെയും പടിഞ്ഞാറ് പഷ്തൂണുകൾക്കെതിരെയും നേട്ടങ്ങളുണ്ടാക്കാൻ വൻ സാധ്യതയൊരുക്കി. ഇക്കാലത്ത്, മിസ്ലുകൾ എന്നറിയപ്പെട്ട വിവിധ സംഘങ്ങളായിത്തിരിഞ്ഞിരുന്ന സിഖുകാർ സൈനികശക്തിയാർജ്ജിച്ച് മേഖലയിലെ വിവിധ നഗരങ്ങളുടെ മേൽ അധികാരം സ്ഥാപിച്ചിരുന്നു. 1799-ഓടെ ഇത്തരത്തിലുള്ള ഒരു മിസ്ലിന്റെ നേതാവായിരുന്ന രഞ്ജിത് സിങ്, എല്ലാ മിസ്ലുകളെയും ഏകീകരിക്കുകയും സ്വന്തം ഭരണത്തിനുകീഴിലാക്കുകയും ചെയ്തതോടെ സിഖ് സാമ്രാജ്യത്തിന് ഔദ്യോഗികമായ രൂപീകരണമായി. സിഖ് സാമ്രാജ്യം നാല് പ്രവിശ്യകളായി തിരിച്ചിരുന്നു. ലാഹോർ, മുൾത്താൻ, പെഷവാർ, കശ്മീർ എന്നിവയായിരുന്നു ഇവ.\nപഞ്ചാബിന്റെ മഹാരാജാവായി പ്രഖ്യാപിച്ച രഞ്ജിത് സിങ്, തന്റെ സൈന്യത്തെ ആധുനികവൽക്കരിക്കുകയും യൂറോപ്യൻ മാതൃകകളെ അനുകരിച്ച് ഏറ്റവും മികച്ച പരിശീലവും ആയുധങ്ങളും നൽകുകയും ചെയ്തു. രഞ്ജിത് സിങ്ങിന്റെ മരണത്തിനുശേഷം ശക്തനായ ഒരു പിൻഗാമിയുടെ അഭാവത്തിൽ സാമ്രാജ്യം രാഷ്ട്രീയപ്രതിസന്ധിയിലായി. 1840-കളുടെ രണ്ടാം പകുതിയിൽ നടന്ന ആംഗ്ലോ-സിഖ് യുദ്ധങ്ങൾ എന്നറിയപ്പെടുന്ന രണ്ട് യുദ്ധങ്ങളിലൂടെ ബ്രിട്ടീഷുകാർ സിഖ് സാമ്രാജ്യത്തിന് അന്ത്യം കുറിക്കുകയും പഞ്ചാബിനെ തങ്ങളുടെ നേരിട്ടുള്ള ഭരണത്തിൻകീഴിലാക്കുകയും ചെയ്തു.\n1.1 രഞ്ജിത് സിങ്\n1.3 രഞ്ജിത് സിങ്ങിന്റെ പിൻഗാമികൾ\n1.4 ഒന്നാം ആംഗ്ലോ-സിഖ് യുദ്ധം\n1.5 ബ്രിട്ടീഷ് നിയന്ത്രണത്തിനുകീഴിൽ\n1.5.1 ഭൈരോവൽ കരാർ\n1.5.2 ബ്രിട്ടീഷ് സ്വാധീനം വർദ്ധിക്കുന്നു\n1.6 രണ്ടാം ആംഗ്ലോ-സിഖ് യുദ്ധവും സാമ്രാജ്യത്തിന്റെ അന്ത്യവും\nപ്രധാന ലേഖനം: രഞ്ജിത് സിങ്\nസിഖ് സാമ്രാജ്യത്തിന്റെ ഏറ്റവും ശക്തനായ രാജാവായിരുന്നു രഞ്ജിത് സിങ്. ഗുജ്രൻവാലയിലെ ഒരു സിഖ് മിസ്ലിന്റെ നേതാവായിരുന്ന രഞ്ജിത്തിനെ ദുറാനികളുടെ പ്രതിനിധിയായി 1799 ഫെബ്രുവരിയിൽ സമാൻ ഷാ ദുറാനി ലാഹോറിൽ നിയമിക്കുകയായിരുന്നു. ദുറാനികളുടെ ശക്തിക്ഷയം മുതലെടുത്ത രഞ്ജിത് പഞ്ചാബിലെ മറ്റു സിഖ് വിഭാഗങ്ങളെ ഒന്നിപ്പിച്ച് ശക്തിപ്രാപിക്കുകയും സാമ്രാജ്യം സ്ഥാപിക്കുകയും ചെയ്തു. 1839 വരെയുള്ള തന്റെ നാലുപതിറ്റാണ്ട് ഭരണകാലത്ത് സാമ്രാജ്യത്തെ5ലക്ഷം ചതുരശ്രകിലോമീറ്റർ വിസ്തൃതിയിലെത്തിക്കാൻ രഞ്ജിത്തിനായി. യൂറോപ്യൻ ഉദ്യോഗസ്ഥരെ തന്റെ കീഴിൽ നിയമിച്ച് അവരുടെ മേൽനോട്ടത്തിൽ സൈന്യത്തെ യൂറോപ്യൻ മാതൃകയിൽ പരിഷ്കരിക്കുകയും ചെയ്തു. ഈ സൈന്യം ഇന്ത്യയിലെ ബ്രിട്ടീഷ് നേതൃത്വത്തെപ്പോലും ഭയപ്പാടിലാക്കിയിരുന്നു.\n1839-ൽ രഞ്ജിത് സിങ് മരണമടഞ്ഞതിനുശേഷം സാമ്രാജ്യത്തിൽ അധികാരവടംവലി രൂക്ഷമായി. രഞ്ജിത് സിങ്ങിന്റെ മക്കൾ, സഭാംഗങ്ങളിൽ ചിലർ, രണ്ട് റാണിമാർ, ഖൽസ സൈന്യം എന്നിവയായിരുന്നു ഈ വടംവലിയിലെ പ്രധാനകക്ഷികൾ. അലസനും അഴിമതിക്കാരനുമായിരുന്ന മൂത്തമകൻ ഖഡക് സിങ്, അദ്ദേഹം മാത്രമാണ് രഞ്ജിത് സിങ്ങിന്റെ ആദ്യഭാര്യയിലെ ന്യായപ്രകാരമുള്ള ഒരേയൊരു പുത്രനെന്ന് അവകാശപ്പെട്ടു. രജ്ഞിത് സിങ്ങിന് ഏറ്റവും പ്രിയപ്പെട്ട പുത്രനായിരുന്ന ഷേർ സിങ്, ഖഡക് സിങ്ങിന്റെ പുത്രനായ നാവോ നിഹാൽ സിങ് എന്നിവരായിരുന്നു രാജസ്ഥാനത്തിനുള്ള മറ്റു അവകാശികൾ. രഞ്ജിത്തിന്റെ ആദ്യഭാര്യയിലുള്ള പുത്രൻ എന്ന അനുകൂലഘടകം ഷേർസിങ്ങിനുണ്ടായിരുന്നപ്പോൾ, ബുദ്ധിമാനും പുരോഗമനവാദിയുമായിരുന്നു നാവോ നിഹാൽ സിങ് എന്ന് വിലയിരുത്തപ്പെടുന്നു.\nഡോഗ്ര ഹിന്ദു സഹോദരന്മാരായിരുന്ന ഗുലാബ് സിങ്, ധിയാൻ സിങ്, സുചേത് സിങ് എന്നിവരും ധിയാൻ സിങ്ങിന്റെ പുത്രനായ ഹീരാസിങ്ങും സഭാംഗങ്ങളിൽ പ്രമുഖരായിരുന്നു. രഞ്ജിത് സിങ്ങിന്റെ മരണാനന്തരം ഗുലാബ് സിങ് തന്റെ തട്ടകം ജമ്മുവിലേക്ക് മാറ്റുകയും അവിടെ സ്വതന്ത്രമായി ഒരു ഡോഗ്ര സാമ്രാജ്യത്തിന്റെ ഭരണമാരംഭിക്കുകയും ചെയ്തു. മറ്റുള്ളവർ ലാഹോറിൽ അധികാരത്തിൽത്തുടർന്നു. സിഖ് പ്രഭുകുടുംബാംഗങ്ങളായ സന്ധാവാലിയകൾ, അട്ടാരിവാലകൾ, മജീഠിയകൾ എന്നിവർ മറ്റൊരു സമ്മർദ്ദവിഭാമായിരുന്നു. ഹിന്ദു ഡോഗ്രകളും ഖൽസ സിഖുകാരും തമ്മിലുള്ള മതപരമായ സ്പർദ്ധകളും ഈ വടംവലിയിലെ പ്രധാനഘടകമായിരുന്നു.\nഒരു സംഘവുമായും കൂറില്ലാതെ ദർബാറിനോട് വിധേയത്വം പുലർത്തിയിരുന്നു ഒരു ശക്തമായ സംഘം കൂടിയുണ്ടായിരുന്നു. ഈ സംഘത്തിലെ പ്രധാനിയായിരുന്നു വിദേശകാര്യങ്ങളുടെ ചുമതലക്കാരനായിരുന്ന ഫക്കീർ അസീസുദ്ദീൻ. അദ്ദേഹത്തിന്റെ സഹോദരനും നികുതി കാര്യങ്ങളുടെ ചുമതലക്കാരനുമായ ഫക്കീർ നൂറുദ്ദീൻ, ധനകാര്യമന്ത്രിയായിരുന്ന കശ്മീരി ബ്രാഹ്മണൻ ദിവാൻ ദിനനാഥ്, സേനാനായകന്മാരിലൊരാളായ തേജ് സിങ് ഇവരെല്ലാം ഈ കൂട്ടത്തിൽപ്പെടുന്നു.\nഇക്കാലത്ത് അതൃപ്തരായ സൈന്യവും ഈ അധികാരവടംവലിയിലെ പ്രധാനകണ്ണിയായി മാറി. 1822-ൽ സൈന്യത്തെ അധുനികവൽക്കരിച്ചതിനുശേഷം, രഞ്ജിത് സിങ്ങിന് സൈനികർക്കുള്ള വേതനം പലപ്പോഴും കൃത്യമായി നൽകാനാവുന്നുണ്ടായിരുന്നില്ല. സൈനികരിലെ അതൃപ്തിയും അനുസരണക്കേടും താഴേക്കിടയിലെ സൈനികരിൽ വളർന്നുവന്നു. രഞ്ജിത്തിന്രെ മരണശേഷമുള്ള ഭരണ-സാമ്പത്തികരംഗങ്ങളിലെ പിടിപ്പുകേട് ഗുരുതരമായതിനെത്തുടർന്ന് സൈന്യം, തങ്ങളുടെ വേതനത്തിനായി കൊള്ളയടി ആരംഭിച്ചു. മാത്രമല്ല അധികാരകേന്ദ്രങ്ങളിൽ, തങ്ങൾക്ക് കൂടുതൽ പണം നൽകുന്ന വിഭാഗത്തോട് കൂറ് കാണിക്കുകയും ചെയ്തു. സൈനികർ അനുസരണക്കേട് കാണിക്കുകയും തഹ്ങളുടെ മേലുദ്യോഗസ്ഥരെ വധിക്കുകയും വിവിധ നേധാക്കളുടെ നേതൃത്വത്തിൽ പഞ്ചായത്തുകൾ രൂപീകരിച്ച് വിലപേശുകയും ചെയ്തു. ദർബാറിലെ വിദേശ ഉദ്യോഗസ്ഥർ മിക്കവാറും നാട്ടിലേക്ക് മടങ്ങി. ബാക്കിയുള്ളവർക്ക് ഭീഷണികൾ ഉണ്ടാകുകയും ആക്രമിക്കപ്പെടുകയും ചെയ്തു.\nസൈന്യത്തിനുമേലുള്ള കേന്ദ്രീകൃതനിയന്ത്രണം അയഞ്ഞതോടെ പ്രവിശ്യകളിലെ ഭരണാധികാരികൾ സ്വതന്ത്രരാവാനും തുടങ്ങി. ഹസാരക്ക് ചുറ്റുമുള്ള യൂസഫ്സായ്, ഝെലത്തിനും സിന്ധുവിനും ഇടയിലുള്ള ബലൂചികൾ തുടങ്ങിയ ഗോത്രവർഗ്ഗക്കാർ കലാപങ്ങളുയർത്തി. 1839 മുതൽ 1846 വരെ ഈ അധികാരവടംവലി രക്തരൂഷിതമായി തുടർന്നു. ഇന്ത്യയിൽ ഭരണത്തിലിരുന്ന ബ്രിട്ടീഷുകാർ, ഇത് പഞ്ചാബിനെ അവരുടെ സാമ്രാജ്യത്തേട് കൂട്ടിചേർക്കാനുള്ള അവസരമായും കരുതി.\nരഞ്ജിത് സിങ്ങിന്റെ പിൻഗാമികൾ[തിരുത്തുക]\nരഞ്ജിത് സിങ്ങിനെ മരണത്തിന് തൊട്ടുപിന്നാലെ മൂത്ത പുത്രൻ ഖഡക് സിങ് അധികാരം ഏറ്റെടുത്തിരുന്നു. എന്നാൽ അൽപ്പകാലത്തിനുള്ളിൽ ഖഡക്കിന്റെ മകൻ നാവോ നിഹാൽ സിങ്, ഡോഗ്ര സഹോദരൻമാരുടെ പിന്തുണയോടെ അദ്ദേഹത്തെ പുറത്താക്കി അധികാരത്തിലെത്തി. രഞ്ജിത്തിന്റെ പിൻഗാമിയാവാൻ ഏറ്റവും യോഗ്യനെന്ന് തെളിയിച്ച നാവോ നിഹാൽ സിങ് 1840 അവസാനം ഒരു കെട്ടിടം ഇടിഞ്ഞുവീണ് കൊല്ലപ്പെട്ടു. തുടർന്ന് ഖഡക് സിങ്ങിന്റെ ഭാര്യയും നാവോ നിഹാൽ സിങ്ങിന്റെ അമ്മയുമായ ചാന്ദ് കൗർ, ദർബാറിലെ പ്രമുഖരായിരുന്ന രണ്ട് സന്ധാവാലിയ സർദാർമാരുടെ പിന്തുണയിൽ ലാഹോറിന്രെ നിയന്ത്രണമേൽക്കുകയും നാവോ നിഹാലിന്റെ പിറക്കാനിരിക്കുന്ന കുഞ്ഞിന്റെ പ്രതിനിധിയായി ഭരണത്തിലെത്തുകയും ചെയ്തു. എന്നാൽ സൈന്യത്തിന്റെ പിന്തുണയാർജ്ജിക്കാൻ ചാന്ദ് കൗറിനായില്ല. സൈന്യത്തിന്റെ ഭൂരിഭാഗത്തിന്റെ പിന്തുണയുണ്ടായിരുന്ന ഷേർ സിങ് 1841-ൽ ലാഹോർ പിടിച്ചെടുത്ത് ചാന്ദ് കൗറിനെ പുറത്താക്കി. 1842-ൽ ചാന്ദ് കൗർ കൊല്ലപ്പെടുകയും ചെയ്തു.\nരാജ്യകാര്യങ്ങളേക്കാളും വേഷഭൂഷാദികളിൽ ശ്രദ്ധചെലുത്തിയിരുന്നയാളായിരുന്നു ഷേർസിങ് എന്നാണ് വിലയിരുത്തപ്പെടുന്നത്. എന്നിരുന്നാലും ഒന്നാം ആംഗ്ലോ-അഫ്ഗാൻ യുദ്ധകാലത്തെ സഹകരണത്തിന്റെ പേരിൽ ബ്രിട്ടീഷുകാർക്ക് അദ്ദേഹം പ്രിയപ്പെട്ടവനായി.\nദലീപ് സിങ് - സിഖ് സാമ്രാജ്യത്തിലെ അവസാനത്തെ രാജാവ്\n1843-ൽ ഒരു സൈന്യപരിശോധനക്കിടയിൽ ജീത് സിങ് സന്ധാവാലിയ, ഷേർ സിങ്ങിനെ കൊലപ്പെടുത്തി. ദർബാറിലെ ബ്രിട്ടീഷ് അനുകൂല, ഡോഗ്ര വിരുദ്ധരായിരുന്നു സന്ധാവാലിയകൾ. ഇക്കാലത്ത് ധിയാൻ സിങ് ഡോഗ്രയും കൊല്ലപ്പെട്ടു. ഇതിനെത്തുടർന്ന് സൈന്യം അധികാരത്തിൽ ഇടപെടുകയും സന്ധാവാലിയകളെ ലാഹോറിൽനിന്നും തുരത്തുകയും ചെയ്തു. രഞ്ജിത് സിങ്ങിന്റെ പ്രായപൂർത്തിയാവാത്ത പുത്രനായ ദലീപ് സിങ്ങിനെ മഹാരാജാവായും ഹീരാ സിങ് ഡോഗ്രയെ മുഖ്യമന്ത്രിയായും പ്രഖ്യാപിച്ചു. ഫലത്തിൽ യഥാർത്ഥ അധികാരം കൊട്ടാരത്തിൽ നിന്ന്, സൈന്യത്തിന്റെ കൈവശമെത്തി. ദലീപിന്5വയസ്സുമാത്രം പ്രായമായിരുന്നതിനാൽ അമ്മയായ ജിന്ദൻ കൗർ ആണ് റീജന്റായി ഭരണം നടത്തിയിരുന്നത്. ഇക്കാലത്ത് കൊട്ടാരത്തിലെ ഉപജാപവൃത്തികൾ സജീവമാവുകയും ഭരണം താറുമാറാവുകയും ചെയ്തു. ഇതിനിടെ ബ്രിട്ടീഷുകാർ സത്ലുജിനടുത്തേക്ക് പടനീക്കം ആരംഭിച്ചു. ഇത് സൈന്യത്തിന്റെ പ്രാധാന്യം വീണ്ടും വർദ്ധിപ്പിക്കാൻ കാരണമായി. സത്ലജിനിപ്പുറത്തുള്ള കസൂറിൽ പടയൊരുക്കം ശക്തമാക്കാനായി ഹീരാസിങ്ങും ഉത്തരവിട്ടു. 1844-ൽ ഹീരാ സിങ്ങും കൊല്ലപ്പെട്ടതോടെ മഹാറാണി ജിന്ദൻ സഭയുടെ നിയന്ത്രണമേറ്റു. ജിന്ദന്റെ സഹോദരൻ ജവഹർ സിങ് ഉപദേഷ്ടാവായി. ജിന്ദന്റെ കാമുകൻ രാജാ ലാൽ സിങ്, മംഗള എന്ന ദാസി എന്നിവർ ജിന്ദന്റെ സമീപവൃന്ദത്തിലെ അംഗങ്ങളായിരുന്നു. ഇവർ ഭരണത്തിൽ കാര്യമായ സ്വാധീനം ചെലുത്തി.\nഇക്കാലത്ത് രഞ്ജിത് സിങ്ങിന്റെ പുത്രൻ മാരിലൊരാളായ പെഷവാർ സിങ്, ജിന്ദനെതിരെ പടനീക്കം നടത്തിയെങ്കിലും കൊല്ലപ്പെട്ടു. ഈ കൊലപാതം ജവഹർ സിങ്ങാണ് നടത്തിയതെന്ന് സൈന്യം കരുതുകയും 1845 സെപ്റ്റംബറിൽ ജവഹർ സിങ് കൊല്ലപ്പെടുകയും ചെയ്തു. ഇതോടെ രാജ്യത്തിന്റെ നിയന്ത്രണം സൈന്യപഞ്ചായത്ത് ഏറ്റെടുക്കുകയും ഖൽസ പന്ത് (വിശുദ്ധസമൂഹം) എന്ന പേരിൽ ഭരണം നടത്തുകയും ചെയ്തു. ദിവാൻ ദിനനാഥ് അതിന്റെ വക്താവുമായി.\nഒന്നാം ആംഗ്ലോ-സിഖ് യുദ്ധം[തിരുത്തുക]\nപ്രധാന ലേഖനം: ഒന്നാം ആംഗ്ലോ-സിഖ് യുദ്ധം\nപഞ്ചാബിലെ വഷളായ സ്ഥിതിഗതികൾ അവിടെ ആധിപത്യമുറപ്പിക്കാനുള്ള അവസരമായി ഇന്ത്യയിലെ ബ്രിട്ടീഷ് നേതൃത്വം കരുതി. 1845 അവസാനമായപ്പോഴേക്കും 40,000 സൈനികരും 94 വെടിക്കോപ്പുകളും അടങ്ങിയ ഒരു വൻസേനയെ ബ്രിട്ടീഷ് ഗവർണർ ജനറലായിരുന്ന ഹാഡിഞ്ച് പ്രഭൂ പഞ്ചാബ് അതിർത്തിയിലുടനീളം വിന്യസിക്കുകയും പ്രകോപനം സൃഷ്ടിക്കുകയും ചെയ്തു. സിഖുകാരുടെ പ്രതിരോധശ്രമങ്ങളെ കടന്നുകയറ്റമായി വ്യാഖ്യാനിച്ച് 1845 ഡിസംബർ 13-ന് ഹാർഡിഞ്ച് യുദ്ധം പ്രഖ്യാപിച്ചു. തൊട്ടടുത്തവർഷം ഫെബ്രുവരി മാസത്തിന്റെ തുടക്കം വരെ ഈ യുദ്ധം നീണ്ടുനിന്നു. സിഖ് സേന മികച്ചതായിരുന്നെങ്കിലും വ്യക്തിതാൽപര്യങ്ങൾക്ക് പ്രാധാനം നൽകിയിരുന്ന വിവിധ നേതാക്കളുടെ കീഴിൽ വിഘടിച്ചുനിന്നിരുന്നതിനാൽ ബ്രിട്ടീഷുകാർ യുദ്ധം വിജയിച്ചു.\n1846 ഫെബ്രുവരിയിൽ ബ്രിട്ടീഷ് പട്ടാളം സിഖ് തലസ്ഥാനമായ ലാഹോറിൽ കടന്ന് ആധിപത്യം സ്ഥാപിച്ചു. 1846 മാർച്ച് 9-ന് ഒപ്പുവക്കപ്പെട്ട ലാഹോർ സമാധാനസന്ധി പ്രകാരം പഞ്ചാബ്, ബ്രിട്ടീഷ് ഇന്ത്യയുടെ ആശ്രിതരാജ്യമായി. പഞ്ചാബിന്റെ കിഴക്കൻ പ്രദേശങ്ങൾ ഈ കരാറിന്റെ ഭാഗമായും പിന്നീട്, യുദ്ധത്തിന്റെ നഷ്ടപരിഹാരമായും ബ്രിട്ടീഷുകാർക്ക് കൈമാറേണ്ടിവന്നു. സിഖ് സാമ്രാജ്യവും ബ്രിട്ടീഷ് ഇന്ത്യയുമായുള്ള അതിർത്തി, സത്ലുജ് നദിയിൽ നിന്ന് ബിയാസ് നദിയിലേക്ക് നീങ്ങി. ലാഹോറിൽ ബ്രിട്ടീഷ് റെസിഡന്റിന്റെ നിയമനവും 1846 മുഴുവൻ ബ്രിട്ടീഷ് സൈന്യത്തിന്റെ സാന്നിദ്ധ്യവും അനുവദിക്കേണ്ടിവന്നു. ഹെൻറി ലോറൻസ് ലാഹോറിലെ ബ്രിട്ടീഷ് റെസിഡന്റായി സ്ഥാനമേറ്റു.\nരഞ്ജിത് സിങ്ങിന്റെ മരണശേഷം ജമ്മുവിൽ പിടിയുറപ്പിച്ച് സ്വതന്ത്രഭരണം ആരംഭിച്ച ഗുലാബ് സിങ്, ബ്രിട്ടീഷുകാരുമായി ചങ്ങാത്തത്തിലേർപ്പെട്ട്, യുദ്ധാനന്തരം ബ്രിട്ടീഷുകാർക്ക് കൈമാറപ്പെട്ട കശ്മീരടക്കമുള്ള മലമ്പ്രദേശങ്ങൾ അവരിൽനിന്ന് 75 ലക്ഷം രൂപക്ക് വാങ്ങുകയും ഗുലാബ് സിങ്ങിനെ ജമ്മുവിന്റെയും കശ്മീരിന്റെയും രാജാവായി ബ്രിട്ടീഷുകാർ അംഗീകരിക്കുകയും ചെയ്തു. അമൃത്സർ കരാർ പ്രകാരമാണ് ഈ കൈമാറ്റം നടന്നത്.\nബ്രിട്ടീഷ് ഗവർണർ ജനറൽ ഹെൻറി ഹാർഡിഞ്ച്\nഹെൻറി ലോറൻസ് - പഞ്ചാബിലെ ആദ്യത്തെ ബ്രിട്ടീഷ് റെസിഡന്റ്\nയുദ്ധാനന്തരം ദലീപ് സിങ്ങിനെ പഞ്ചാബ് രാജാവായും റാണി ജിന്ദൻ കൗറിനെ പ്രായപൂർത്തിയാകാത്ത ദലീപിന്റെ റീജന്റായിത്തുടരാനും ലാൽ സിങ്ങിനെ അവരുടെ മന്ത്രിയായും ബ്രിട്ടീഷുകാർ അംഗീകരിച്ചെങ്കിലും, ഭരണതീരുമാനങ്ങൾ ബ്രിട്ടീഷ് റെസിഡന്റിന്റെ ഉപദേശപ്രകാരം മാത്രം കൈക്കൊള്ളണമെന്ന് വ്യവസ്ഥയായി. ഹസാരയുൾപ്പടെയുള്ള ചില പ്രദേശങ്ങളുടെ ഭരണം ബ്രിട്ടീഷ് പ്രതിനിധികൾ നേരിട്ട് നടത്തി.\nലാഹോർ കരാർ പ്രകാരം 1846-നുശേഷം ബ്രിട്ടീഷ് സൈന്യം പഞ്ചാബിൽ നിന്ന് പിൻമാറാൻ വ്യവസ്ഥയുണ്ടായിരുന്നു. എന്നാൽ സിഖ് ദർബാറിന് പ്രത്യേകിച്ച് ലാൽ സിങ്ങിന് സിഖ് സൈന്യത്തിനുമേൽ കാര്യക്ഷമമായ നിയന്ത്രണമില്ലാതിരുന്നതിനാൽ ലാഹോർ കരാറിന്റെ വ്യവസ്ഥകൾ പ്രകാരം ബ്രിട്ടീഷ് സൈന്യം തുടർന്നും നിലനിർത്തണമെന്നായിരുന്നു ലാൽ സിങ്ങിന്റെയും ജിന്ദൻ കൗറിന്റെയും താൽപര്യം. ലാൽ സിങ്ങിന്റെ ഭരണരീതികൾ ബ്രിട്ടീഷുകാർക്കോ, സൈന്യത്തിനോ, പ്രവിശ്യകളിലെ ഭരണാധികാരികൾക്കോ തൃപ്തമായ രീതിയിലായിരുന്നില്ല. മാത്രമല്ല, അമൃത്സർ കരാറനുസരിച്ച് കശ്മീരിന്റെ നിയന്ത്രണം ഗുലാബ് സിങ്ങിന് കൈമാറാൻ, കശ്മീരിലെ ഷേഖ് ഇമാമുദ്ദീൻ വിസമ്മതിച്ചതിനു പിന്നിൽ ലാൽ സിങ്ങാണ് കാരണക്കാരൻ എന്ന് കണ്ടെത്തുകയും ചെയ്തു. വിമതപ്രവർത്തനം നടത്തിയതിന്റെ പേരിൽ ലാൽ സിങ്ങിനെ 1846 ഡിസംബറിൽ വിചാരണ ചെയ്ത് നാടുകടത്തുകയും ചെയ്തു. ഇതിനുശേഷം തേജ് സിങ്, ദിവാൻ ദിനനാഥ്, ഫക്കീർ നൂറുദ്ദീൻ, ഷേർ സിങ് അട്ടാരിവാല എന്നീ നാലുപേരടങ്ങുന്ന സമിതിയായിരുന്നു സർക്കാറിനെ നിയന്ത്രിച്ചിരുന്നത്.\nലാഹോറിൽ നിന്ന് സൈന്യത്തെ പിൻവലിക്കാൻ ബ്രിട്ടീഷ് ഗവർണർ ജനറലായ ഹാർഡിഞ്ചിനും താൽപര്യമുണ്ടായിരുന്നില്ല. ഒന്നുകിൽ പഞ്ചാബിലേക്ക് ബ്രിട്ടീഷ് ഭരണം വ്യാപിപ്പിക്കുക അല്ലെങ്കിൽ പരോക്ഷഭരണം തുടരുക എന്ന അഭിപ്രായമായിരുന്നു അദ്ദേഹത്തിന്. ബ്രിട്ടീഷ് സേനയെ പിൻവലിക്കുന്നത് അവിടെ അരാജകത്വം സൃഷ്ടിക്കപ്പെടാൻ കാരണമാകുന്ന് അദ്ദേഹം കരുതി. ഭരണത്തിൽ കൂടുതൽ ഇടപെടലിന് അവസരം തരുന്ന പുതിയ കരാറനുസരിച്ച് സൈന്യത്തെ തുടർന്നും നിലനിർത്തുക എന്നതായിരുന്നു ഹാർഡിഞ്ചിന്റെ താൽപര്യം. രാജാവ് ദലീപ് സിങ് പ്രായപൂർത്തിയാകുംവരെ ദലീപിന്റെ സംരക്ഷണമേറ്റെടുത്ത് ബ്രിട്ടീഷുകാർ ലാഹോറിൽ ഭരണം തുടരാമെന്നും അത് ഒരു ബ്രിട്ടീഷ് മന്ത്രിയുടെ നേതൃത്വത്തിൽ കഴിവുറ്റ തദ്ദേശീയരുടെ ഒരു സമിതിയുടെ സഹായത്തോടെയാകുമെന്നും അദ്ദേഹം നിർദ്ദേശിച്ചു. നിലവിലുള്ള സ്ഥിതി തുടരാനും റാണി ജിന്ദനെത്തന്നെ രാജ്യത്തിന്റെ ഭരണാധികാരിയായി നിലനിർത്താനും ദിവാൻ ദിനനാഥിന്റെ നേതൃത്വത്തിൽ സിഖ് ദർബാർ ഒരു ശ്രമം നടത്തിയെങ്കിലും സേനാധിപനായിരുന്ന തേജ് സിങ്ങും, ദലീപ് സിങ്ങിന്റെ ഭാവി മച്ചുന്നനായ ഷേർ സിങ് അട്ടാരിവാലയും ഈ നടപടിയെ അനുകൂലിച്ചില്ല. ഹാർഡിഞ്ചും ദിനനാഥിന്റെ അഭ്യർത്ഥന കൈക്കൊണ്ടില്ല. ദലീപ് സിങ്ങിന്റെ സംരക്ഷണം ഏറ്റെടുത്ത് ബ്രിട്ടീഷുകാർ റീജന്റ് ഭരണം നടത്തുന്നതായിരുന്നു ഷേർസിങ് അടക്കമുള്ള പല സർദാർമാർക്കും താൽപര്യം.\n1846 ഡിസംബർ 15-ന് ബ്രിട്ടീഷ് ഗവർണർ ജനറലിന്റെ വിദേശകാര്യ സെക്രട്ടറിയായ ഫ്രെഡറിക് ക്യൂറിയുടെ അദ്ധ്യക്ഷതയിൽ സിഖ് ദർബാറിലെ പ്രമുഖരുടെയെല്ലാം വിളിച്ചുചേർത്ത ഒരു യോഗത്തിൽ 1854-ൽ ദലീപ് സിങ്ങിന് പ്രായപൂർത്തിയാകുംവരെ ഭരണത്തിന്റെ എല്ലാ മേഖലകളിലും ബ്രീട്ടീഷ് റെസിഡന്റ് പൂർണ്ണനിയന്ത്രണം ഏറ്റെടുക്കുമെന്ന് തീരുമാനിക്കപ്പെട്ടു. റാണിയുമായി ചർച്ചചെയ്യണമെന്ന് അഭിപ്രായത്തിൽ ദിനനാഥ് ഇതിനോട് വിയോജിച്ചെങ്കിലും സർദാർമാർ ചർച്ച ചെയ്ത് ഈ നിർദ്ദേശം അംഗീകരിച്ചു. ബ്രിട്ടീഷ് സൈന്യം നിലനിർത്തുന്നതിനുള്ള ചെലവായി വർഷം തോറും 22 ലക്ഷം രൂപ നൽകണമെന്നും നിശ്ചയിച്ചു. ഡിസംബർ 16-ന് ഈ കരാർ ഒപ്പുവക്കപ്പെട്ടു. 1846 ഡിസംബർ 26-ന് ദലീപ് സിങ്, ഭൈരോവലിലെ ഗവർണർ ജനറലിന്റെ ക്യാമ്പിലെത്തി ഈ കരാറിന്റെ സ്ഥിരീകരണം നടത്തിയതിനാൽ ഇത് ഭൈരോവൽ കരാർ എന്നറിയപ്പെടുന്നു.\nലാഹോർ കരാറിൽ ബ്രിട്ടീഷുകാർ പഞ്ചാബിന്റെ ആഭ്യന്തരകാര്യങ്ങളിൽ ഇടപെടില്ലെന്ന വ്യവസ്ഥയുണ്ടായിരുന്നു. എന്നാൽ ഭൈരോവാൽ കരാറിലൂടെ ബ്രിട്ടീഷ് റെസിഡന്റിന് രാജ്യത്തിന്റെ സമ്പൂർണ്ണനിയന്ത്രണം കൈവന്നു. ഭരണത്തിന്റെ താഴേത്തട്ടിൽ തദ്ദേശീയരായ ഉദ്യോഗസ്ഥരായിരുന്നെങ്കിലും അവർ റീജൻസി സമിതി (കൗൺസിൽ ഓഫ് റീജൻസി) എന്ന എട്ടംഗങ്ങളടങ്ങിയ റെസിഡന്റിന്റെ നിയന്ത്രണത്തിലുള്ള സമിതിക്ക് കീഴിലായിരുന്നു. സമിതിയിലെ അഞ്ചംഗങ്ങൾ പഞ്ചാബി പ്രഭുക്കളായിരുന്നു. ഷേർസിങ് അട്ടാരിവാല, രഞ്ജോർ സിങ് മജീഥിയ, ശംഷീർ സിങ് സിന്ധാൻവാല, ഉത്തുർ സിങ് കാലേവാലാ, ഭായി നിധാൻ സിങ് എന്നിവരായിരുന്നു ഇവർ. രഞ്ജിത് സിങ്ങിന്റെ ദർബാർ അംഗങ്ങളായിരുന്ന തേജ് സിങ്, ദിനനാഥ്, ഫക്കീർ നൂറുദ്ദീൻ എന്നിവരായിരുന്നു ബാക്കി മൂന്നുപേർ. ജിന്ദൻ റാണിയെ അധികാരത്തിൽ നിന്നും പൂർണ്ണമായി ഒഴിവാക്കി. ബ്രിട്ടീഷ് പട്ടാളത്തിനെ പഞ്ചാബിലെവിടെവേണമെങ്കിലും വിന്യസിക്കാനുള്ള അധികാരമായി. ദലീപ് സിങ്ങിന് 16 വയസാകുന്ന 1854 സെപ്റ്റംബർ4വരെയായിരുന്നു ഈ കരാറിന്റെ കാലാവധി. ഫലത്തിൽ ഈ കരാർ പഞ്ചാബിനെ ബ്രിട്ടീഷ് സാമ്രാജ്യത്തോട് ചേർത്തതിന് തുല്യമായിരുന്നു.\nസ്ഥാനഭ്രഷ്ടയായ റാണി ജിന്ദൻ കൗർ തുടർന്നും മകനെ സ്വാധീനിച്ച് അധികാരത്തിലിടപെടാൻ പരോക്ഷമായി ശ്രമിച്ചത് ബ്രിട്ടീഷുകാർക്ക് തലവേദനയായി. റാണിയുടെ നടപടികൾ ക്രമാതീതമായപ്പോൾ 1847 ഓഗസ്റ്റ് 19-ന് ബ്രിട്ടീഷുകാർ അവരെ മകനിൽ നിന്നും അകറ്റിനിർത്തുകയും തുടർന്ന് നാടുകടത്തുകയും ചെയ്തു. ദലീപിന്റെ സംരക്ഷണം പൂർണ്ണമായും ബ്രിട്ടീഷുകാർ ഏറ്റെടുത്തു.\nബ്രിട്ടീഷ് സ്വാധീനം വർദ്ധിക്കുന്നു[തിരുത്തുക]\nഭരണം നടത്തുന്നതിന് തദ്ദേശീയരുടെ റീജൻസി സമിതി നിലവിലുണ്ടായിരുന്നെങ്കിലും ഈ സമിതി ബ്രിട്ടീഷ് റെസിഡന്റിന്റെ കീഴിലായിരുന്നു. തന്റെ സഹപ്രവർത്തകർക്കും തദ്ദേശീയപ്രതിനിധിഭരണാധികാരികൾക്കും പരമാവധി സ്വാതന്ത്ര്യം നൽകി ഭരണം നടത്തിയിരുന്ന റെസിഡന്റ് ഹെൻറി ലോറൻസ് 1847 ഓഗസ്റ്റിൽ അസുഖം മൂലം ഇംഗ്ലണ്ടിലേക്കു മടങ്ങിയപ്പോൾ അദ്ദേഹത്തിന്റെ സഹോദരനും ജലന്ധർ ദൊവാബിന്റെ ചീഫ് കമ്മീഷണറുമായിരുന്ന ജോൺ ലോറൻസ് പകരം ലാഹോറിൽ റെസിഡന്റായി ചുമതലയേറ്റു. തദ്ദേശീയരുടെ ഭരണരീതികൾ അഴിമതി നിറഞ്ഞതാണെന്നും അവർക്ക് കാര്യപ്രാപ്തിയോ ആത്മാർത്ഥതയോ ഇല്ലെന്ന വിശ്വാസം പുലർത്തിയിരുന്ന ജോൺ, കരംപിരിവ്, ചെലവുകളടക്കമുള്ള സാമ്പത്തികകാര്യങ്ങൾ, ദർബാറിലെ അനാവശ്യാചാരങ്ങളെ നിയന്ത്രിക്കൽ, സിവിൽ ക്രിമിനൽ നിയമങ്ങൾ തുടങ്ങിയ എല്ലാ മേഖലകളിലേക്കും ബ്രിട്ടീഷ് നിയന്ത്രണം വ്യാപിച്ചിച്ചു. രാജാവായിരുന്ന ദലീപ് സിങ്ങിന്റെ വിദ്യാഭ്യാസകാര്യങ്ങളും ദർബാറിൽ സംബന്ധിക്കുന്നതും വ്യായാമകാര്യങ്ങളും ജോൺ ക്രമപ്പെടുത്തിയതിൽ ദലീപ് പോലും പ്രതിഷേധിച്ചിരുന്നു.\n1848 മാർച്ച് വരെ ജോൺ ലാഹോറിലെ റെസിഡന്റായിരുന്നു. ഇതിനിടയിൽ പഞ്ചാബിലെ ഭരണരീതി അടിമുടി മാറുകയും ഭരണത്തിന്റെ എല്ലാ മേഖലകളിലും റെസിഡെന്റിന്റെയും അദ്ദേഹത്തിന്റെ സഹപ്രവർത്തകരുടെയും സ്വാധീനം നേരിട്ടെത്തിച്ചേരുകയും ചെയ്തു. ജോണിന്റെ പരിഷ്കാരങ്ങൾ പുതിയതായി എത്തിയ ഗവർണർ ജനറൽ ഡൽഹൗസി പ്രഭുവും, ബ്രിട്ടീഷ് ഈസ്റ്റ് ഇന്ത്യ കമ്പനി ഡയറക്റ്റർമാരും അംഗീകരിച്ചു. പഞ്ചാബിലെ ബ്രിട്ടീഷ് നിയന്ത്രണം എത്ര അധികമായാലും അത്രയും ഗുണകരമായിരിക്കുമെന്നായിരുന്നു അവരുടെ പക്ഷം. 1848 മാർച്ചിൽ ഫ്രെഡറിക് ക്യൂറി, ജോണിനു പകരം ലാഹോറിലെ റെസിഡന്റായി.\nരണ്ടാം ആംഗ്ലോ-സിഖ് യുദ്ധവും സാമ്രാജ്യത്തിന്റെ അന്ത്യവും[തിരുത്തുക]\nപ്രധാന ലേഖനം: രണ്ടാം ആംഗ്ലോ-സിഖ് യുദ്ധം\nഡൽഹൗസി പ്രഭു - പഞ്ചാബ് ബ്രിട്ടീഷ് സാമ്രാജ്യത്തോടുചേർത്ത ഗവർണർ ജനറൽ\nബ്രിട്ടീഷ് റെസിഡന്റുമായുള്ള ധാരണപ്രകാരം 1848-ൽ സിഖ് പ്രവിശ്യയായ മുൽത്താനിലെ ഭരണാധികാരിയായിരുന്ന ദിവാൻ മൂൽരാജ് അധികാരമൊഴിയാനും പകരം കഹാൻ സിങ് മാൻ അവിടത്തെ ഭരണാധികാരിയായി ചുമതലയേൽക്കുകയും വേണമായിരുന്നു. എന്നാൽ 1848 ഏപ്രിൽ മാസം നടന്ന അധികാരക്കൈമാറ്റസമയത്ത് മൂൽരാജിന്റെ നേതൃത്വത്തിൽ സൈനികർ കലാപമുയർത്തുകയും ബ്രിട്ടീഷ് ഉദ്യോഗസ്ഥരെ വധിക്കുകയും ചെയ്തു. ഈ സംഭവം വ്യാപകമായ ഒരു കലാപമായി മാറുകയും അത് രണ്ടാം ആംഗ്ലോ-സിഖ് യുദ്ധത്തിലേക്ക് നയിക്കുകയും ചെയ്തു.\nഹസാരയിലെ സിഖ് പ്രതിനിധിയായിരുന്ന ഛത്തർ സിങ് അട്ടാരിവാല, അദ്ദേഹത്തിന്റെ പുത്രനും ലാഹോറിലെ ഭരണസമിതിയിലെ അംഗവുമായിരുന്ന ഷേർ സിങ് അട്ടാരിവാല എന്നിവരുടെ നേതൃത്വത്തിലും ബ്രിട്ടീഷുകാർക്കെതിരെ പോരാട്ടങ്ങൾ നടന്നു. ബ്രിട്ടീഷുകാരുമായി പോരാടുന്നതിന് അഫ്ഗാനിസ്താനിലെ ദോസ്ത് മുഹമ്മദ് ഖാന്റെ സഹായവും അട്ടാരിവാലകൾക്ക് ലഭിച്ചിരുന്നു. 1849 മാർച്ചോടെ യുദ്ധം ബ്രിട്ടീഷുകാർ വിജയിക്കുകയും പഞ്ചാബ് പൂർണ്ണമായും ബ്രിട്ടീഷ് ആധിപത്യത്തിലാകുകയും ചെയ്തു.\nദിവാൻ ദിനനാഥ്, തേജ് സിങ് തുടങ്ങിയ സിഖ് ദർബാർ അംഗങ്ങൾ വിമതപ്രവർത്തനത്തെ പിന്തുണച്ചിരുന്നില്ലെങ്കിലും, സിഖ് സാമ്രാജ്യം മൊത്തത്തിൽ ബ്രിട്ടീഷുകാർക്കെതിരെ യുദ്ധത്തിലായിരുന്നു എന്നാണ് ഗവർണർ ജനറൽ ഡൽഹൗസി വ്യാഖ്യാനിച്ചത്. 1849 മാർച്ച് 28-ന് ഡൽഹൗസിയുടെ വിദേശകാര്യസെക്രട്ടറിയായിരുന്ന ഹെൻറി എലിയറ്റ്, ലാഹോറിലെത്തി പഞ്ചാബിനെ ബ്രിട്ടീഷ് സാമ്രാജ്യത്തോട് കൂട്ടിച്ചേർക്കുന്നതായും രഞ്ജിത് സിങ്ങിന്റെ സാമ്രാജ്യത്തിന് അന്ത്യമായെന്നുമുള്ള പ്രഖ്യാപനമറിയിച്ചു. സ്തംബ്ദരായ ദർബാർ അംഗങ്ങൾ ഈ തീരുമാനത്തിനെതിരെ പ്രതിഷേധിച്ചെങ്കിലും ഡൽഹൗസിയുടെ തീരുമാനം അംഗീകരിക്കുകയല്ലാതെ മറ്റു വഴിയൊന്നും അവർക്കുണ്ടായിരുന്നില്ല. ദലീപ് സിങ്ങിനെ രാജാവാക്കി നിലനിർത്തണമെന്ന് ദിവാൻ ദിനനാഥ് ഒരിക്കൽക്കൂടി വാദിച്ചെങ്കിലും ഫലമൊന്നുമുണ്ടായില്ല. ഇത്ര കർക്കശമായ രീതിയിൽ കാര്യങ്ങൾ നടപ്പാക്കിയതിൽ ലാഹോറിലെ ബ്രിട്ടീഷ് റെസിഡന്റായിരുന്ന ഹെൻറി ലോറൻസിനും വിയോജിപ്പുണ്ടായിരുന്നു. മൊത്തം ദർബാറംഗങ്ങളും വിമതരാണെന്ന ഗവർണർ ജനറലിന്റെ അനുമാനത്തെയും അദ്ദേഹം എതിർത്തു. മുൽത്താനിലെ വിമതനീക്കം സമയത്തിന് അടിച്ചമർത്തിയിരുന്നെങ്കിൽ ഒരു പ്രശ്നവുമുണ്ടാവുമായിരുന്നില്ലെന്നും തെറ്റ് അന്നത്തെ റെസിഡന്റായിരുന്ന ഫ്രെഡറിക് ക്യൂറിയുടെയും സൈന്യത്തിന്റേതും ആണെന്ന് ഹെൻറി വിലയിരുത്തി. ഇക്കാര്യങ്ങൾ ഡൽഹൗസിയെ ബോധ്യപ്പെടുത്താൻ അദ്ദേഹം ശ്രമിച്ചെങ്കിലും തീരുമാനത്തിൽ മാറ്റമൊന്നുമുണ്ടായില്ല. ഹെൻറി വിഭാവനം ചെയ്ത, യൂറോപ്യന്മാരും തദ്ദേശീയരുമായ ഉദ്യോഗസ്ഥരെ ഉൾപ്പെടുത്തിക്കൊണ്ടുള്ള ഭരണവ്യവസ്ഥയെയും ഡൽഹൗസി തള്ളിക്കളഞ്ഞു.\n1849 മാർച്ച് 29-ന് ലാഹോർ കൊട്ടാരത്തിൽ നടന്ന മഹാദർബാറിൽ അവസാനമായി ദലീപ് സിങ് തന്റെ സിംഹാസനത്തിലിരുന്നു. പഞ്ചാബിന്റെ എല്ലാ പ്രദേശങ്ങളും, കോഹിനൂർ രത്നമടക്കമുള്ള എല്ലാ സ്വത്തുവകകളും ബ്രിട്ടീഷുകാർക്ക് കൈമാറിക്കൊണ്ടുള്ള രേഖയിൽ ദലീപിന് ഒപ്പുവക്കേണ്ടിവന്നു. അദ്ദേഹത്തിന് വർഷാവർഷം4ലക്ഷത്തിനും5ലക്ഷത്തിനും ഇടയിൽ തുക പെൻഷൻ നൽകാനും, അയാൾ ഗവർണർ ജനറൽ നിശ്ചയിക്കുന്നയിടത്ത് വസിക്കണമെന്നും നിശ്ചയിക്കപ്പെട്ടു. തുടർന്ന് പഞ്ചാബിന്റെ ഭരണം മൂന്നംഗങ്ങളടങ്ങിയ പഞ്ചാബ് ഭരണബോർഡ് ഏറ്റെടുത്തു.\n↑ മാലിക്, ഇഫ്തിഖാർ ഹൈദർ (2006). കൾച്ചർ ആൻഡ് കസ്റ്റംസ് ഓഫ് പാകിസ്താൻ. ഗ്രീൻവുഡ് പ്രെസ്. ISBN 0-313-33126-X.\n↑ ഉദ്ധരിച്ചതിൽ പിഴവ്: അസാധുവായ <ref> ടാഗ്; Heath2005 എന്ന പേരിലെ അവലംബങ്ങൾക്ക് എഴുത്തൊന്നും നൽകിയിട്ടില്ല.\n↑ വില്ലെം വോഗെൽസാങ് (2002). "15-ദ സാദോസായ് ഡൈനാസ്റ്റി (The Sadozay Dynasty)". ദ അഫ്ഗാൻസ് (The Afghans). ലണ്ടൻ: വില്ലി-ബ്ലാക്ക്‌വെൽ, ജോൺ വില്ലി & സൺസ് ലിമിറ്റെഡ്, യു.കെ. പുറങ്ങൾ. 237–238. ISBN 978-1-4051-8243-0.\n↑ William Kerr Fraser-Tytler (1953). "Part II - The Kingdom of Afghanistan, Chapter III - THe rise of Muhammadzais, Dost Muhammad (1818 - 1838)". AFGHANISTAN - A study of political development in Central and Southern Asia - Second Edition. LONDON: Oxford University Press. പുറങ്ങൾ. 70–71. Cite has empty unknown parameter: |coauthors= (help)\n↑ 8.0 8.1 8.2 8.3 8.4 8.5 ഹാരോൾഡ് ലീ (2002, 2004 (രണ്ടാം പതിപ്പ്)). "5 - ദ പഞ്ചാബ് ഏജൻസി ആൻഡ് ജലന്ധർ ദൊവാബ്, 1846 (The Punjab Agency and Jullundur Doab, 1846), 1843-1845". ബ്രദേഴ്സ് ഇൻ ദ രാജ് - ദ ലൈവ്സ് ഓഫ് ജോൺ ആൻഡ് ഹെൻറി ലോറൻസ് (ഭാഷ: ഇംഗ്ലീഷ്). ഓക്സ്ഫഡ് സർവകലാശാല പ്രെസ്. പുറങ്ങൾ. 133–144. ISBN 019579415 X. ശേഖരിച്ചത് 2012 നവംബർ 17. Check date values in: |accessdate= and |year= (help)\n↑ 9.0 9.1 9.2 ഹാരോൾഡ് ലീ (2002, 2004 (രണ്ടാം പതിപ്പ്)). "6 - സ്റ്റേയിങ് ഓൺ ഇൻ 1846 - ലാഹോർ, കശ്മീർ ആൻഡ് ബൈരോവാൾ (Staying on in 1846 - Lahore, Kashmir and Byrowal)". ബ്രദേഴ്സ് ഇൻ ദ രാജ് - ദ ലൈവ്സ് ഓഫ് ജോൺ ആൻഡ് ഹെൻറി ലോറൻസ് (ഭാഷ: ഇംഗ്ലീഷ്). ഓക്സ്ഫഡ് സർവകലാശാല പ്രെസ്. പുറങ്ങൾ. 165, 174. ISBN 019579415 X. ശേഖരിച്ചത് 2012 നവംബർ 17. Check date values in: |accessdate= and |year= (help)\n↑ "മഹാറാണി ചാന്ദ് കൗർ". സിഖ്‌വിക്കി.ഓർഗ്. ശേഖരിച്ചത് 31 ജനുവരി 2013.\n↑ ഖുശ്വന്ത് സിങ് - ഹിസ്റ്ററി ഓഫ് സിഖ്സ് - വോള്യം 2, പേജ് 19\n↑ ഹാരോൾഡ് ലീ (2002, 2004 (രണ്ടാം പതിപ്പ്)). "7 - ദ റെസിഡെൻസി ആഫ്റ്റർ ഭൈരോവൽ, ജനുവരി - ഓഗസ്റ്റ് 1847 (The Residency after Bhyrowal, January - August 1847)". ബ്രദേഴ്സ് ഇൻ ദ രാജ് - ദ ലൈവ്സ് ഓഫ് ജോൺ ആൻഡ് ഹെൻറി ലോറൻസ് (ഭാഷ: ഇംഗ്ലീഷ്). ഓക്സ്ഫഡ് സർവകലാശാല പ്രെസ്. പുറങ്ങൾ. 191–203. ISBN 019579415 X. ശേഖരിച്ചത് 2012 നവംബർ 17. Check date values in: |accessdate= and |year= (help)\n↑ ഹാരോൾഡ് ലീ (2002, 2004 (രണ്ടാം പതിപ്പ്)). "8 - എന്റൈർ ഇന്റെർഫെറൻസ് - ദ റെസിഡെൻസി ട്രാൻസ്ഫോംഡ്, ഓഗസ്റ്റ് 1847 - മേയ് 1848 (Entire Interference - The Residency Transformed, August 1847 - May 1848)". ബ്രദേഴ്സ് ഇൻ ദ രാജ് - ദ ലൈവ്സ് ഓഫ് ജോൺ ആൻഡ് ഹെൻറി ലോറൻസ് (ഭാഷ: ഇംഗ്ലീഷ്). ഓക്സ്ഫഡ് സർവകലാശാല പ്രെസ്. പുറങ്ങൾ. 208–225. ISBN 019579415 X. ശേഖരിച്ചത് 2012 നവംബർ 17. Check date values in: |accessdate= and |year= (help)\n↑ ഹാരോൾഡ് ലീ (2002, 2004 (രണ്ടാം പതിപ്പ്)). "9 - 'റാതെർ ഡെലിക്കേറ്റ്ലി സിറ്റ്വേറ്റെഡ്' - ഹെൻറി ആൻഡ് ദ ന്യൂ പഞ്ചാബ് രാജ് 1848 - 1849 ('Rather Delicately Situated' - Henry and the New Punjab Raj 1848 - 1849)". ബ്രദേഴ്സ് ഇൻ ദ രാജ് - ദ ലൈവ്സ് ഓഫ് ജോൺ ആൻഡ് ഹെൻറി ലോറൻസ് (ഭാഷ: ഇംഗ്ലീഷ്). ഓക്സ്ഫഡ് സർവകലാശാല പ്രെസ്. പുറങ്ങൾ. 242–244. ISBN 019579415 X. ശേഖരിച്ചത് 2012 നവംബർ 17. Check date values in: |accessdate= and |year= (help)\n"https://ml.wikipedia.org/w/index.php?title=സിഖ്_സാമ്രാജ്യം&oldid=2618547" എന്ന താളിൽനിന്ന് ശേഖരിച്ചത്


നമ്മൾ മലയാളികൾക്ക് അടുക്കള തോട്ടത്തിലും അടുക്കളയിലും ഒഴിച്ചുകൂടാനാവാത്ത ഒരിനമാണല്ലോ മുളകുകൾ. വീട്ടിലെ ഒട്ടുമിക്ക കറികളിലും ഉപയോഗിക്കുന്ന പച്ചക്കറിയിനമാണ് മുളക്. സാധാരണ പച്ചമുളക്, മാലിമുളക് എന്നിവ മുതല് കാന്താരിമുളക് വരെ പലതരത്തിലുള്ള മുളകുകള് വീടുകളിൽ കൃഷി ചെയ്തു വരുന്നു. തൈകള് പറിച്ചു നട്ടാണ് മുളക് കൃഷി ചെയ്യുന്നത്. മുളകിന് ഇതിലും നല്ല വളം ഇല്ല..\nമുളക് കൃഷിക്ക് കാശു ചിലവില്ലാത്ത ഈ വളം മാത്രം ചെയ്‌താൽ മതി, ഇഷ്ടം പോലെ മുളക് വിളവെടുക്കാം. എങ്ങിനെയാണ് ഇത് ചെയ്യേണ്ടത് എന്ന് വീഡിയോയിൽ വിശദമായി നിങ്ങൾക്ക് കാണിച്ചു തരുന്നുണ്ട്. അതു കൊണ്ട് വീഡിയോ സ്‌കിപ് ചെയ്യാതെ മുഴുവനായും നിങ്ങൾ ഒന്നു കണ്ടു നോക്കണം.എന്നിട്ട് ഇതുപോലെ നിങ്ങളും വീട്ടിൽ ചെയ്‌തു നോക്കൂ.. ഈ വീഡിയോ നിങ്ങളെ എല്ലാവരെയും\nസഹായിക്കും എന്ന് കരുതുന്നു. വീട്ടിൽ മുളക് ചെടി ഉള്ളവർക്ക് വളരെയേറെ ഉപകാരപ്രഥാമായ അറിവാണിത്. ഇത്രയും കാലം ഇത് അറിയാതെ പോയല്ലോ നമ്മൾ. ഇനി മുളക് കുല കുലയായ് ഉണ്ടാകും. മുളകിന് ഇതിലും നല്ല വളം ഇല്ല.. മുളക് കൃഷിക്ക് കാശു ചിലവില്ലാത്ത ഈ വളം മാത്രം ചെയ്‌താൽ മതി, ഇഷ്ടം പോലെ മുളക് വിളവെടുക്കാം. ഇതല്ലാതെ വേറെ വല്ല ഐഡിയകൾ നിങ്ങൾക്ക് അറിയാമെങ്കിൽ\nകമെന്റ് ചെയ്യാൻ മറക്കരുതേ കൂട്ടുക്കാരെ.. ഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. ഈ വീഡിയോ നിങ്ങളെയെല്ലാവരെയും സഹായിക്കും എന്ന് കരുതുന്നു. കൂടുതല് വീഡിയോകള്‍ക്കായി Taste & Travel by Abin Omanakuttan ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


ചണ്ഡീഗഡില് പഠിക്കുന്ന സഹോദരിക്ക് ഭീകര ഭീഷണി ;സുരക്ഷയുടെ ഭാഗമായി ഹോസ്റ്റല് സൗകര്യം നല്‍കണമെന്ന് ബിഎസ്എഫ് കമാന്‍ഡന്റ് ആവശ്യപ്പെട്ടുവെന്ന് കേന്ദ്രം ;അങ്ങനെയൊരു സംഭവമേ ഇല്ലെന്ന് കുടുംബം ; കേന്ദ്ര സന്ദേശം വിവാദത്തിലേക്ക് bsf new Metro , ഡല്‍ഹി SathyamOnline\nചണ്ഡീഗഡില് പഠിക്കുന്ന സഹോദരിക്ക് ഭീകര ഭീഷണി ;സുരക്ഷയുടെ ഭാഗമായി ഹോസ്റ്റല് സൗകര്യം നല്‍കണമെന്ന് ബിഎസ്എഫ് കമാന്‍ഡന്റ് ആവശ്യപ്പെട്ടുവെന്ന് കേന്ദ്രം ;അങ്ങനെയൊരു സംഭവമേ ഇല്ലെന്ന് കുടുംബം ; കേന്ദ്ര സന്ദേശം വിവാദത്തിലേക്ക്\nന്യൂസ് ബ്യൂറോ ഡല്‍ഹി » Posted : 17/05/2017\nന്യൂഡല്‍ഹി : ചണ്ഡീഗഡില് പഠിക്കുന്ന സഹോദരിക്ക് ഭീകര ഭീഷണിയുണ്ടെന്നും അതിനാല് സുരക്ഷയുടെ ഭാഗമായി ഹോസ്റ്റല് സൗകര്യം നല്‍കണമെന്നും കശ്മീരുകാരനായ ബിഎസ്എഫ് കമാന്‍ഡന്റ് ആവശ്യപ്പെട്ടുവെന്ന കേന്ദ്ര വനിതാ ശിശുക്ഷേമ മന്ത്രാലയത്തിന്റെ സന്ദേശം വിവാദമായി. എന്നാല്, ബിഎസ്എഫ് കമാന്‍ഡന്റും കുടുംബവും ഭീകരരുടെ ഭീഷണിയെന്ന വാദം നിഷേധിച്ചു. വനിതാ ശിശുക്ഷേമ മന്ത്രാലയത്തിന്റെ ഔദ്യോഗിക ട്വിറ്റര് അക്കൗണ്ടില്‍നിന്നും ഇതു സംബന്ധിച്ചു വന്ന നാല് ട്വീറ്റുകളാണ് കുഴപ്പം സൃഷ്ടിച്ചത്.\nസൈനികന്റെ സഹോദരി ഉള്‍പ്പെടുന്ന അവസാനവര്‍ഷ വിദ്യാര്‍ഥിനികളോട് ഹോസ്റ്റല് ഒഴിയാന് കോളജ് അധികൃതര് ആവശ്യപ്പെട്ടതും ഇതില് വനിതാ മന്ത്രാലയം അമിതാവേശം കാണിച്ചതുമാണ് സംഭവങ്ങള്‍ക്കു കാരണമായത്.\nരാജ്യത്തെ കാക്കുന്ന സൈനികരുടെ കുടുംബത്തെ സംരക്ഷിക്കുകയെന്നത് പ്രധാനമന്ത്രി മോദിയുടെ നേതൃത്വത്തിലുള്ള സര്‍ക്കാരിന്റെ കടമയാണെന്നു പറഞ്ഞാണ് ആദ്യ ട്വീറ്റ് വന്നത്. നബീല് അഹമ്മദ് വാനിയെന്ന ബിഎസ്എഫ് കമാന്‍ഡന്റിന്റെ എന്‍ജിനിയറിങ്ങിന് പഠിക്കുന്ന സഹോദരിക്ക് ഭീകരരുടെ ഭീഷണിയുണ്ടെന്നും അതിനാല് ഹോസ്റ്റല് സൗകര്യം നല്‍കണമെന്നും സൈനികന് ആവശ്യപ്പെട്ടുവെന്നുമായിരുന്നു ട്വീറ്റ്.\nവനിത ശിശുക്ഷേമ മന്ത്രി മേനക ഗാന്ധി വിഷയത്തില് ഉടന് ഇടപെടുകയും കോളജ് അധികൃതരുമായി സംസാരിക്കുകയും ചെയ്തു. തുടര്‍ന്ന്, സൈനികന്റെ സഹോദരിയെ ഹോസ്റ്റലില് കഴിയാന് അനുവദിച്ചുവെന്ന് വനിത ശിശുക്ഷേമ മന്ത്രാലയം പിന്നീടു പോസ്റ്റ് ചെയ്ത ട്വീറ്റില് കുറിച്ചു.\n‘മന്ത്രാലയം പറയുന്നതുപോലെ സഹോദരിക്ക് ഭീകരരുടെ ഭീഷണിയില്ല. കശ്മീരിലെ ഉദ്ദംപൂരില് നിന്നും 130 കിലോമീറ്റര് അകലെയുള്ള ലാട്ടി എന്ന സ്ഥലത്താണ് കുടുംബം താമസിക്കുന്നത്. 2016ലെ ബിഎസ്എഫ് എന്‍ട്രന്‍സ് പരീക്ഷയില് ഉന്നതവിജയം നേടിയയാളാണ് ഞാന്. ഇപ്പോള് പരിശീലന കാലയളവിലാണ്.\nസഹോദരിക്ക് ഭീഷണിയുണ്ടെന്ന കേന്ദ്രത്തിന്റെ വാദം വ്യാജമാണ്. ഭീകരരില് നിന്നും ഒരിക്കലും അത്തരത്തില് ഭീഷണി ഉണ്ടായിട്ടില്ല. എന്നാല്, സഹോദരിയുടെ ഹോസ്റ്റല് പ്രശ്‌നം മന്ത്രാലയത്തിനു മുന്നില് അവതരിപ്പിച്ചിരുന്നു. തന്റെ സഹോദരി ഉള്‍പ്പെടെ അവസാന വര്‍ഷ വിദ്യാര്‍ഥികളോട് ഹോസ്റ്റല് ഒഴിയാന് ആവശ്യപ്പെട്ടിരുന്നു. ഇതേതുടര്‍ന്നാണ് കേന്ദ്ര മന്ത്രിയോട് ഇ-മെയില് വഴി പരാതി നല്‍കിയത്. അതിന് അവര് പരിഹാരം കാണുകയും ചെയ്തു’-നബീല് അഹമ്മദ് പറഞ്ഞു.


'നാണം കെടുത്തിയ ടീമിനെതിരെ നടപടി വേണം'; ഇമ്രാനോട് അഭ്യര്‍ഥിച്ച് മുന് താരം\nLahore, First Published 21, Jun 2019, 3:05 PM IST\nസര്‍ഫ്രാസിന് ബുദ്ധിയില്ലെന്ന് ഇതിഹാസ പേസര് ഷൊയിബ് അക്തര് പരിഹസിച്ചിരുന്നു. അക്തറിനെ കൂടാതെ നിരവധി മുന് താരങ്ങളും നായകനെതിരെ രംഗത്ത് വന്നിരുന്നു. ഇപ്പോള് അല്‍പം കൂടെ കടന്ന നടപടിയാണ് പാക്കിസ്ഥാന് മുന് താരവും വിക്കറ്റ്കീപ്പറുമായിരുന്ന കമ്രാന് അക്മലിന്‍റെ ഭാഗത്ത് നിന്ന് വന്നിരിക്കുന്നത്\nലാഹോര്: ഇന്ത്യക്കെതിരായ കനത്ത തോല്‍വി ഉള്‍ക്കൊള്ളാന് ഇതുവരെ പാക്കിസ്ഥാന് ക്രിക്കറ്റ് ടീം ആരാധകര്‍ക്ക് സാധിച്ചിട്ടില്ല. അതില് നായകന് സര്‍ഫ്രാസ് അഹമ്മദ് ആണ് ഏറ്റവും കൂടുതല് വിമര്‍ശനങ്ങള് ഏറ്റുവാങ്ങുന്നത്. സര്‍ഫ്രാസിന് ബുദ്ധിയില്ലെന്ന് ഇതിഹാസ പേസര് ഷൊയിബ് അക്തര് പരിഹസിച്ചിരുന്നു.\nഅക്തറിനെ കൂടാതെ നിരവധി മുന് താരങ്ങളും നായകനെതിരെ രംഗത്ത് വന്നിരുന്നു. ഇപ്പോള് അല്‍പം കൂടെ കടന്ന നടപടിയാണ് പാക്കിസ്ഥാന് മുന് താരവും വിക്കറ്റ്കീപ്പറുമായിരുന്ന കമ്രാന് അക്മലിന്‍റെ ഭാഗത്ത് നിന്ന് വന്നിരിക്കുന്നത്. ഇന്ത്യയോട് വളരെ മോശം പ്രകടനം കാഴ്ചവെച്ച മുഴുവന് പാക്കിസ്ഥാന് ടീമിനെതിരെ നടപടി എടുക്കണമെന്നാണ് കമ്രാന് അക്മല് പാക് പ്രധാനമന്ത്രി ഇമ്രാന് ഖാനോട് ആവശ്യപ്പെട്ടത്.\nപാക് നായകന് സര്‍ഫ്രാസ് അഹമ്മദിനെതിരെ കമ്രാന് പൊട്ടിത്തെറിക്കുകയായിരുന്നു. ആദ്യം ബൗളിംഗ് തെരഞ്ഞെടുത്ത കളികളില് ഒന്നും പാക്കിസ്ഥാന് വിജയം നേടിയിട്ടില്ല. ടൂര്‍ണമെന്‍റില് പാക്കിസ്ഥാന് ഏക വിജയം നേടിയ ഇംഗ്ലണ്ടിനെതിരെ ആദ്യ ബാറ്റ് ചെയ്യുകയായിരുന്നു.\nബാറ്റിംഗ് നിര പാടെ തകര്‍ന്നു പോവുകയാണ്. അത് എതിരാളികള് എടുത്തുകാട്ടിയെന്നും പാക് ദിനപത്രമായ ദി നേഷനോട് കമ്രാന് പറഞ്ഞു. പാക്കിസ്ഥാന് ക്രിക്കറ്റ് ബോര്‍ഡിന്‍റെ പാട്രണ് കൂടിയായ പ്രധാനമന്ത്രി ഇമ്രാന് ഖാനോട് താന് അഭ്യര്‍ഥിക്കുകയാണ്.\nപാക്കിസ്ഥാന് ക്രിക്കറ്റിനെ തകര്‍ത്ത ഈ ടീമിനെതിരെ നടപടി സ്വീകരിക്കണം. ഒരുപാട് ക്രിക്കറ്റര്‍മാരാല് അനുഗ്രഹീതമായ നാടാണ് പാക്കിസ്ഥാന്. മെറിറ്റ് അടിസ്ഥാനമാക്കി തെരഞ്ഞെടുത്താല് ടീമിനെ ഉയര്‍ന്ന നിലവാരത്തില് എത്തിക്കാന് സാധിക്കുമെന്നും കമ്രാന് പറഞ്ഞു.\nLast Updated 21, Jun 2019, 3:05 PM IST\naction against pak team\nപാക് ടീമിനെതിരെ നടപടി


കൊവിഡ് 19 സംസ്ഥാനങ്ങളിലേക്ക് പടരുന്നു; അടുത്ത നാല് ആഴ്ച നിര്‍ണായകം, സാമൂഹിക അകലം പാലിക്കണമെന്ന് പ്രധാനമന്ത്രി\nHomeINDIAകൊവിഡ് 19 സംസ്ഥാനങ്ങളിലേക്ക് പടരുന്നു; അടുത്ത നാല് ആഴ്ച നിര്‍ണായകം, സാമൂഹിക അകലം പാലിക്കണമെന്ന് പ്രധാനമന്ത്രി\nദില്ലി: കൊവിഡ് 19 കൂടുതൽ സംസ്ഥാനങ്ങളിലേക്ക് പടരുന്ന സാഹചര്യത്തിൽ നിരീക്ഷണ സംവിധാനം ശക്തമാക്കി രാജ്യം. യുഎസ്, യുകെ, ആസ്ട്രേലിയ എന്നിവിടങ്ങളിൽ നിന്ന് വരുന്ന എല്ലാ യാത്രക്കാരേയും വിമാനത്താവളങ്ങളിൽ പൂർണ്ണ പരിശോധനക്ക് വിധേയമാക്കും. ഈ രാജ്യങ്ങളിൽ കൊവിഡ് ബാധ വർധിച്ച സാഹചര്യത്തിലാണ് നടപടി.\nവെള്ളിയാഴ്ച മധ്യപ്രദേശിലും ഹിമാചൽ പ്രദേശിലും ആദ്യമായി കൊവിഡ് 19 റിപ്പോർട്ട് ചെയ്തു. മധ്യപ്രദേശിൽ നാലും ഹിമാചലിൽ രണ്ട് പേർക്കുമാണ് കൊവിഡ് സ്ഥിരീകരിച്ചത്. ഇതോടെ കൊവിഡ് റിപ്പോർട്ട് ചെയ്ത സംസ്ഥാനങ്ങളുടെ എണ്ണം ഇരുപത്തിരണ്ടായി. ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്‍റെ കണക്ക് പ്രകാരം രാജ്യത്ത് കൊവിഡ് ബാധിതരുടെ എണ്ണം 236 ആയിട്ടുണ്ട്.\nഎന്നാല് കേന്ദ്ര ആരോഗ്യ മന്ത്രാലയത്തിന്‍റെ വെബ്സൈറ്റിൽ ഈ വിവരം ഇത് വരെ അപ്ഡേറ്റ് ചെയ്യപ്പെട്ടിട്ടില്ല.അതേസമയം കൊവിഡ് 19 പ്രതിരോധത്തിൽ അടുത്ത മൂന്ന് മുതൽ നാല് ആഴ്ച്ച വരെ നിർണ്ണായകമെന്ന് പ്രധാനമന്ത്രി നരേന്ദ്ര മോദി വ്യക്തമാക്കി.\nസാമൂഹിക അകലം പാലിക്കുക നിർബന്ധമാണെന്നും സംസ്ഥാനങ്ങളിലെ മുഖ്യമന്ത്രിമാരോട് ഇക്കാര്യത്തിൽ പ്രത്യേക ശ്രദ്ധ പുലർത്തണമെന്നും പ്രധാനമന്ത്രി അഭ്യർത്ഥിച്ചു. മുഖ്യമന്ത്രിമാരുമായി വീഡിയോ കോൺഫറൻസ് വഴി നടത്തിയ കൂടിക്കാഴ്ച്ചയിലാണ് ഇക്കാര്യം പങ്കുവച്ചത്.\nകേന്ദ്രവും സംസ്ഥാനവും ഒരുമിച്ച് പ്രവർത്തിക്കേണ്ടത് അനിവാര്യമാണെന്നും ജനങ്ങളുടെ പരിഭ്രാന്തി അകറ്റണമെന്നും അദ്ദേഹം പറഞ്ഞു. ജനത കർഫ്യൂ പ്രഖ്യാപിച്ച ഞായറാഴ്ച്ച പാസഞ്ചർ ട്രെയ്നുകൾ സർവ്വീസ് നിർത്തിവയ്ക്കും.\nഞായർ അർദ്ധരാത്രി പന്ത്രണ്ട് മണിക്ക് യാത്ര ആരംഭിക്കുന്ന ട്രെയ്നുകളാണ് സർവ്വീസ് നിർത്തിവയ്ക്കുക. കൊവിഡ് ബാധയുടെ പശ്ചാത്തലത്തിൽ ഇന്ത്യൻ റെയിൽവേയുടെ കാറ്ററിങ്ങ് സ്ഥാപനമായ ഐആർസിടിസി ഭക്ഷണവിതരണം നിർത്തിവച്ചു.\nഎയർ ഇന്ത്യ ക്യാബിൻ ക്രൂ ഒഴികെയുള്ള ജീവനക്കാരുടെ ശമ്പളത്തിൽ പത്ത് ശതമാനം വെട്ടിക്കുറച്ചു. അടുത്ത മൂന്ന് മാസത്തേക്കാണ് നടപടി.\nഅതേസമയം ചണ്ഡീഖഡിൽ പുതുതായി നാല് പേർക്ക് കൊവിഡ് സ്ഥിരീകരിച്ചു. ഇതിൽ മൂന്ന് പേർ കഴിഞ്ഞ ദിവസം കൊവിഡ് സ്ഥിരീകരിച്ച യുവതിയുടെ അമ്മയും സഹോദരനും പാചകക്കാരിയുമാണ്.\nകൊവിഡ് പ്രതിരോധത്തിന്റെ ഭാഗമായി ലക്നൗ, നോയിഡ, കാൺപൂർ നഗരങ്ങളിൽ ശുചീകരികരണ പ്രവർത്തനങ്ങൾ നടത്താൻ ഉത്തർപ്രദേശ് സർക്കാർ ഉത്തരവിട്ടു.


കല്‍പ്പറ്റ:ശബരിമലയുമായി ബന്ധപ്പെട്ട് സുപ്രീംകോടതി വിധിക്ക് ശേഷം വിശ്വാസികളുടെ ഭാഗത്ത് നിന്നും നിരന്തരമായി പ്രതിഷേധങ്ങളുയര്‍ന്നിട്ടും നിയമനിര്‍മ്മാണം നടത്താത്തത് കേന്ദ്രസര്‍ക്കാരിന്റെ ഗുരുതര വീഴ്ചയാണെന്ന് കെ.പി.സി.സി അധ്യക്ഷന് മുല്ലപ്പള്ളി രാമചന്ദ്രന്. കല്‍പ്പറ്റയില് യു.ഡി.എഫ് മീഡിയാസെന്ററില് മാധ്യമങ്ങളോട് സംസാരിക്കുകയായിരുന്നു അദ്ദേഹം. സുപ്രീംകോടതി വിധി വന്ന ശേഷം രണ്ട് തവണ ലോക്‌സഭാ സമ്മേളനം വിളിച്ചുചേര്‍ത്തിട്ടും, ഭരണസംവിധാനം ഉപയോഗിച്ച് പ്രശ്‌നത്തിന് പരിഹാരം കാണാന് എല്ലാവിധ സാഹചര്യങ്ങളുമുണ്ടായിട്ടും അത് കണ്ടില്ലെന്ന് നടിച്ചുകൊണ്ടാണ് ബി.ജെ.പിയും മോദിയും മുന്നോട്ടുപോയതെന്നും അദ്ദേഹം കുറ്റപ്പെടുത്തി.\n2019ല് അധികാരത്തിലെത്തിയാല് വിശ്വാസികളുടെ ആവശ്യം സംരക്ഷിക്കുമെന്നാണ് തിരുവനന്തപുരത്ത് വെച്ച് പറഞ്ഞത്. ഇത് തിരഞ്ഞെടുപ്പ് വാഗ്ദാനം മാത്രമാണെന്ന് ജനങ്ങള് തിരിച്ചറിയും. എല്ലാവിധ സാഹചര്യങ്ങളുമുണ്ടായിട്ടും വിഷയത്തില് നിയമനിര്‍മ്മാണം കൊണ്ടുവരാന് സാധിക്കാത്തത് വിശ്വാസികളോടുള്ള വഞ്ചനയാണ്. ഇപ്പോള് അദ്ദേഹത്തിന് തിരഞ്ഞെടുപ്പുമായി ബന്ധപ്പെട്ട് ഒന്നും പറയാനില്ലാത്ത അവസ്ഥയാണ്. ചെയ്ത വികസനങ്ങളെ കുറിച്ചോ, ചെയ്യാനിരിക്കുന്ന കാര്യങ്ങളെ കുറിച്ചോ ഒന്നും പറയാനില്ലാത്ത അവസ്ഥയില് ആശയപ്രതിസന്ധിയില് നില്‍ക്കുകയാണ് മോദിയെന്നും മുല്ലപ്പള്ളി പറഞ്ഞു. ശബരിമലയിലെ വിശ്വാസവുമായി ബന്ധപ്പെട്ട് എന്ത് നിലപാടാണ് സ്വീകരിച്ചതെന്ന് ബി ജെ പിയും മോദിയും വ്യക്തമാക്കണം. സുപ്രീംകോടതി വിധി വന്നതിന് ശേഷം പതിനായിരക്കണക്കിന് സ്ത്രീകളാണ് നാമജപയാത്രയുമായി തെരുവിലിറങ്ങിയത്. സുപ്രീംകോടതിയില് റിവ്യൂ കൊടുക്കാന് തയ്യാറാകണമെന്ന് കോണ്‍ഗ്രസ് സംസ്ഥാന സര്‍ക്കാരിനോട് അഭ്യര്‍ത്ഥിച്ചിരുന്നു. എന്നാല് അവരതിന് തയ്യാറായില്ല. വിശ്വാസികള്‍ക്കൊപ്പം നിന്നുകൊണ്ട് തിരുവിതാംകൂര് ദേവസ്വംബോര്‍ഡ് മുന്‍പ്രസിഡന്റിനെ കൊണ്ട് കോണ്‍ഗ്രസ് റിവ്യൂ ഹര്‍ജി നല്‍കുകയാണ് ചെയ്തത്. ബി ജെ പിയാവട്ടെ അപ്പോഴും മൂകരായി നില്‍ക്കുകയായിരുന്നു. ഇതെല്ലാം ജനങ്ങള് തിരിച്ചറിയുമെന്നും അദ്ദേഹം പറഞ്ഞു. കെ പി സി സി ജനറല് സെക്രട്ടറി കെ പി അനില്‍കുമാറും അദ്ദേഹത്തോടൊപ്പമുണ്ടായിരുന്നു.\nവിദ്യാര്‍ത്ഥിനിയെ പീഡിപ്പിക്കാന് ശ്രമിച്ച കേസില് അധ്യാപകന് ജാമ്യം ലഭിച്ച സംഭവം;ജാമ്യം റദ്ദ് ചെയ്യാന് അന്വേഷണ ഉദ്യോഗസ്ഥന് ഹൈകോടതിയിലേക്ക്.


Sputnik V's 27.9 lakh dose vaccine to arrive in India soon\nസ്പുട്‌നിക്ക് വിയുടെ 27.9 ലക്ഷം ഡോസ് വാക്സിന് ഉടന് ഇന്ത്യയിലെത്തും\nഹൈദരാബാദ്: റഷ്യയുടെ കോവിഡ് വാക്സിന് സ്പുട്നിക് വിയുടെ പുതിയ ബാച്ച് ഇന്ന് രാജ്യത്ത് എത്തും. 27.9 ലക്ഷം ഡോസുകളാണ് ഇന്ന് അര്‍ധരാത്രിയോടുകൂടി എത്തുക. അടുത്ത രണ്ട് മാസത്തിനുള്ളില് മൊത്തം 1.8 കോടി ഡോസുകള് എത്തിക്കാന് സാധിക്കുമെന്നാണ് പ്രതീക്ഷ..\nവാക്‌സിന് വികസിപ്പിച്ച ഗമലേയ റിസര്‍ച്ച് സെന്ര് നേരത്തെ രണ്ടു ബാച്ചുകളായി 210,000 ഡോസുകളാണ് ഇന്ത്യയില് എത്തിച്ചത്. ഈ മാസം അവസാനത്തോടെ 30 ലക്ഷം ഡോസ് വാക്‌സിന് ഹൈദരാബാദില് എത്തുമെന്നാണ് റിപ്പോര്‍ട്ടുകളുണ്ടായിരുന്നു.\nനിലവില് ഇന്ത്യയില് വിതരണം ചെയ്യുന്ന കോവിഡ് പ്രതിരോധ വാക്‌സിനുകളേക്കാള് കാര്യക്ഷമത കൂടുതലാണ് സ്പുട്‌നിക്കിന്. കോവിഡിനെതിരേ 91.6 ശതമാനം ഫലപ്രദമാണ് ഈ വാക്സിന്. ഇന്ത്യയില് ഉപയോഗിക്കാന് അനുമതി നല്‍കിയ മൂന്നാമത്തെ വാക്‌സിനുമാണ് സ്പുട്നിക്.


Anthoor issue follow up | ജില്ലാ കമ്മിറ്റി ചേരുമ്പോൾ പി.കെ.ശ്യാമളയ്‌ക്കെതിരെ ഒരുനാവും പൊന്തില്ല; അമർഷമുണ്ടെങ്കിലും എല്ലാം ഉള്ളിലടക്കും; ഏരിയയിലും ബ്രാഞ്ചിലും ശ്യാമള വിരുദ്ധരുണ്ടെങ്കിലും എതിർപ്പിന്റെ സ്വരമുയർന്നാൽ വഴി പാർട്ടിക്ക് പുറത്തേക്ക്; ആന്തൂരിൽ പ്രവാസി വ്യവസായി ജീവനൊടുക്കിയ സംഭവം: സിപിഎം സംസ്ഥാന കമ്മിറ്റി ശ്യാമളയെ സംരക്ഷിക്കാൻ തീരുമാനിച്ചതോടെ അനുനയവുമായി നേതൃത്വം പ്രാദേശിക ഘടകങ്ങളിലേക്ക് - MarunadanMalayali.com\nJune 25, 2019 | 10:17 PM IST | Permalink\nകണ്ണൂർ: ആന്തൂർ നഗരസഭാ അധികാരികളുടെ അവഗണനയിൽ മനംനൊന്ത് പ്രവാസി വ്യവസായി സാജൻ ആത്മഹത്യ ചെയ്ത സംഭവത്തിൽ ചെയർപേഴ്സൻ പി.കെ. ശ്യാമളയെ സംരക്ഷിക്കാൻ അനുനയവുമായി സിപിഎം. നേതൃത്വം പ്രാദേശിക ഘടകങ്ങളിലെത്തുന്നു. പി.കെ. ശ്യാമളക്കെതിരെ നിലകൊണ്ട തളിപ്പറമ്പ് ഏരിയാ കമ്മിറ്റിയും കോടല്ലൂർ, ആന്തൂർ, ബക്കളം ലോക്കൽ കമ്മിറ്റികളും വിമർശനമുന്നയിക്കാതിരിക്കാനുള്ള നടപടികളുമായി നേതാക്കൾ രംഗത്തിറങ്ങി. ശ്യാമളക്കെതിരെയുള്ള പ്രതിഷേധം കമ്മിറ്റി ഭാരവാഹികൾക്ക് ഇനി ഉന്നയിക്കാനാവില്ല. സിപിഎം. സംസ്ഥാന നേതൃത്വം ശ്യാമളയെ സംരക്ഷിക്കാൻ തീരുമാനിച്ചതോടെ കഴിഞ്ഞ ദിവസംവരെ പരസ്യ വിമർശനം നടത്തിയവരും മാധ്യമങ്ങളെ വിവരമറിയിച്ചവരും പത്തിമടക്കും. ലോക്കൽ കമ്മിറ്റികൾക്ക് താഴെയുള്ള ബ്രാഞ്ച് കമ്മിറ്റികളും പാർട്ടി പറയുന്നത് അനുസരിക്കേണ്ടി വരും.\nലോക്കൽ -ബ്രാഞ്ച് തലത്തിൽ പ്രവർത്തിക്കുന്ന അംഗങ്ങളിൽ മഹാഭൂരിപക്ഷവും പാർട്ടി നിയന്ത്രണത്തിലുള്ള സഹകരണ സ്ഥാപനത്തിലെ ജീവനക്കാരാണ്. അതുകൊണ്ടു തന്നെ പാർട്ടി പറയുന്നത് അക്ഷരം പ്രതി അനുസരിക്കാനേ അവർക്ക് നിവൃത്തിയുള്ളൂ. മറ്റുള്ളവരാണെങ്കിൽ റിട്ടയേർഡ് ചെയ്തവരും അദ്ധ്യാപകരുമാണ്. അവരും നേതൃത്വം പറയുന്നത് ശിരസ്സാ വഹിക്കും. എന്നാൽ ഏരിയാ കമ്മിറ്റിയിൽ ചിലർ ഇപ്പോഴും ശ്യാമള വിരുദ്ധന്മാരായി നിലകൊള്ളുന്നുണ്ട്. ബ്രാഞ്ച് തലത്തിലും വിമർശനം തുടരുന്നവരുമുണ്ട്. പാർട്ടി തീരുമാനത്തിൽ നിന്നും വിരുദ്ധമായി ഇവർ ഉറച്ചു നിന്നാൽ പുറത്തേക്കുള്ള വഴിയായിരിക്കും ഒരുങ്ങുക. ലോക്കൽ തലത്തിലും ബ്രാഞ്ച് തലത്തിലും ഏരിയാ നേതാക്കളെത്തി വിശദീകരണം നൽകും. വരുന്ന 30 ാം തീയ്യതിക്കകം ജില്ലാ കമ്മിറ്റിക്ക് ഈ വിഷയത്തിൽ റിപ്പോർട്ട് നൽകണം. 30 ാം തീയ്യതി ജില്ലാ കമ്മിറ്റി ചേരുമ്പോൾ പി.കെ. ശ്യാമളക്കെതിരെയുള്ള ശബ്ദം ഉയരാൻ ഇടയില്ല. പ്രവാസി വ്യവസായി സാജന്റെ ആത്മഹത്യക്ക് കാരണം നഗരസഭാ സെക്രട്ടറിയും മറ്റ് ഉദ്യോഗസ്ഥരുമാണെന്ന് ജില്ലാ കമ്മിറ്റി പ്രസ്താവന ഇറക്കുകയും ചെയ്യും. ഇതോടെ ശ്യാമള ചെയർപേഴ്സനായി കാലാവധി പൂർത്തിയാക്കാനുള്ള സാഹചര്യം ഒരുങ്ങുകയും ചെയ്യും.\nആന്തൂർ നഗരസഭാ അദ്ധ്യക്ഷ പി.കെ. ശ്യാമള രാജിവെക്കേണ്ടതില്ലെന്ന സിപിഎം. സംസ്ഥാന കമ്മിറ്റിയുടെ തീരുമാനത്തിൽ ആന്തൂരിലെ പ്രവർത്തകരിലും അനുഭാവികളിലും കടുത്ത അമർഷമുണ്ട്. പി.കെ. ശ്യാമള ആന്തൂർ നഗരസഭാ ചെയർപേഴ്സനായി തുടരുന്നത് പാർട്ടിക്ക് കടുത്ത ദോഷം ചെയ്യുമെന്ന അവസ്ഥ ഉണ്ടാകുമെന്ന് അവർ കരുതുന്നു. നഗരസഭാദ്ധ്യക്ഷയെ ഇരുത്തി കഴിഞ്ഞ ദിവസം ധർമ്മശാലയിൽ നടന്ന പാർട്ടി വിശദീകരണ യോഗത്തിൽ ജില്ലാ സെക്രട്ടറി എം. വി.ജയരാജൻ, സംസ്ഥാന കമ്മിറ്റി അംഗം പി.ജയരാജനും ആന്തൂർ വിഷയത്തിൽ കുറ്റ സമ്മതം നടത്തിയിരുന്നു. എന്നാൽ ഇപ്പോൾ സിപിഎം. സംസ്ഥാന കമ്മിറ്റി, നഗരസഭാ സെക്രട്ടറി മാത്രമാണ് കുറ്റക്കാരൻ എന്ന നിലപാടെടുത്തിരിക്കയാണ്. പ്രവാസി വ്യവാസായി സാജൻ പാറയിൽ ആത്മഹത്യ ചെയ്ത സംഭവത്തിൽ വീഴ്ച നഗരസഭാ സെക്രട്ടറിക്ക് മാത്രമാണെന്ന് സിപിഎം. സംസ്ഥാന സെക്രട്ടറി തന്നെ അഭിപ്രായപ്പെട്ടിരിക്കയാണ്.\nസിപിഎം. കേന്ദ്രകമ്മിറ്റി അംഗങ്ങളായ വ്യവസായ മന്ത്രി ഇ.പി. ജയരാജൻ, പി.കെ. ശ്രീമതി എന്നിവരാണ് പി.കെ. ശ്യമളയെ ചെയർപേഴ്സൻ സ്ഥാനത്തു നിന്ന് നീക്കേണ്ടതില്ലെന്ന് സംസ്ഥാന കമ്മിറ്റിയിൽ അഭിപ്രായം പ്രകടിപ്പിച്ചത്. കേന്ദ്ര കമ്മിറ്റി അംഗമായ എം. വി. ഗോവിന്ദൻ മാസ്റ്ററുടെ പേര് ആന്തൂർ വിഷയത്തിൽ വലിച്ചിഴക്കരുതെന്ന നിർദ്ദേശവും ജില്ലാ കമ്മിറ്റി നൽകിയതായി വിവരമുണ്ട്. ചെയർപേഴ്സനായ പി.കെ. ശ്യാമളയുടെ ഭർത്താവാണ് ഗോവിന്ദൻ മാസ്റ്റർ.\nപി.കെ. ശ്യമളയെ നഗരസഭാ അദ്ധ്യക്ഷസ്ഥാനത്തു നിന്നുംം മാറ്റിയില്ലെങ്കിൽ ആന്തൂരിലെ പാർട്ടിയിൽ പൊട്ടിത്തെറിയുണ്ടാവാൻ സാധ്യതയുണ്ടെന്ന് കരുതുന്നവരുമുണ്ട്. തളിപ്പറമ്പിലെ ഒരു പ്രമുഖ ബിജെപി. നേതാവിനെ സിപിഎം. പ്രവർത്തകരായ ചിലർ സന്ദർശിച്ചതായ വിവരവും പുറത്ത് വന്നിട്ടുണ്ട്. നേരത്തെ കീഴാറ്റൂർ വയൽ പ്രശ്നത്തിൽ ചില സിപിഎം. കാർ ഇതേ ബിജെപി. നേതാവിനെ കണ്ടിരുന്നു. അദ്ദേഹത്തിന്റെ ഇടപെടലോടെയാണ് കീഴാറ്റൂർ വിഷയത്തിൽ ബിജെപി.യുടെ സംസ്ഥാന ദേശീയ നേതാക്കൾ സമരത്തിന് എത്തിച്ചേർന്നത്. സമാന സംഭവം ആന്തൂരിലെ പ്രശ്നത്തിലും ബിജെപി. ഇടപെടാനുള്ള കളമൊരുങ്ങുമെന്നാണ് കരുതുന്നത്. നഗരസഭാ പ്രശ്നത്തിൽ സിപിഎം. ന്റെ ഏരിയാ കമ്മിറ്റിയും ലോക്കൽ കമ്മിറ്റികളുമാണ് ഇതുവരെ ചേർന്നിട്ടുള്ളത്. അവിടങ്ങളിൽ നഗരസഭാ അദ്ധ്യക്ഷക്കെതിരെ കടുത്ത പ്രതിഷേധം അലയടിച്ചിരുന്നു. ബ്രാഞ്ച് തലത്തിൽ ഉടൻ തന്നെ കമ്മിറ്റികൾ വിളിച്ചു ചേർക്കാൻ പാർട്ടി നിർദ്ദേശിച്ചിട്ടുണ്ട്. പ്രാദേശിക അണികളെ നഗരസഭക്കെതിരെയുള്ള വിമർശനങ്ങൾ നടത്തുന്നതിനും തണുപ്പിക്കാനുള്ള നീക്കമാണ് ഇതിന് പിന്നിൽ.


മഹീന്ദ്ര മറാസോയിലും കൈവെച്ച് ഡിസി ഡിസൈന് - Malayalam DriveSpark\nമഹീന്ദ്ര മറാസോയിലും കൈവെച്ച് ഡിസി ഡിസൈന്\nPublished: Saturday, December 15, 2018, 15:05 [IST]\nമഹീന്ദ്ര മറാസോയ്ക്ക് ചന്തം പോരെന്നു ആരും പരാതിപ്പെടില്ല. കണ്ടു പരിചയിച്ച ഇന്നോവ, എര്‍ട്ടിഗ എംപിവികളില് നിന്നും ഒരല്‍പ്പം വ്യത്യസ്തമായി, 'സ്രാവിന്റെ' ആകാരത്തില് വില്‍പ്പനയ്ക്കു വരുന്ന മറാസോ വിപണിയില് പ്രചാരം നേടിക്കഴിഞ്ഞു. പുറംമോടിയുടെ കാര്യത്തില് പരിഭവങ്ങളില്ലെങ്കിലും എംപിവിയുടെ അകത്തളത്തില് പൂര്‍ണ്ണ പൊലിമ കൊണ്ടുവരാന് കമ്പനി ശ്രമിച്ചിട്ടില്ല.\nഎന്നാല് വിഷമിക്കേണ്ട, ഇതിനുള്ള പരിഹാരം മഹീന്ദ്രയുടെ പക്കലുണ്ട്. പ്രശസ്ത ഇന്ത്യന് കാര് ഡിസൈനര് ദിലീപ് ഛാബ്രിയ മറാസോയുടെ അകത്തളം പുനരാവിഷ്‌കരിക്കുകയാണ്. ഡിസി ഡിസൈന് വിഭാവനം ചെയ്യുന്ന കസ്റ്റം നിര്‍മ്മിത മറാസോ പതിപ്പുകള് തിരഞ്ഞെടുത്ത മഹീന്ദ്ര ഡീലര്‍ഷിപ്പുകളില് വന്നുതുടങ്ങും.\nപതിവുപോലെ സൗകര്യങ്ങളിലും സംവിധാനങ്ങളിലുമുള്ള ഡിസി മാജിക് മറാസോയിലും കാണാം. അകത്ത് ആഢംബരം തുളുമ്പി നില്‍ക്കുകയാണ്. തടിക്കും തുകലിനും ഉള്ളില് ക്ഷാമമില്ല. ക്രോം അലങ്കാരങ്ങള് മിതത്വം പാലിക്കുന്നു.\nക്യാബിന് പൂശിയിട്ടുള്ള ഇളം തവിട്ടുനിറം ഉള്ളിലെ ആഢബരാനുഭവം വര്‍ധിപ്പിക്കും. സാധാരണ മറാസോയില് കുറച്ചുകൂടി കടുപ്പമേറിയ നിറശൈലിയാണ് ഒരുങ്ങുന്നത്. തടിനിര്‍മ്മിത ചട്ടക്കൂടിനകത്ത് സെന്റര് കണ്‍സോള് കാണാം.\nസ്റ്റീയറിംഗ് വീലിലും ഡോര് പാഡുകളിലും തടിയും തുകലും സമാസമം ഇടംകണ്ടെത്തുന്നുണ്ട്. തുകലെന്ന് തോന്നിപ്പിക്കുന്ന മേല്‍ത്തരം അപ്‌ഹോള്‍സ്റ്ററിയാണ്'പവര്' സീറ്റുകള്‍ക്ക് (വൈദ്യുത പിന്തുണയോടുള്ളത്). എന്നാല് യഥാര്‍ത്ഥ സൗകര്യങ്ങള് മുഴുവന് പിന് നിരയിലാണ്.\nപിറകിലെ ക്യാപ്റ്റന് സീറ്റുകള്‍ക്ക് പകരം വൈദ്യുത പിന്തുണയാല് ക്രമീകരിക്കാവുന്ന ബിസിനസ് ക്ലാസ്സ് സീറ്റ് എംപിവിയില് ഒരുങ്ങുന്നു. കാലുകള് വെയ്ക്കാന് പ്രത്യേകം ഫൂട്ട്‌റെസ്റ്റുകള് സീറ്റിന്റെ ഭാഗമായുണ്ട്.\nകഴിഞ്ഞില്ല, 7.0 ലിറ്റര് ശേഷിയുള്ള ഫ്രിഡ്ജ്, മുന് സീറ്റുകളോടു ഘടിപ്പിച്ച രണ്ടു വലിയ കപ്പാസിറ്റീവ് ടച്ച്‌സ്‌ക്രീന് ഡിസ്‌പ്ലേ തുടങ്ങിയ സൗകര്യങ്ങളും മറാസോയ്ക്ക് ലഭിക്കുന്നു. ക്യാപ്റ്റന് സീറ്റുകള്‍ക്കിടയില് സ്ഥാപിച്ച ടച്ച്പാഡ് കണ്‍സോള് മുഖേന ഇന്‍ഫോടെയ്ന്‍മെന്റ് സംവിധാനവും സീറ്റ് ക്രമീകരണവും നിയന്ത്രിക്കാം.\nഇതിനുതാഴെയാണ് ഫ്രിഡ്ജ്. മടക്കിവെയ്ക്കാവുന്ന മേശകളും 12V ചാര്‍ജ്ജിംഗ് സോക്കറ്റുകളും മറാസോയുടെ പ്രായോഗികത വര്‍ധിപ്പിക്കും. മോഡിഫിക്കേഷന് നടപടികള് പൂര്‍ത്തിയാക്കുമ്പോള് എംപിവിക്ക് മൂന്നാംനിര നഷ്ടപ്പെടുന്നുണ്ടെന്ന് ഇവിടെ പരാമര്‍ശിക്കണം.\nഎന്തായാലും എംപിവിയുടെ പുറംമോടിയില് ഡിസി ഡിസൈന് കൈവെച്ചിട്ടില്ല. 120 bhp, 300 Nm torque ഉത്പാദിപ്പിക്കുന്ന 1.5 ലിറ്റര് നാലു സിലിണ്ടര് ഡീസല് എഞ്ചിനാണ് മറാസോയില്. ആറു സ്പീഡ് മാനുവല് ഗിയര്‍ബോക്‌സ് മുഖേന എഞ്ചിന് കരുത്ത് മുന് ചക്രങ്ങളിലെത്തും.\nഏഴു സീറ്റര്, എട്ടു സീറ്റര് പതിപ്പുകള് ഒരുങ്ങുന്ന മറാസോയില് M2, M4, M6, M8 എന്നിങ്ങനെ നാലു വകഭേദങ്ങളാണുള്ളത്. ഇരട്ട പോഡുള്ള ഇന്‍സ്ട്രമെന്റ് ക്ലസ്റ്റര് (മള്‍ട്ടി ഇന്‍ഫോര്‍മേഷന് ഡിസ്‌പ്ലേയോടു കൂടി), മൂന്നു സ്‌പോക്ക് സ്റ്റീയറിംഗ് വീല്, വിമാനങ്ങളില് കണ്ടുവരുന്നതുപോലുള്ള ഹാന്‍ഡ്‌ബ്രേക്ക് ലെവര് എന്നിവയെല്ലാം മഹീന്ദ്ര മറാസോയുടെ വിശേഷങ്ങളാണ്.\nഉയര്‍ന്ന മറാസോ മോഡലുകള് പാര്‍ക്കിംഗ് സെന്‍സറുകള്, ക്യാമറ, കോര്‍ണറിംഗ് ലാമ്പുകള്, എമര്‍ജന്‍സി കോള് സംവിധാനമെന്നിവ അധികം അവകാശപ്പെടും. ഭാരത് സ്റ്റേജ് VI നിര്‍ദ്ദേശങ്ങള് പ്രാബല്യത്തില് വന്നതിനുശേഷമെ എംപിവിയുടെ പെട്രോള് പതിപ്പുകള് വിപണിയില് പുറത്തിറങ്ങുകയുള്ളൂ.\nMahindra Marazzo Also Gets This DC Custom Edition At Launch. Read in Malayalam.


ലാബ് അസിസ്റ്റന്റ് നിയമനം | 21Jan2021\nപയ്യന്നൂർ കാമ്പസിൽ പ്രവർത്തിക്കുന്ന കെമിസ്ട്രി ഡിപ്പാർട്ട്‌മെന്റിൽ ദിവസവേതനാടിസ്ഥാനത്തിൽ ഈഴവ/തീയ്യ/ ബില്ലവ വിഭാഗത്തിന് സംവരണം ചെയ്തിട്ടുള്ള ഒഴിവിലേക്ക് ലാബ് അസിസ്റ്റന്റിനെ നിയമിക്കുന്നു. ബി. എസ്‌സി. കെമിസ്ട്രി ആണ് യോഗ്യത എം.എസ്‌സി. കെമിസ്ട്രി ഉള്ളവർക്ക് മുൻഗണന. അഭിമുഖം ജനുവരി 28-ന് രാവിലെ 11-ന് എടാട്ട് സ്വാമി ആനന്ദതീർഥ കാമ്പസിലെ കെമിസ്ട്രി വിഭാഗത്തിൽ നടക്കും.\nഅഫിലിയേറ്റഡ് കോളേജുകളിലെ (ഗവ., എയ്ഡഡ്, സെൽഫ് ഫിനാൻസിങ്) ഒഴിവുള്ള യു.ജി./പി.ജി. സീറ്റുകളിലേക്ക് ജനുവരി 25, 27 തീയതികളില് സ്പോട്ട് അഡ്മിഷൻ നടത്തും. കണ്ണൂർ സർവകലാശാലയിൽ പ്രവേശനം ലഭിക്കാത്തവർക്ക് മാത്രമാണ് പ്രവേശനത്തിന് അർഹതയുണ്ടാവുക. ഇതുവരെ ഓൺലൈൻ രജിസ്ട്രേഷൻ ചെയ്യാത്തവർക്കും അപേക്ഷിക്കാം. അഫിലിയേറ്റഡ് കോളേജുകളിലെ യു.ജി./പി.ജി. പ്രോഗ്രാമുകളിൽ നിലവിലുള്ള ഒഴിവുകൾ സർവകലശാലാ അഡ്മിഷൻ വെബ്സൈറ്റിൽ (http://admission.kannuruniversity.ac.in/) ലഭിക്കും. രേഖകൾസഹിതം അതത് കോളേജുകളിൽ മേല്പറഞ്ഞ തിയതികളിൽ ഹാജരാക്കണം.\nമാർച്ച് എട്ടിന് ആരംഭിക്കുന്ന മൂന്നാംസെമസ്റ്റർ ബിരുദ (റെഗുലർ/ സപ്ലിമെന്ററി/ ഇംപ്രൂവ്മെന്റ്), നവംബർ 2020 പരീക്ഷകൾ വിജ്ഞാപനംചെയ്തു. ജനുവരി 28 മുതൽ ഫെബ്രുവരിരണ്ടുവരെ പിഴയില്ലാതെയും ഫെബ്രുവരി അഞ്ചുവരെ 170 രൂപ പിഴയോടുകൂടെയും പരീക്ഷകൾക്ക് രജിസ്റ്റർചെയ്യാം. അപേക്ഷകളുടെ ഹാർഡ് കോപ്പിയും ചലാനും ഫെബ്രുവരി 10-നകം സർവകലാശാലയിൽ സമർപ്പിക്കണം.\nരണ്ടും (മേയ് 2020), ഒന്നും (നവംബർ 2021) സെമസ്റ്റർ പി.ജി.ഡി.സി.പി. പരീക്ഷകൾ വിജ്ഞാപനം ചെയ്തു. പരീക്ഷാ രജിസ്ട്രേഷഷൻ യഥാക്രമം ജനുവരി 27, ജനുവരി 29 തിയതികളിൽ ആരംഭിക്കും. പരീക്ഷാവിജ്ഞാപനങ്ങൾ വെബ്സൈറ്റിൽ.\nഫെബ്രുവരി ഒന്നിനാരംഭിക്കുന്ന ഒന്നും മൂന്നും സെമസ്റ്റർ ബിരുദ, ബിരുദാനന്തര ബിരുദ സ്പെഷ്യൽ (സ്പോർട്സ്, പ്രീറിപ്പബ്ലിക്ക് ഡേ പരേഡ് ക്യാമ്പ്) പരീക്ഷകളുടെ (നവംബർ 2019) ടൈംടേബിൾ വെബ്സൈറ്റിൽ പ്രസിദ്ധീകരിച്ചു.\n2020-21 വർഷത്തെ സർവകലാശാല വിദ്യാർഥി യൂണിയൻ തിരഞ്ഞെടുപ്പിനുള്ള അന്തിമ വോട്ടർപട്ടിക വെബ്സൈറ്റിൽ പ്രസിദ്ധീകരിച്ചു. ജനുവരി 22-ന് ഉച്ചയ്ക്ക് ഒന്നുവരെ നാമനിർദേശപത്രികകൾ സ്വീകരിക്കും.\nമൂന്നാം സെമസ്റ്റർ ബിരുദാനന്തര ബിരുദ (ഒക്ടോബർ 2020) സപ്ലിമെന്ററി (മേഴ്സി ചാൻസ്) ..\nഹാൾ ടിക്കറ്റുകൾ വെബ്സൈറ്റിൽ


സാഹിത്യഅക്കാദമി പുരസ്‌കാരങ്ങള് പ്രഖ്യാപിച്ചു; പിഎഫ് മാത്യൂസിനും ഉണ്ണി ആറിനും പുരസ്‌കാരം | Kerala sahitya academy awards 2020\nസാഹിത്യഅക്കാദമി പുരസ്‌കാരങ്ങള് പ്രഖ്യാപിച്ചു; പിഎഫ് മാത്യൂസിനും ഉണ്ണി ആറിനും പുരസ്‌കാരം\nAug 17, 2021, 04:54 PM IST\n25000രൂപയും സാക്ഷ്യപത്രവും ഫലകവുമാണ് പുരസ്‌കാരം. മുതിര്‍ന്ന എഴുത്തുകാരായ സേതുവിനും പെരുമ്പടവം ശ്രീധരനും അക്കാദമി വിശിഷ്ടാംഗത്വം ലഭിച്ചു.\nഉണ്ണി. ആര്, പി.എഫ് മാത്യൂസ്, ഒപി സുരേഷ്\nതൃശൂര്: 2020 ലെ കേരള സാഹിത്യ അക്കാദമി പുരസ്‌കാരങ്ങള് പ്രഖ്യാപിച്ചു. പി.എഫ് മാത്യൂസ് (നോവല്-അടിയാളപ്രേതം), ഒ.പി സുരേഷ് (കവിത- താജ്മഹല്), ഉണ്ണി. ആര് (ചെറുകഥ- വാങ്ക്) എന്നിവര്‍ക്കാണ് പുരസ്‌കാരം.\n25000 രൂപയും സാക്ഷ്യപത്രവും ഫലകവുമാണ് പുരസ്‌കാരം. മുതിര്‍ന്ന എഴുത്തുകാരായ സേതുവിനും പെരുമ്പടവം ശ്രീധരനും അക്കാദമി വിശിഷ്ടാംഗത്വം ലഭിച്ചു. 50,000 രൂപയും രണ്ടു പവന്റെ സ്വര്‍ണ പതക്കവുമാണ് പുരസ്‌കാരം.\nകെ.കെ കൊച്ച്, മാമ്പുഴ കുമാരന്, കെ.ആര് മല്ലിക, സിദ്ധാര്‍ഥന് പരുത്തിക്കാട്, ചവറ കെ.എസ് പിള്ള, എം.എ റഹ്മാന് എന്നിവര് സമഗ്രസംഭാവനയ്ക്കുള്ള പുരസ്‌കാരത്തിനും അര്‍ഹരായി. 30000 രൂപയും സാക്ഷ്യപത്രവും ഫലകവും അടങ്ങുന്നതാണ് പുരസ്‌കാരം.\nശ്രീജിത്ത് പൊയില്‍ക്കാവ് (നാടകം), ഡോ. പി സോമന് (സാഹിത്യ വിമര്‍ശനം), ടി.കെ ആനന്ദി (വൈജ്ഞാനിക സാഹിത്യം), കെ. രഘുനാഥന് (ജീവചരിത്രം-ആത്മകഥ), വിധു വിന്‍സെന്റ് (യാത്രാവിവരണം), അനിത തമ്പി, സംഗീത ശ്രീനിവാസന് (വിവര്‍ത്തനം) പ്രിയ എ.എസ് ബാലസാഹിത്യം, ഇന്നസെന്റ് (ഹാസസാഹിത്യം) എന്നിവരും പുരസ്‌കാരത്തിന് അര്‍ഹരായി.\nമാതൃഭൂമി ബുക്‌സ് പ്രസിദ്ധീകരിച്ച 'ഇരിങ്ങാലക്കുടയ്ക്ക് ചുറ്റും' എന്ന പുസ്തകമാണ് ഇന്നസെന്റിനെ പുരസ്‌കാരത്തിന് അര്‍ഹനാക്കിയത്.\nContent Highlights: Kerala sahitya academy awards 2020\nഅഗീകാരത്തിന്റെ നിറവില് മലയാളത്തിന്റെ പ്രിയ എഴുത്തുകാര്


വര്‍ക്കേഴ്സ് ഫോറം: February 2012\n"എട്ട് കൊല്ലമേ ഒപ്പമുണ്ടായിരുന്നുള്ളൂ... പക്ഷേങ്കില് ഞങ്ങളിന്നും ഒരുമിച്ചാ... ജൂലൈയിലെ മഴനിറഞ്ഞുപെയ്ത ഒരു ശനിയാഴ്ച എന്റെ കൈയീന്ന് ചായയും വാങ്ങിക്കുടിച്ച് പോയതാ... പിന്നെ..." കുടുംബത്തേക്കാളുപരി തൊഴിലാളികള്‍ക്കും പ്രസ്ഥാനത്തിനും നാടിനുംവേണ്ടി ജീവിച്ച കുഞ്ഞാലിയുടെ സഹധര്‍മിണി സൈനബയുടെതാണ് ഈ വാക്കുകള് . "രാത്രിയോ പകലോ ഇല്ലാതെ ജനങ്ങള്‍ക്കൊപ്പം നടക്കും. എന്ത് കേസുണ്ടായാലും ഇടപെടും"- ഇടവപ്പാതിപോലെ ഓര്‍മകളുടെ കുത്തൊഴുക്ക്. ജീവിച്ച് കൊതിതീരുംമുമ്പേ രാഷ്ട്രീയ ശത്രുക്കള് വെടിവെച്ചുകൊന്ന പ്രിയതമനെപ്പറ്റി...\nനാടിന്റെ പ്രിയങ്കരനായ കുഞ്ഞാലിയെക്കുറിച്ച് കോഴിക്കോട് ആഴ്ചവട്ടത്തെ വീട്ടിലിരുന്ന് അവര് ഓര്‍ത്തെടുത്തു. "ഇളയ കുട്ടിക്ക് ഒരു വയസ് മാത്രം. മൂത്തവള്‍ക്കേ ബാപ്പയുടെ മുഖം ഓര്‍മയുണ്ടായിരുന്നുള്ളൂ. അന്നിറങ്ങിപ്പോയ ആ വഴികളിലേക്ക് ഞാന് നോക്കിനില്‍ക്കാറുണ്ട്. വെറുതേ... മക്കള്‍ക്ക് മധുരവുമായി ഇനി കടന്നുവരില്ലെന്നറിഞ്ഞിട്ടും..." സൈനബയുടെ വാക്കുകള് ഇടറി. അനുഭവങ്ങളുടെ നെരിപ്പോടുമായി നാല് പതിറ്റാണ്ടിലേറെ പിന്നിട്ട അവര് കോഴിക്കോട് ആഴ്ചവട്ടത്ത് മക്കള്‍ക്കൊപ്പമാണ് താമസം.\nജീവിതംതന്നെ പോരാട്ടമാക്കിയ ധീര വിപ്ലവകാരിയുടെ അണയാത്ത ഓര്‍മകളാണ് ഏറനാടിന്റെ സിരകളെ ഇന്നും ചൂടുപിടിപ്പിക്കുന്നത്. സ്വതന്ത്ര ഇന്ത്യയില് ആദ്യമായി കൊലചെയ്യപ്പെട്ട നിയമസഭാസാമാജികന് . അതും അഹിംസയുടെ അവതാരങ്ങളെന്ന് അവകാശപ്പെടുന്ന കോണ്‍ഗ്രസുകാരുടെ കൈകളാല് . "ചോറ് കൊടുത്തിട്ടുണ്ട്. എന്റെ മോന് ഞാനല്ലാതെ പിന്നെ ആരാ ചോറ് വിളമ്പാന് . പിന്നെ ഒളിവില് പാര്‍പ്പിച്ചെന്നാണ് കുറ്റമെങ്കില് ഞാനവനെ പത്തുമാസം എന്റെ വയറ്റില് ഒളിവില് താമസിപ്പിച്ചിട്ടുണ്ട്. അതിനുള്ള ശിക്ഷകൂടി അറിയിക്കണം". കുഞ്ഞാലിയുടെ മാതാവ് ആയിഷുമ്മയുടെ വാക്കുകളാണിത്. പിടികിട്ടാപ്പുള്ളിയായ മകനെ താമസിപ്പിച്ചിരുന്നോ എന്ന കോടതിയുടെ ചോദ്യം. ധീരനായ മകന്റെ അതിധീരയായ മാതാവ് ചാട്ടുളിപോലെ നല്‍കിയ മറുപടിയില് കോടതി നടുങ്ങി.\nകല്‍ക്കത്ത തീസിസിന്റെ പേരില് കമ്യൂണിസ്റ്റ് പാര്‍ടി നിരോധിച്ച കാലം- 1948. ഒളിവില് കഴിഞ്ഞ കുഞ്ഞാലിയെ അറസ്റ്റ്ചെയ്ത പൊലീസ് കൂടെ ഉമ്മയെയും കോടതിയില് ഹാജരാക്കി. അവിടത്തെ ചോദ്യത്തിനാണ് ആ ഗ്രാമീണ സ്ത്രീ ഈ മറുപടി നല്‍കിയത്. കൊണ്ടോട്ടിയില് കരിക്കാടന് കുഞ്ഞിക്കമ്മദിന്റെയും അമ്പലവന് ആയിഷയുടെയും മകനായി 1924ലാണ് കുഞ്ഞാലിയുടെ ജനനം. ഹൈസ്കൂള് പഠനത്തിനുശേഷം വായുസേനയില്‍ചേര്‍ന്നു. യുദ്ധം അവസാനിച്ചതോടെ തിരിച്ചെത്തി. വിമുക്തഭടന്മാരെ സംഘടിപ്പിച്ച് സാമൂഹ്യബന്ധം തുടങ്ങിയ അദ്ദേഹം പിന്നെ കമ്യൂണിസ്റ്റ് പാര്‍ടിയുടെ മുഴുവന് സമയ പ്രവര്‍ത്തകനായി.\nതൊഴിലാളികളെ അടിമകളെപ്പോലെ കണക്കാക്കി, ഗുണ്ടകളെക്കൊണ്ട് അടിച്ചമര്‍ത്തിയ തോട്ടം മുതലാളിമാരോട് ചെറുത്തുനില്‍ക്കാന് മനക്കരുത്ത് പകര്‍ന്ന കുഞ്ഞാലിയുടെ പ്രവര്‍ത്തനശൈലി അനുപമമായിരുന്നു. കേരളമാകെ അലയടിച്ച തരിശ് പ്രക്ഷോഭവും അറുപതുകളിലെ ഭൂസമരവും ഏറനാട്ടിലും ശക്തമായിരുന്നു. കുടിയിറക്കലിനെതിരായ ചെറുത്തുനില്‍പ്പിലും നിലമ്പൂരിലും പരിസരങ്ങളിലും കര്‍ഷകര്‍ക്ക് മനക്കരുത്ത് പകര്‍ന്നത് കുഞ്ഞാലി. പാര്‍ടി നിര്‍ദേശപ്രകാരം കാളികാവിലേക്ക് താമസം മാറ്റിയ അദ്ദേഹം അനീതിക്കും അരുതായ്മകള്‍ക്കുമെതിരെ ഇഞ്ചോടിഞ്ച് പൊരുതി 1969 ജൂലൈ 28ന് രക്തസാക്ഷിത്വം വരിക്കുംവരെ കാട്ടിയ പോരാട്ടവീര്യം സമാനതകളില്ലാത്തത്. 1952ല് കിഴക്കനേറനാട്ടില് നടന്ന തരിശുഭൂമി പ്രക്ഷോഭത്തിന് നേതൃത്വം കൊടുത്തതിന് ജയിലിലടച്ച കുഞ്ഞാലിയെ അതേ കേസിന് 54ല് വീണ്ടും തടവിലിട്ടു. ശിക്ഷ കഴിഞ്ഞിറങ്ങിയ അദ്ദേഹം ഇരട്ടി ആവേശത്തില് കര്‍ഷകരെയും തൊഴിലാളികളെയും സംഘടിപ്പിച്ചു. തങ്ങളുടെ സൈ്വരവിഹാരത്തിന് കുഞ്ഞാലി തടസമാവുകയാണെന്ന് തിരിച്ചറിഞ്ഞ വന്‍കിട ഭൂവുടമകളും ജന്മിമാരും അദ്ദേഹത്തെ വകവരുത്താന് സമയം പാര്‍ത്തിരിക്കുകയായിരുന്നു. കോണ്‍ഗ്രസുകാരുടെ സഹായത്തോടെയാണ് അവര് വെടിവെച്ചുകൊന്നത്. മരിക്കുമ്പോള് നിലമ്പൂരിനെ രണ്ടാം തവണ നിയമസഭയില് പ്രതിനിധാനം ചെയ്യുകയായിരുന്നു കുഞ്ഞാലി. 1965ലെ തെരഞ്ഞെടുപ്പില് ജയിലില് കിടന്നാണ് ജയിച്ചതെന്നതും ചരിത്രം.\nദേശാഭിമാനി 28 ഫെബ്രുവരി 2012\nഅവകാശ സമരത്തിന്റെ സുപ്രധാന ഘട്ടത്തില് ഉടമകളാകാനായിരുന്നു തൊഴിലാളികളുടെ ചരിത്ര നിയോഗം. കമ്പനിയുടെ ഓഹരി വാങ്ങാന് യൂണിയന് നേതാക്കള് ആവശ്യപ്പെട്ടപ്പോള് തൊഴിലാളികള് അനുസരിച്ചു. അങ്ങനെ, അന്നുവരെ അടിമസമാനമായ സാഹചര്യങ്ങളില് തൊഴിലെടുത്തവര് പുതു പുലരിയില് കമ്പനി ഉടമകളായി. ഇല്ലായ്മകളുടെ കറുത്ത മേഘപാളികള് കീറിമുറിച്ച് പ്രതീക്ഷയുടെ പുതിയ സൈറണ് മുഴക്കി. ടൈല് വര്‍ക്കേഴ്സ് യൂണിയനും ഫറോക്കിലെ ഓട്ടുകമ്പനി തൊഴിലാളികളുമാണ് ഈ ചരിത്ര നിയോഗത്തിലെ കണ്ണികള്. കാലത്തിന്റെ ഒളിമങ്ങാത്ത ഏടുകളില് അന്നത്തെ സമര ചരിത്രവും തീരുമാനങ്ങളും ഇന്നും ജ്വലിക്കുന്ന ഏടുകളാണ്.അന്നത്തെ തീരുമാനത്തില് തൊഴിലാളി കൂട്ടായ്മയില് മുന്നോട്ടുപോയ സ്റ്റാര് , സ്റ്റാന്‍ഡേഡ് ടൈല്‍കമ്പനികള് ഇന്നും വിജയസൈറണ് ഉയര്‍ത്തി പ്രവര്‍ത്തിക്കുന്നു.\nമാനേജ്മെന്റുകളുടെ പിടിപ്പുകേടു മൂലം ആസ്തിയേക്കാളേറെ കടബാധ്യതയുണ്ടായതിനെ തുടര്‍ന്ന് 1978 ലാണ് ചെറുവണ്ണൂര് സ്റ്റാന്‍ഡേര്‍ഡ്, കല്ലായി സ്റ്റാര് എന്നീ കമ്പനികള് ലിക്വിഡേറ്റ് ചെയ്യാന് തീരുമാനിച്ചത്. നൂറുകണക്കിന് തൊഴിലാളികള് വഴിയാധാരമാകുന്ന നടപടി എന്തുവിലകൊടുത്തും ചെറുക്കണമെന്ന് ടൈല്‍വര്‍ക്കേഴ്സ് യൂണിയന് (സിഐടിയു) തീരുമാനിച്ചു. ബാധ്യതയും ഭവിഷ്യത്തും എന്തായാലും പരീക്ഷണാര്‍ഥം സ്ഥാപനം തൊഴിലാളികള് ഏറ്റെടുത്തു നടത്തണമെന്ന് യൂണിയന് ജനറല്‍ബോഡിയില് പ്രസിഡന്റ് കെ പത്മനാഭന് പ്രഖ്യാപിച്ചു. കമ്പനി ഉടമകളായ ലോകനാഥന് മുതലിയാര് , ഷണ്‍മുഖം മുതലിയാര് എന്നിവരില് നിന്നും മൊത്തം ഓഹരികള് തൊഴിലാളികള് വാങ്ങി. കമ്പനി ഏറ്റെടുക്കുന്നത് മുതലാളിയെ രക്ഷിക്കാനാണെന്നും ഓഹരിയെടുത്താല് തൊഴിലാളികളുടെ പണം നഷ്ടമാകുമെന്നും പ്രചാരണമുണ്ടായി. എന്നാല് , തൊഴിലാളികള് യൂണിയന് തീരുമാനത്തിനൊപ്പം അടിയുറച്ചുനിന്നു. ഇന്ന് സംസ്ഥാനത്തിനാകെ മാതൃകയായി പ്രവര്‍ത്തിക്കുന്ന കമ്പനിയാണ് സ്റ്റാന്‍ഡേര്‍ഡ് ടൈല്‍സ്. എല്ലാ കടബാധ്യതയും വീട്ടിയ കമ്പനി ഇപ്പോള് ലാഭത്തിലാണ്. 40 ശതമാനം ബോണസും സ്വകാര്യ ഓട്ടുകമ്പനികള് നല്‍കുന്ന എല്ലാ ആനുകൂല്യങ്ങളും നല്‍കുന്നു. ഡിസംബറില് ചരിത്രത്തില് ആദ്യമായി 2,000 രൂപയുടെ ശമ്പള വര്‍ധന നടപ്പാക്കി. ഇത് പിന്നീട് സ്വകാര്യ ഓട്ടുകമ്പനികള്‍ക്കും നടപ്പാക്കേണ്ടി വന്നു. ഓട്ടുകമ്പനി തൊഴിലാളികള്‍ക്ക് കൃത്യമായ ശമ്പള വ്യവസ്ഥ ആദ്യം പ്രഖ്യാപിച്ചത് ഇവിടെയാണ്.\nഓട്, ഹോളോബ്രിക്സ്, റൂഫിങ് ബ്രിക്സ്, ഹുരുഡീസ് എന്നിവ ഇവിടെ ഉല്‍പ്പാദിപ്പിക്കുന്നുണ്ട്. നിലവില് കമ്പനിയുടെ 95 ശതമാനം ഓഹരിയും തൊഴിലാളികളുടേതാണ്. തൊഴിലാളികള്‍ക്ക് കാന്റീനില് ഭക്ഷണം സൗജന്യമാണെന്ന പ്രത്യേകതയുമുണ്ട്. കമ്പനി ഏറ്റെടുത്ത അന്നുമുതല് പി സുബ്രഹ്മണ്യന് നായരാണ് എംഡി. 1979ലാണ് കടബാധ്യതയെ തുടര്‍ന്ന് സ്റ്റാര് ടൈല് വര്‍ക്സില് ഉടമയുടെ ഓഹരി ഉള്‍പ്പെടെ തൊഴിലാളികള് ഏറ്റെടുത്തത്. കെ ചാത്തുണ്ണി മാസ്റ്റര് ചെയര്‍മാനും ഒ കെ അപ്പുണ്ണി ഡയറക്ടറുമായാണ് കമ്പനി തുടര്‍ന്ന് പ്രവര്‍ത്തിച്ചത്. എല്ലാ കടബാധ്യതയും വീട്ടിയ ഈ കമ്പനിയും ഇപ്പോള് ലാഭത്തിലാണ്. 40 ശതമാനം ബോണസാണിവിടെ. തൊഴിലാളികളുടെ ഹാജര് വര്‍ധിപ്പിക്കാന് ഒരു ദിവസത്തെ അറ്റന്‍ഡന്‍സിന് 30 രൂപ അധികം നല്‍കുന്നു. 185 സ്ഥിരം തൊഴിലാളികളുണ്ട്. ഏറ്റവും താഴേക്കിടയിലുള്ള തൊഴിലാളിക്കു പോലും 10,000 രൂപയ്ക്കു മുകളില് ശമ്പളം. സിപിഐ എം ജില്ലാ സെക്രട്ടറി ടി പി രാമകൃഷ്ണനാണ് നിലവില് കമ്പനി ചെയര്‍മാന് . വി വി ശിവനാണ് എം ഡി.\nതൊഴിലാളികളുടെ അവകാശ സമരമുഖങ്ങളില് താങ്ങും തണലുമായി എക്കാലവും ടൈല് വര്‍ക്കേഴ്സ് യൂണിയനെന്ന പ്രസ്ഥാനമുണ്ടായിരുന്നു. നാലണ കൂലിയില് നിന്നും തൊഴിലാളിയെ കമ്പനി ഉടമകളാക്കിയതിനു പിന്നില് യൂണിയന് നടത്തിയ എണ്ണമറ്റ പോരാട്ടങ്ങളുണ്ട്. അച്യുതമേനോക്കി, ചമ്മിനി വാസു, കെ പത്മനാഭന് തുടങ്ങിയ നിരവധി നേതാക്കളുടെ പോരാട്ടവീറുണ്ട്. പി സുബ്രഹ്മണ്യന് നായര് പ്രസിഡന്റും ടി കരുണാകരന് ജനറല് സെക്രട്ടറിയുമായ തൊഴിലാളി യൂണിയന് ഈ മേഖലയിലെ 75 ശതമാനത്തെയും പ്രതിനിധീകരിക്കുന്ന പ്രസ്ഥാനമാണ്.\nസി പ്രജോഷ്കുമാര് ദേശാഭിമാനി 24 ഫെബ്രുവരി 2012


മുസ്‌ലിം യൂത്ത് ലീഗ് പാസ്‌പോര്‍ട്ട് ഓഫീസ് മാര്‍ച്ചുകള് ചൊവ്വാഴ്ച്ച – Chandrika Daily\nBy chandrika Sunday January 21, 2018 20:25 pm\nമുസ്‌ലിം യൂത്ത് ലീഗ് പാസ്‌പോര്‍ട്ട് ഓഫീസ് മാര്‍ച്ചുകള് ചൊവ്വാഴ്ച്ച\nകോഴിക്കോട്: ഹജ്ജ് സബ്‌സിഡി നിര്‍ത്തലാക്കിയ കേന്ദ്ര സര്‍ക്കാര് തീരുമാനത്തില് പ്രതിഷേധിച്ചും പാസ്‌പോര്‍ട്ടിന് രണ്ട് നിറം നല്‍കി രാജ്യത്തെ പൗരന്‍മാരെ രണ്ട് തട്ടിലാക്കുന്ന നടപടിക്കെതിരായും പാസ്‌പോര്‍ട്ട് ഓഫീസുകളിലേക്ക് മുസ്‌ലിം…\nകോഴിക്കോട്: ഹജ്ജ് സബ്‌സിഡി നിര്‍ത്തലാക്കിയ കേന്ദ്ര സര്‍ക്കാര് തീരുമാനത്തില് പ്രതിഷേധിച്ചും പാസ്‌പോര്‍ട്ടിന് രണ്ട് നിറം നല്‍കി രാജ്യത്തെ പൗരന്‍മാരെ രണ്ട് തട്ടിലാക്കുന്ന നടപടിക്കെതിരായും പാസ്‌പോര്‍ട്ട് ഓഫീസുകളിലേക്ക് മുസ്‌ലിം യൂത്ത് ലീഗ് മാര്‍ച്ച് സംഘടിപ്പിക്കും. മലപ്പുറം റീജിയണല് ഓഫീസിലേക്ക് നടക്കുന്ന മാര്‍ച്ച് രാവിലെ 10മണിക്ക് മുനിസിപ്പല് ബസ്സ് സ്റ്റാന്റ് പരിസരത്ത് നിന്നാരംഭിക്കും. പാണക്കാട് സാദിഖലി ശിഹാബ് തങ്ങള് ഉദ്ഘാടനം ചെയ്യും.\nമുസ്‌ലിം ലീഗ് ജില്ലാ ജനറല് സെക്രട്ടറി അഡ്വ. യു.എ ലത്തീഫ്, മുസ്‌ലിം യൂത്ത് ലീഗ് ദേശീയ വൈസ് പ്രസിഡന്റ് അഡ്വ. വി.കെ ഫൈസല് ബാബു. മുസ്‌ലിം യൂത്ത് ലീഗ് സംസ്ഥാന ഭാരവാഹികളായ ഫൈസല് ബാഫഖി തങ്ങള്, പി. ഇസ്മായില്, ആഷിഖ് ചെലവൂര്, പി.പി അന്‍വര് സാദത്ത് മാര്‍ച്ചിനെ അഭിവാദ്യം ചെയ്യും. കോഴിക്കോട് റീജിയണല് ഓഫീസിലേക്ക് നടക്കുന്ന മാര്‍ച്ച് രാവിലെ 10മണിക്ക് എരഞ്ഞിപ്പാലം സരോവരം റോഡിന് സമീപത്ത് നിന്ന് ആരംഭിക്കും.\nമുസ്‌ലിം യൂത്ത് ലീഗ് സംസ്ഥാന ജനറല് സെക്രട്ടറി പി.കെ ഫിറോസ് ഉദ്ഘാടനം ചെയ്യും. മുസ്‌ലിം ലീഗ് ജില്ലാ പ്രസിഡന്റ് ഉമ്മര് പാണ്ടികശാല, ജനറല് സെക്രട്ടറി എന്.സി അബൂബക്കര്, മുസ്‌ലിം യൂത്ത്‌ലീഗ് സംസ്ഥാന ഭാരവാഹികളായ പി.കെ സുബൈര്, പി.ജി മുഹമ്മദ്, വി.വി മുഹമ്മദലി, എ.കെ.എം. അഷറഫ് മാര്‍ച്ചിനെ അഭിവാദ്യം ചെയ്യും.\nഎറണാകുളം റിജീയണല് ഓഫീസിലേക്ക് നടക്കുന്ന മാര്‍ച്ച് രാവിലെ 10മണിക്ക് സൗത്ത് റെയില്‍വെ മേല്‍പ്പാലത്തിന് സമീപമുള്ള മനോരമ ഓഫീസ് പരിസരത്ത് നിന്ന് ആരംഭിക്കും. മുസ്‌ലിം യൂത്ത് ലീഗ് സംസ്ഥാന ട്രഷറര് എം.എ സമദ് ഉദ്ഘാടനം ചെയ്യും. മുസ്‌ലിം ലീഗ് ജില്ലാ പ്രസിഡന്റെ കെ.എം അബ്ദുള് മജീദ്, ജനറല് സെക്രട്ടറി അഡ്വ. വി.ഇ അബ്ദുള് ഗഫൂര്, മുസ്‌ലിം യൂത്ത് ലീഗ് സംസ്ഥാന ഭാരവാഹികളായ പി.എ അബ്ദുള് കരീം, പി.എ അഹമ്മദ് കബീര്, മുജീബ് കാടേരി, കെ.എസ് സിയാദ് മാര്‍ച്ചിനെ അഭിവാദ്യം ചെയ്യും.\nതിരുവനന്തപുരം റീജിയണല് ഓഫീസിലേക്ക് നടക്കുന്ന മാര്‍ച്ച് രാവിലെ 10മണിക്ക് ആയുര്‍വേദ കോളേജ് സമീപത്ത് നിന്ന് ആരംഭിക്കും. മുസ്‌ലിം യൂത്ത് ലീഗ് സംസ്ഥാന സീനിയര് വൈസ് പ്രസിഡന്റ് നജീബ് കാന്തപുരം ഉദ്ഘാടനം ചെയ്യും. മുസ്‌ലിം ലീഗ് ജില്ലാ പ്രസിഡന്റ് തോന്നക്കല് ജമാല്, ജനറല് സെക്രട്ടറി കണിയാപുരം ഹലീം, മുസ്‌ലിം യൂത്ത് ലീഗ് സംസ്ഥാന വൈസ് പ്രസിഡന്റ് അഡ്വ. സുല്‍ഫീക്കര് സലാം മാര്‍ച്ചിനെ അഭിവാദ്യം ചെയ്യും.\nആകാശക്കൊള്ളക്ക് അറുതി വരുത്താതെ ഹജ്ജ് സബ്‌സിഡി നിര്‍ത്തലാക്കാന് പൊടുന്നനെ എടുത്ത തീരുമാനം ഹാജിമാരെ മനപ്പൂര്‍വ്വം ദ്രോഹിക്കുക എന്ന ഉദ്ദേശത്തോട് കൂടിയാണെന്ന് യൂത്ത് ലീഗ് സംസ്ഥാന പ്രസിഡന്റ് മുനവ്വറലി ശിഹാബ് തങ്ങളും ജനറല് സെക്രട്ടറി പി.കെ ഫിറോസും പറഞ്ഞു. പത്താം ക്ലാസ്സ് പാസാകാത്തവര്‍ക്ക് പാസ്‌പോര്‍ട്ടിന് പ്രത്യേക നിറം നല്‍കി അവഹേളിക്കുന്നതിനെ ഒരു നിലക്കും അംഗീകരിക്കാനാകില്ലെന്നും മാര്‍ച്ച് വന് വിജയമാക്കണമെന്നും നേതാക്കള് ആഹ്വാനം ചെയ്തു.\nCategories: More, Views Tags: muslim youth leagu


ചലച്ചിത്ര നിര്‍മ്മാണം നിറുത്തും: സംഘടനകള് | Organisations thretens stopping film production - Malayalam Oneindia\nചലച്ചിത്ര നിര്‍മ്മാണം നിറുത്തും: സംഘടനകള്\nതിരുവനന്തപുരം: സംസ്ഥാനത്ത് വ്യാജ കാസറ്റ്-സിഡി നിര്‍മ്മാണവും വിതരണവും തടയാന് സര്‍ക്കാര് തയ്യാറായില്ലെങ്കില് സിനിമാ നിര്‍മ്മാണം നിര്‍ത്തിവയ്ക്കുമെന്ന് സിനിമാ സംഘടനകള് അറിയിച്ചു.\nകേസരി സ്മാരകട്രസ്റിന്റെ മീറ്റ് ദി പ്രസ് പരിപാടിയില് സംസാരിക്കുകയായിരുന്നു സംഘടനകളുടെ പ്രതിനിധികള്.\nസി ഐ ഡി മൂസ എന്ന ചിത്ര കേരളത്തില് ഇറങ്ങിയിട്ട് ദിവസങ്ങള് പോലുമായില്ല. അതിന് മുമ്പ് ഇതിന്റെ വ്യാജ കാസറ്റുകള് വിദേശ വിപണിയില് എത്തി കഴിഞ്ഞു. ഇത് കേരളത്തില് എത്താതെ സര്‍ക്കാര് ശ്രദ്ധിയ്ക്കണമെന്നും ഇവര് ആവശ്യപ്പെട്ടു.\nപലസ്ഥലത്തും നിര്‍മ്മാതാക്കള് സ്വന്തം നിലയില് അന്വേഷണം നടത്തുന്നുണ്ടെങ്കിലും സിഡികള് പിടിച്ചെടുക്കാനുള്ള അധികാരം അവര്‍ക്കില്ല. ഒരു തവണ ഇങ്ങനെ ചെയ്തവര്‍ക്കെതിരെ കടക്കാര് കേസ് നല്‍കിയിരിയ്ക്കുകയാണ്. ഇതിനാലാണ് സര്‍ക്കാരിന്റെ സഹായം ചലച്ചിത്ര പ്രവര്‍ത്തകര് ആവശ്യപ്പെടുന്നത്.\nവ്യാജ സി.ഡികളും കാസറ്റുകളും തടയുന്നതില് സര്‍ക്കാരിന്റെ അവഗണന തുടരുകയാണ്. ഈ സ്ഥിതിയില് പിടിച്ചു നില്‍ക്കാന് മലയാള സിനിമയ്ക്ക് കഴിയില. അവര് പറഞ്ഞു. അമ്മ, മാക്ട, ഫിലിം എക്സിബിറ്റേഴ്സ് അസോസിയേഷന്, ഫിലിം പ്രൊഡ്യൂസേഴ്സ് അസോസിയേഷന് എന്നീ സംഘടനകളുടെ പ്രതിനിധികളാണ് വാര്‍ത്താ സമ്മേളനത്തില് പങ്കെടുത്തത്.


ഐ.ഇ.എസിനും ഐ.എസ്.എസിനും ഇപ്പോള് അപേക്ഷിക്കാം – TruevisionNews\nഐ.ഇ.എസിനും ഐ.എസ്.എസിനും ഇപ്പോള് അപേക്ഷിക്കാം\nയു.പി.എസ്.സി നടത്തുന്ന ഇന്ത്യന് ഇക്കണോമിക് സര്‍വിസ് (ഐ.ഇ.എസ്), ഇന്ത്യന് സ്റ്റാറ്റിസ്റ്റിക്കല് സര്‍വിസ് (ഐ.എസ്.എസ്) എന്നീ പരീക്ഷകള്‍ക്ക് അപേക്ഷ ക്ഷണിച്ചു.\nയോഗ്യത: ഐ.ഇ.എസിന് അപേക്ഷിക്കുന്നവര് അംഗീകൃത സര്‍വകലാശാലയില്‍നിന്നോ വിദ്യാഭ്യാസ സ്ഥാപനത്തില്‍നിന്നോ ഇക്കണോമിക്സ്/അപൈ്ളഡ് ഇക്കണോമിക്സ്/ബിസിനസ് ഇക്കണോമിക്സ്/ഇക്കണോമെട്രിക്സില് പി.ജി ബിരുദം നേടിയിരിക്കണം.\nഐ.എസ്.എസിന് അപേക്ഷിക്കുന്നവര് അംഗീകൃത സര്‍വകലാശാലയില്‍നിന്നോ വിദ്യാഭ്യാസ സ്ഥാപനത്തില്‍നിന്നോ സ്റ്റാറ്റിസ്റ്റിക്സ്/അപൈ്ളഡ് സ്റ്റാറ്റിസ്റ്റിക്സ്/ മാത്തമാറ്റിക്കല് സ്റ്റാറ്റിസ്റ്റിക്സ് ഉള്‍പ്പെടുന്ന ബിരുദമോ ഇവയിലേതെങ്കിലുമൊന്നില് മാസ്റ്റര് ബിരുദമോ നേടിയിരിക്കണം. വിദേശ സര്‍വകലാശാലകളില്‍നിന്നും യു.ജി.സി അംഗീകരിച്ച കല്‍പിത സര്‍വകലാശാലകളില്‍നിന്നും ഇതേ യോഗ്യത നേടിയവര്‍ക്കും അപേക്ഷിക്കാം.\nപ്രായപരിധി: 21-30. എസ്.സി-എസ്.ടി വിഭാഗങ്ങള്‍ക്ക് ഉയര്‍ന്ന പ്രായപരിധിയില് അഞ്ചും ഒ.ബി.സിക്കാര്‍ക്ക് മൂന്നും വികലാംഗര്‍ക്ക് 10ഉം വര്‍ഷത്തെ ഇളവുണ്ട്.\nഅപേക്ഷാഫീസ്: ജനറല് വിഭാഗത്തിന് 200 രൂപ. എസ്.സി-എസ്.ടി, വനിതകള്, വികലാംഗര് എന്നിവര് ഫീസടക്കേണ്ടതില്ല. എസ്.ബി.ഐ ശാഖകളില് നേരിട്ടോ നെറ്റ് ബാങ്കിങ് വഴിയോ എസ്.ബി.ടിയുടെ വിസ/മാസ്്റ്റര് ക്രെഡിറ്റ്/ഡെബിറ്റ് കാര്‍ഡ് ഉപയോഗിച്ചോ പണമടക്കാം.\nഅപേക്ഷിക്കേണ്ട വിധം: യു.പി.എസ്.സിയുടെ വെബ്സൈറ്റിലൂടെ. രണ്ടു ഭാഗങ്ങളായാണ് അപേക്ഷ. സമര്‍പ്പിച്ചുകഴിഞ്ഞാല് ഇ-മെയില് ലഭിക്കും. അവസാന തീയതി: ഫെബ്രുവരി 12. മാര്‍ച്ച് ഏഴുമുതല് ഏപ്രില് നാലുവരെ ഇ-അഡ്മിറ്റ് കാര്‍ഡ് ഡൗണ്‍ലോഡ് ചെയ്യാം.\nമേയ് 13ന് പരീക്ഷ നടത്തും. കേരളത്തില് തിരുവനന്തപുരമാണ് പരീക്ഷാകേന്ദ്രം. കൂടുതല് വിവരങ്ങള്‍ക്ക്: www.upsc.gov.in/\nപൊതുഅവധി; എസ്എസ്എല്‍സി ഇംഗ്ലീഷ് പരീക്ഷ മാറ്റി\nകൗമാര കലാമാമാങ്കത്തിന് ഇന്ന് കണ്ണൂരില് കൊടിയേറ്റം\nഐ.ഡി.ബി.ഐ. ബാങ്ക് എക്‌സിക്യൂട്ടീവ് തസ്തികയില് 500 ഒഴിവുകള്


ന്യു യോർക്ക്: ലോകത്തിലെ ഏറ്റവും വലിയ നഗരമായ ന്യു യോർക്കിൽ ഇന്ന് (ചൊവ്വ) നടക്കുന്ന ഇലക്ഷനിൽ മേയർ സ്ഥാനാർത്ഥികൾ തമ്മിൽ ചെളി വാരിയെറിയാലും വർഗീയ ആരോപണങ്ങളും ഉയർന്നു.\nമുന്നിൽ നിൽക്കുന്ന നാല് സ്ഥാനാർഥികളിൽ മുൻ സാനിറ്റേഷൻ കമ്മീഷണർ കാതറിൻ ഗാർസിയ, ചൈനീസ് വംശജൻ ആൻഡ്രു യംഗ് എന്നിവർ ഇപ്പോൾ പരസ്പരം സഹകരിക്കുന്നു. ഇരുവരും ഒന്നിച്ച് പ്രചാരണവും നടത്തുന്നു. ഇത്തവണ ന റാങ്ക്ഡ് ചോയ്‌സ് ആയതിനാൽ ഒന്നലധികം പേർക്ക് വോട്ട് ചെയ്യാം. തന്റെ അനുചരർ രണ്ടാമത്തെ ചോയിസ് ആയി ഗാർസിയ്ക്കു വോട്ട് ചെയ്യണമെന്ന് യാംഗ് പറഞ്ഞു. തുടക്കം മുതൽ ഗാർസ്യയുടെ ഭരണ മികവിനെ യാംഗ് പുകഴ്ത്തി പറഞ്ഞിരുന്നു.\nഎന്നാൽ ഈ കൂട്ടുകെട്ട് കറുത്തവരുടെ വോട്ട് നിർവീര്യമാക്കാനുള്ള അടവാണെന്നു ഫ്രണ്ട് റണ്ണർ ബ്രൂക്ലിൻ ബോറോ പ്രസിഡന്റ് എറിക് ആഡംസ് ആരോപിച്ചു. ഇത് വോട്ടിംഗ് അടിച്ചമർത്തുന്നതിനു തുല്യമാണെന്ന് അദ്ദേഹത്തിന്റെ അനുയായികളും ആരോപിക്കുന്നു. യാംഗ് ഒരു ഫ്രോഡും നുണയനുമാണെന്നും ആഡംസ് ആരോപിച്ചു.\nഎന്നാൽ അതിൽ അർത്ഥമില്ലെന്ന് യാംഗ് പറയുന്നു. റാങ്കിംഗ് ചോയിസ് ആയതിനാൽ തോൽക്കുന്ന പക്ഷം ആഡംസ് ഫലം അഗീകരിക്കില്ല എന്ന ആരോപണവും ഉയർന്നു. എന്നാൽ ഫലം അംഗീകരിക്കുമെന്ന് ആഡംസ് ചർച്ചയിൽ പറഞ്ഞത് യാംഗ് ചൂണ്ടിക്കാട്ടി.\nമറ്റൊരു മുൻനിര സ്ഥാനാർത്ഥിയും ആഫ്രിക്കൻ അമേരിക്കനുമായ മായാ വൈലിയും യാംഗ്-ഗാർസിയ കൂട്ട്കെട്ട് കറുത്തവരുടെ വോട്ട് നിർവീര്യമാക്കാനല്ല എന്ന് പറഞ്ഞു. അതൊന്നും ന്യു യോർക്കിൽ നടക്കില്ല.\nഇതേ സമയം, ഗാർസിയ്ക്കനുകൂലമായി ഡെയ്‌ലി ന്യുസ് വീണ്ടും രംഗത്തു വന്നു. പതിനായിരം പേരെ അവർ സൂപ്പർവൈസ് ചെയ്തിരുന്നത് പത്രം ചൂണ്ടിക്കാട്ടി. പടിപടിയായി ഉയർന്നു വരികയായിരുന്നു അവർ.\nആഡംസ് ആകട്ടെ ബ്രൂക്ലിൻ ബോറോയിൽ 67 പേരെയാണ് സൂപ്പർവൈസ് ചെയ്യുന്നത്. സെനറ്റർ എന്ന നിലയിലും പോലീസ് ക്യാപ്ടൻ എന്ന നിലയിലും കാര്യമായ സൂപ്പർവൈസറി അനുഭവം ഇല്ല. യാംഗിന് അത് തീരെ ഇല്ല. മായ വൈലിയും ചുരുക്കം പേരെ മാത്രമേ സൂപ്പർവൈസ് ചെയ്തിട്ടുള്ളു. മൂന്ന് ലക്ഷം ജോലിക്കാരുള്ള സിറ്റിയിൽ സൂപ്പർവൈസർ ആയി നല്ല പരിചയമുള്ള ഗാര്സിയ തന്നെയാണ് നല്ലതെന്ന് പത്രം പറഞ്ഞു.


ടെക്‌നോളജിയുടെ ഇന്ദ്രജാലവുമായി ജനുവരി 15ന് വണ്‍പ്ലസിന്റെ 5ജി ഫോണ് എത്തുന്നു..! | OnePlus first 5G smartphone on January 15 - Malayalam Gizbot\nടെക്‌നോളജിയുടെ ഇന്ദ്രജാലവുമായി ജനുവരി 15ന് വണ്‍പ്ലസിന്റെ 5ജി ഫോണ് എത്തുന്നു..!\nUpdated: Tuesday, September 4, 2018, 10:58 [IST]\nവണ്‍പ്ലസ് എന്ന ചൈനീസ് സ്മാര്‍ട്ട്‌ഫോണ് ഇന്ത്യയില് അദിപത്യം സ്ഥാപിച്ചത് കുറച്ചു നാള്‍ക്കു മുമ്പാണ്. ഒരു പ്രീമിയം സ്മാര്‍ട്ട്‌ഫോണ് എത്ര വില കുറച്ചു നിര്‍മ്മിച്ച് വില്‍ക്കാമെന്ന് ലോകത്തിന് ആദ്യം കാണിച്ചു കൊടുത്ത കമ്പനിയാണ് ഇത്.\n2013ല് ആയിരുന്നു വണ്‍പ്ലസിന്റെ ആദ്യ ഫോണായ വണ്‍പ്ലസ് വണ് അവതരിപ്പിച്ചത്. നല്ല ഹാര്‍ഡ്‌വയര് വില കുറച്ചു വിറ്റാല് വാങ്ങാന് ആളുണ്ടാകുമെന്ന് ആദ്യമായി കാണിച്ചു കൊടുത്തതും വണ്‍പ്ലസ് ആണ്.\nഇപ്പോള് വണ്‍പ്ലസ്6അതിന്റെ പിന്‍ഗാമിയെ അവതരിപ്പിക്കാനുളള തയ്യാറെടുപ്പിലാണ്. വണ്‍പ്ലസ് 6T എന്നു വിളിക്കാവുന്ന ഫോണ് ഒക്ടോബറില് എത്തുമെന്നു പ്രതീക്ഷിക്കാം.\nകമ്പനിയുടെ ആദ്യത്തെ 5ജി ഫോണ്\nഇതു കൂടാതെ ഈ വരുന്ന ജനുവരി 15ന് വണ്‍പ്ലസിന്റെ ഏറ്റവും വലിയ പ്രഖ്യാപനം നടക്കാന് പോകുകയാണ്. അതായത് കമ്പനിയുടെ ആദ്യത്തെ 5ജി ഫോണ് അടുത്ത വര്‍ഷം ആദ്യം എത്തും. ചൈനീസ് സോഷ്യല് മീഡിയ പ്ലാറ്റ്‌ഫോമായ Weibo-യില് വണ്‍പ്ലസ് ഇത് സ്ഥിരീകരിക്കുകയും ചെയ്തു.\n5ജി കണക്ടിവിറ്റിക്കായി ഇന്ത്യ ഇനിയും കാത്തിരിക്കേണ്ടി വരും. 2018 അവസാനത്തോടെ അമേരിക്കയിലെ ടെലികോം ഓപ്പറേറ്റര്‍മാര് 5ജി ആരംഭിക്കും. ഓപ്പോയുടെ മാതൃ കമ്പനിയും അതു പോലെ വണ്‍പ്ലസ്-BBK അതിനകം തന്നെ 5ജി ഫോണിന്റെ പ്രവര്‍ത്തനം ആരംഭിച്ചു.\nഅടുത്തിടെ സ്‌നാപ്ഡ്രാഗണ് X50 LTE മോഡം ഉപയോഗിച്ച് ഓപ്പോ R15 ഫോണില് 5ജി പരീക്ഷിച്ചിരുന്നു. ഇപ്പോള് ഈ രണ്ടു കമ്പനി ഫോണുകളും സജീവമായി തന്നെ ആന്‍ഡ്രോയിഡ് ഫോണുകളില് 5ജി പ്രവര്‍ത്തിപ്പിക്കുന്നുണ്ട്. ഷാങ്ഹായില് വച്ചു നടന്ന മൊബൈല് വേള്‍ഡ് കോണ്‍ഗ്രസില് വണ്‍പ്ലസ്6സിഇഒ പീറ്റ് ലോ വ്യക്തമാക്കിയത്, അടുത്ത വര്‍ഷം ആദ്യം തന്നെ കമ്പനി 5ജി ഫോണ് അവതരിപ്പിക്കും എന്നാണ്. ഒപ്പം നോര്‍ത്ത് അമേരിക്കന് ടെലികോം ഓപ്പറേറ്റര്‍മാര് ഇതിനകം തന്നെ ഇതിനായി പ്രവര്‍ത്തിക്കുന്നുണ്ടെന്നും കമ്പനി അറിയിച്ചു.\nകഴിഞ്ഞ ഏതാനും വര്‍ഷങ്ങളായി നവംബറിലും ഡിസംബറിലുമായി കമ്പനി അവതരിപ്പിക്കുന്നത് 'T' എന്നു കൂടി ചേര്‍ക്കുന്ന ഹാന്‍സെറ്റുകളാണ്. അതിനാല് ഇത്തവണ നമുക്കു പ്രതീക്ഷിക്കാം ഇന്ത്യയില് എത്തുന്നത് വണ്‍പ്ലസ് 6T ആയിരിക്കുമെന്ന്. വണ്‍പ്ലസ് 6T എത്തുന്നത് കുറച്ചു പരിഷ്‌കരണത്തോടു കൂടിയാകും. ഫ്‌ളാഗ്ഷിപ്പ് ക്വല്‍കോം സ്‌നാപ്ഡ്രാഗണ് 845 പ്രോസസര് ആകും ഫോണില് ഉപയോഗപ്പെടുത്തുന്നതെന്നും ഏകദേശം സ്ഥിരീകരിച്ചിട്ടുണ്ട്.\nOnePlus first 5G smartphone on January 15


നിയാസ് കുന്നന്: കോവിഡ് ബാധിതനായ അംഗപരിമിതനായ സുഹൃത്തിനെ നോക്കാന് രോഗം വരുമെന്നറിഞ്ഞിട്ടും പിന്നിലേക്കില്ലെന്നു പറഞ്ഞ മനസ്സിനുടമ - Ezhome Live\nHome / Kerala / Malappuram / നിയാസ് കുന്നന്: കോവിഡ് ബാധിതനായ അംഗപരിമിതനായ സുഹൃത്തിനെ നോക്കാന് രോഗം വരുമെന്നറിഞ്ഞിട്ടും പിന്നിലേക്കില്ലെന്നു പറഞ്ഞ മനസ്സിനുടമ\nനിയാസ് കുന്നന്: കോവിഡ് ബാധിതനായ അംഗപരിമിതനായ സുഹൃത്തിനെ നോക്കാന് രോഗം വരുമെന്നറിഞ്ഞിട്ടും പിന്നിലേക്കില്ലെന്നു പറഞ്ഞ മനസ്സിനുടമ\nമലപ്പുറം വീണ്ടും സ്നേഹഗാഥയെഴുതുകയാണ്. ദേശീയ തലത്തില് വരെ നുണപ്രചരണങ്ങള് നടത്തി മലപ്പുറം ജില്ലയുടെ ശോഭ കെടുത്തുന്ന ശക്തികള്‍ക്ക് വര് മറുപടി നല്‍കുന്നത് സ്നേഹത്തിന്‍്റെ ഭാഷയിലാണ്. വാക്കുകള് കൊണ്ട് തങ്ങളെ ആക്രമിക്കുന്നവരെ അവര് സ്നേഹത്തിലൂടെ പ്രതികരം ചെയ്യുന്നു.\nനിയാസ് കുന്നന് എന്ന യുവാവാണ് മലപ്പുറത്തു നിന്നും സ്നേഹം നിറച്ച പുതിയ വാര്‍ത്തയുമായി എത്തുന്നത്. മലപ്പുറം കാവനൂര് സ്വദേശിയായ നിയാസ് സ്വന്തം സുഹൃത്തും അയല്‍ക്കാരനുമായ യുവാവിനു വേണ്ടി സ്വയം സമര്‍പ്പിച്ചിരിക്കുകയാണ്. അംഗ പരിമിതനായ സുഹൃത്തിനു രണ്ടു ദിവസം മുമ്ബാണു കൊവിഡ് സ്ഥിരീകരിച്ചത്. പരസഹായമില്ലാതെ ഒന്നും ചെയ്യാന് പറ്റാത്ത കൂട്ടുകാരന് മുന്നോട്ടുള്ള ജീവിതം ഒരു വലിയ പ്രതിസന്ധിയായിരുന്നു.\nകോവിഡ് ബാധിതന്‍്റെ കാര്യം നോക്കാന് ഒരാള് വേണമെന്ന് അധികൃതര് കൂടി ആവശ്യപ്പെട്ടതോടെ പൂര്‍ണ്ണ മനസ്സോടെ നിയാസ് അതിനു തയ്യാറാകുകയായിരുന്നു. കൂടെ നില്‍ക്കുന്ന ആള്‍ക്ക് നൂറു ശതമാനവും കോവിഡ് വരാന് സാദ്ധ്യത ഉണ്ട് എന്ന് ഡോക്ടര് അറിയിച്ചിട്ടും നിയാസ് പിന്നോട്ടു പോയില്ല. താന് മതി എന്നു അധികൃതരെ അറിയിച്ചു നിയാസ് ആ ആ ദൗത്യം ഏറ്റെടുത്തു.\nരണ്ടു പേരും ഇപ്പോള് മഞ്ചേരി മെഡിക്കല് കോളോജില് നിരീക്ഷണത്തിലാണ്. എല്ലാവരും ഭയത്തോടെ മാറി നില്ക്കുന്ന ഒരു മഹാമാരിയുടെ മുന്‍പിലേക്കാണ് നിയാസ് എന്ന സന്നദ്ധ സേവകന് പൊരുതാനിറങ്ങിയിരിക്കുന്നത്. ഇത് നിയാസിന്‍്റെ മാത്രം കഥയാകുന്നില്ല. മലപ്പുറം എന്ന ജില്ലയുടെ സ്നേഹത്തില് പൊതിഞ്ഞ മറുപടികൂടിയാണ്.


കനത്ത മഴയിൽ കരിപ്പൂർ വിമാനത്താവളത്തിൻ്റെ ചുറ്റുമതിൽ തകർന്നു.\n\_u0D15\_u0D28\_u0D24\_u0D4D\_u0D24 \_u0D2E\_u0D34\_u0D2F\_u0D3F\_u0D7D \_u0D15\_u0D30\_u0D3F\_u0D2A\_u0D4D\_u0D2A\_u0D42\_u0D7C \_u0D35\_u0D3F\_u0D2E\_u0D3E\_u0D28\_u0D24\_u0D4D\_u0D24\_u0D3E\_u0D35\_u0D33\_u0D24\_u0D4D\_u0D24\_u0D3F\_u0D7B\_u0D4D\_u0D31\_u0D46 \_u0D1A\_u0D41\_u0D31\_u0D4D\_u0D31\_u0D41\_u0D2E\_u0D24\_u0D3F\_u0D7D \_u0D24\_u0D15\_u0D7C\_u0D28\_u0D4D\_u0D28\_u0D41.\nമലപ്പുറം: കനത്ത മഴയിൽ കരിപ്പൂർ വിമാനത്താവളത്തിൻ്റെ ചുറ്റുമതിൽ തകർന്നു. അയനിക്കാട് പുല്ലിതൊടിക ഉമ്മറിൻ്റെ വീടിനും കിണറിനും മുകളിലേക്കാണ് മതിൽ ഇടിഞ്ഞു വീണത്. മതിൽ ഇടിഞ്ഞു വീണെങ്കിലും ആളപായമില്ല. മലപ്പുറം എടപ്പാൾ പൂക്കരത്തറയിൽ മാടമ്പിവളപ്പിൽ അബ്‌ദുൾ റസാഖിൻ്റെ വീട്ടിലെ കിണ‍ർ ഇടിഞ്ഞു താഴ്ന്നു. മലപ്പുറം കോട്ടക്കുന്ന് ഭാഗത്ത് മണ്ണിടിച്ചിലിന് സാധ്യതയുള്ളതിനാൽ പ്രദേശവാസികളായ 13 കുടുംബങ്ങളെ മലപ്പുറം എം.എസ്.പി ഇംഗ്ലീഷ്മീഡിയം സ്കുളിലേയ്ക്ക് മാറ്റി പാർപ്പിച്ചു. \nമലപ്പുറം കാളികാവിൽ കനത്ത മഴയിൽ ഒരു വീട് തകർന്നു. വലിയപറമ്പ് ഉമ്മറിൻ്റെ വീടാണ് തകർന്നത്. ഉമ്മറിനോടും കുടുംബത്തോടും സുരക്ഷിത സ്ഥാനത്തേക്ക് മാറിത്താമസിക്കുവാൻ റവന്യൂ വകുപ്പ് നിർദേശം നൽകി. മലപ്പുറം താനൂർ ശോഭപ്പറമ്പ് സ്കൂളിലും മഞ്ചേരി ജിയുപിഎസ് ചുള്ളക്കാടിലും ദുരിതാശ്വാസ ക്യാമ്പുകൾ തുറന്നിട്ടുണ്ട്. താനൂർ വില്ലേജിലെ നടക്കാവിൽ വെള്ളക്കെട്ടിൽ അകപ്പെട്ട ഒരൂ കുടുംബത്തിലെ6അംഗങ്ങളെ ഫയ‍ർ ഫോഴ്‌സും ട്രോമകെയർ പ്രവ‍ർത്തകരും ചേർന്ന് രക്ഷപ്പെടുത്തി. കുടുംബത്തെ താനൂർ ശോഭ പറമ്പ് സ്കൂൾ ക്യാമ്പിലേക്ക് മാറ്റി.


യെമന് പ്രശ്നപരിഹാരത്തിന് പിന്തുണയുമായി ഒമാന്\nഅഭിപ്രായ വ്യത്യാസങ്ങൾ ഗൾഫ് രാഷ്ട്രങ്ങൾ തമ്മിലുള്ള സഹകരണത്തെ തടസപ്പെടുത്തില്ലെന്നും ഒമാന്\n16 Feb, 2019 at 06:40 PM\nഗൾഫ് പ്രതിസന്ധി പരിഹരിക്കുന്നതിനുള്ള കുവൈത്തിന്റെ ശ്രമങ്ങൾക്ക് പിന്തുണയുണ്ടെന്ന് ഒമാന്. പ്രശ്ന പരിഹാരത്തിനായി കുവൈത്തിനും മറ്റു രാജ്യങ്ങൾക്കുമൊപ്പം ഒമാനും പരിശ്രമം തുടർന്നു വരികയാണെന്ന് വിദേശകാര്യമന്ത്രി യൂസുഫ് ബിൻ അലവി ജർമന് ചാനലിന് നൽകിയ അഭിമുഖത്തിൽ പറഞ്ഞു.\nഅഭിപ്രായ വ്യത്യാസങ്ങൾ ഗൾഫ് രാഷ്ട്രങ്ങൾ തമ്മിലുള്ള സഹകരണത്തെ തടസപ്പെടുത്തില്ലെന്ന് ബിൻ അലവി പറഞ്ഞു. ഗള്‍ഫ് സഹകരണ കൗണ്‍സില് അതിന്റെ പ്രയാണം തുടരുക തന്നെ ചെയ്യും. യമൻ പ്രശ്ന പരിഹാരത്തിന് അന്താരാഷ്ട്ര തലത്തിൽ ശ്രമങ്ങൾ നടക്കുന്നുണ്ട്. യമൻ പ്രതിസന്ധിക്ക് സമാധാനപരമായ പരിഹാരം കണ്ടെത്തുന്നതിനായി പരസ്പരം പോരടിക്കുന്ന ആഭ്യന്തര കക്ഷികൾ തമ്മിൽ ധാരണയിൽ എത്തേണ്ടതുണ്ടെന്നും അദ്ദേഹം പറഞ്ഞു.\nസ്വതന്ത്ര്യമായ വിദേശകാര്യ നയമാണ് ഒമാൻ പിൻതുടർന്നു വരുന്നത്. ഒമാൻ അന്ധമായി ആരുടെയും പക്ഷം പിടിക്കില്ല. നീതിയുടെ പക്ഷത്ത് മാത്രമാണ് തങ്ങൾ നിലയുറപ്പിക്കുക. ഒമാനും ഇറാനും തമ്മിലുള്ള ബന്ധനം തുടരുമെന്ന് പറഞ്ഞ യൂസുഫ് ബിൻ അലവി, സമാധാനവും ഭദ്രതയും വികസനവുമാണ് പശ്ചിമേഷ്യയുടെ ആവശ്യമെന്നും പറഞ്ഞു.\nഇസ്രായേൽ-ഫലസ്തീൻ പ്രശ്ന പരിഹാരം സംബന്ധിച്ച ചർച്ചകളിൽ ഒമാൻ മധ്യസ്ഥനല്ല. ഇരുരാഷ്ട്രങ്ങളെയും ഒന്നിച്ചിരുത്തി പശ്ചിമേഷ്യയിൽ സമാധാനത്തിെൻറ പൊൻപുലരി യാഥാർഥ്യമാക്കുകയാണ് ഒമാെൻറ ലക്ഷ്യം. ഇതിന് വേണ്ട സഹായങ്ങൾ നൽകുക മാത്രമാണ് ചെയ്യുന്നത്. പശ്ചിമേഷ്യയിലെ സമാധാനം മേഖലയുടെ തന്നെ സാമ്പത്തിക പുരോഗതിക്ക് സഹായിക്കുമെന്നും ഒമാന് വിദേശകാര്യ മന്ത്രി പറഞ്ഞു.\nസ്വദേശിവത്കരണം പാലിക്കുന്ന കമ്പനികള്‍ക്ക് ആനുകൂല്യങ്ങളുമായി ഒമാന്\nഒമാനില് തൊഴില് വിസകളും ഓണ്‍ലൈനാവുന്നു


ശാസ്താംകോട്ടയില് കഞ്ചാവ് വില്‍പ്പന വ്യാപകം :: Janmabhumi Daily\nTuesday 27 December 2016 1:22 pm IST\nകുന്നത്തൂര്: ശാസ്താംകോട്ട എക്‌സൈസ് ഓഫീസിന്റെ സമീപപ്രദേശങ്ങള് കേന്ദ്രീകരിച്ച് കഞ്ചാവ് വില്‍പ്പന സജീവമെന്ന് പരാതി. പൊയ്കയില്‍മുക്കും സമീപ പ്രദേശങ്ങളും കേന്ദ്രീകരിച്ചാണ് കഞ്ചാവ്‌വില്‍പ്പന നടക്കുന്നതായാണ് പ്രദേശവാസികളുടെ പരാതി. ഇവിടുത്തെ തന്നെ ചില വ്യക്തികളാണ് ഇതിന് ചുക്കാന് പിടിക്കുന്നതെന്നും ആക്ഷേപമുണ്ട്. രാത്രികാലങ്ങളില് മേഖല കഞ്ചാവ്‌ലോബി കൈയ്യടക്കുകയാണ്. സംശയകരമായ രീതിയില് രാത്രി വാഹനങ്ങള് എത്തിച്ചേരാറുണ്ടെന്നും പ്രദേശവാസികള് പറയുന്നു. സമീപത്തെ കോളേജ് വിദ്യാര്‍ത്ഥികള്‍ക്കും അന്യസംസ്ഥാന തൊഴിലാളികള്‍ക്കും ഇവിടെ നിന്നുമാണ് കഞ്ചാവ് വിതരണം ചെയ്യുന്നത് എന്നാണ് വിവരം. കഞ്ചാവ് മാഫിയയുടെ ഭീഷണി മൂലം ആരും തന്നെ പരാതി നല്‍കാനും തയ്യാറാവുന്നില്ല. പ്രദേശത്ത് വീട് കയറിയുള്ള അതിക്രമങ്ങളും പതിവാണ്. ഇവിടങ്ങളില് പോലീസ് എക്‌സൈസ് പരിശോധന ശക്തമാക്കണമെന്നാണ് നാട്ടുകാരുടെ ആവശ്യം.


കണ്ണൂര് കൊലപാതകമന്വേഷിക്കാന് 31 അംഗ അന്വേഷണ സംഘം | Special team to investigate murders in Kannur - Malayalam Oneindia\nUpdated: Wed, Jul 13, 2016, 19:22 [IST]\nകണ്ണൂര്: കണ്ണൂരില് തിങ്കളാഴ്ച്ച നടന്ന രാഷ്ട്രീയ കൊലപാതകങ്ങള് അന്വേഷിക്കുന്നതിന് പ്രത്യേക സംഘത്തെ നിയോഗിച്ചു. പയ്യന്നൂര് ,ശ്രീകണ്ഠാപുരം സി ഐ മാരും അഞ്ച് എസ് ഐ മാരും ഉള്‍പ്പെടെ 31 അംഗ സംഘത്തിനാണ് അന്വേഷണ ചുമതല.\nക്രൈം ഡിറ്റാച്ച്‌മെന്റ് ഡി വൈ എസ് പി മധുസൂദനന് നേതൃത്വം നല്‍കും. തിങ്കളാഴ്ച്ചയാണ് സിപി എം പ്രവത്തകനായ സിവി ധനരാജ്, ബിംഎംഎസ് പ്രവര്‍ത്തകനായ സി കെ രാമചന്ദ്രന് എന്നിവര് വെട്ടേറ്റ് മരിച്ചത്. രണ്ടു സംഭവങ്ങളിലും ഇതുവരെ 60 ഓളം പേര്‍ക്കെതിരെ കേസ് രജിസ്ട്രര് ചെയ്തിട്ടുണ്ട്.\nRead more: കണ്ണൂരിലെ ആദ്യത്തെ രാഷ്ട്രീയ കൊലപാതകം 1969 ല് ; ഇതു വരെ എത്ര പേര്....\nരാമചന്ദ്രന്റെ കൊലപാതകവുമായി ബന്ധപ്പെട്ട് 50 പേരെയും ധനരാജിന്റെ കൊലപാതകവുമായി ബന്ധപ്പെട്ട് പത്തു പേര്‍ക്കെതിരെയുമാണ് കേസെടുത്തിട്ടുളളത്. കൊലപാതകങ്ങളില് ഉന്നതതല അന്വേഷണം വേണമെന്നാവശ്യപ്പെട്ട് ബിജെപി യും രംഗത്തെത്തി.\nkannur murder political investigation cpm bms special team കണ്ണൂര് കൊലപാതകം ബിജെപി സിപിഎം\nA special team has been deputed to investigate the murders of CPM and BJP workers in Payyannur on Monday


ട്രിപ്പിൾ ലോക്ഡൗൺ ഉള്ള സ്ഥലങ്ങളിൽ തിങ്കളാഴ്ച കടകൾ തുറക്കാം: മുഖ്യമന്ത്രി\nHomeCovidട്രിപ്പിൾ ലോക്ഡൗൺ ഉള്ള സ്ഥലങ്ങളിൽ തിങ്കളാഴ്ച കടകൾ തുറക്കാം: മുഖ്യമന്ത്രി\nVengara Popular News July 17, 2021\nകോവിഡ് നിയന്ത്രണങ്ങളിൽ കൂടുതൽ ഇളവുകൾ പ്രഖ്യാപിച്ചു. ടെസ്റ്റ് പോസിറ്റിവിറ്റി നിരക്ക് (ടിപിആർ) അനുസരിച്ച് എ, ബി വിഭാഗങ്ങളിൽ ഉൾപ്പെട്ടിരിക്കുന്ന തദ്ദേശ സ്ഥാപനങ്ങളിലാണ് ഇളവുകൾ. ഡി വിഭാഗത്തിൽപ്പെട്ട സ്ഥലങ്ങളിൽ ബക്രീദ് പ്രമാണിച്ച് നിയന്ത്രണങ്ങൾക്കു വിധേയമായി തിങ്കളാഴ്ച കട തുറക്കാം.\nഇന്ന് 16,148 പേര്‍ക്ക് കോവിഡ്; പത്തിൽ താഴാതെ ടിപിആർ, മരണം 114\nവേങ്ങര പോപ്പുലർ ന്യൂസ്\nഎ, ബി വിഭാഗത്തിൽപ്പെടുന്ന സ്ഥലങ്ങളിലെ ഇലക്ട്രോണിക് ഷോപ്പ്, ഇലക്ട്രോണിക് ഉപകരണങ്ങൾ റിപ്പയർ ചെയ്യുന്ന ഷോപ്പ്, വീട്ടുപകരണങ്ങൾ വിൽക്കുന്ന ഷോപ്പ് തുടങ്ങിയവയ്ക്കു രാവിലെ7മുതൽ 8വരെ പ്രവർത്തിക്കാം. വിശേഷ ദിവസങ്ങളിൽ ആരാധനാലയങ്ങളിൽ 40 പേരെ വരെ അനുവദിക്കും. ആളുകളുടെ എണ്ണം കൂടാതിരിക്കാൻ അധികൃതർ ശ്രദ്ധിക്കണം. എ, ബി വിഭാഗങ്ങളിൽ ബ്യൂട്ടിപാർലർ, ബാര്‍ബർ ഷോപ്പുകൾ തുറക്കാം. ബ്യൂട്ടിപാർലറുകൾ ഒരു ഡോസ് വാക്സീൻ എടുത്ത സ്റ്റാഫുകളെ ഉപയോഗിച്ച് ഹെയർ സ്റ്റൈലിങിനു മാത്രമായി തുറക്കാനാണ് അനുമതി. സീരിയൽ ഷൂട്ടിങ് അനുവദിച്ചപോലെ എ, ബി വിഭാഗത്തിൽ കർക്കശമായ നിയന്ത്രണത്തോടെ സിനിമാ ഷൂട്ടിങ് അനുവദിക്കും. ഒരു ഡോസെങ്കിലും വാക്സീൻ എടുത്തവരായിരിക്കണം ജോലിക്കായി എത്തേണ്ടത്.\nനിലവിൽ എ വിഭാഗത്തിൽ (ടിപിആർ അഞ്ചിൽ താഴെ) 86 തദ്ദേശ സ്ഥാപനങ്ങളുണ്ട്. ബി കാറ്റഗറിയിൽ (ടിപിആർ 5–10വരെ) 392 സ്ഥാപനം. സി വിഭാഗത്തിൽ (ടിപിആർ 10–15വരെ) 362 സ്ഥാപനം. ഡി വിഭാഗത്തിൽ (ടിപിആർ 15ന് മുകളിൽ) 194 തദ്ദേശ സ്ഥാപനം. എൻജിനീയറിങ് പോളിടെക്നിക്ക് സെമസ്റ്റർ പരീക്ഷ ആരംഭിച്ചതിനാൽ ഹോസ്റ്റൽ സൗകര്യം നൽകേണ്ടതുണ്ടെന്നും, കൂടുതൽ ക്രമീകരണം അടുത്ത അവലോകന യോഗം ചർച്ച ചെയ്യുമെന്നും മുഖ്യമന്ത്രി പറഞ്ഞു.


ജീവിതത്തില് ഏറ്റവും ഭയപ്പെട്ട ദിവസമായിരുന്നു അത്; ദില്ലിയിലെ മാധ്യമപ്രവര്‍ത്തകയുടെ അനുഭവക്കുറിപ്പ് | Delhi journalists first person narrative on Delhi riots\nDelhi, First Published 26, Feb 2020, 7:02 PM IST\nവര്‍ഗീയ കലാപം നടക്കുന്ന ദില്ലിയിലെ മൗജ്പൂരില് കണ്ട ഞെട്ടിക്കുന്ന കാഴ്ചകള്. ഫസ്റ്റ് പോസ്റ്റ് പോര്‍ട്ടലിലെ മാധ്യമപ്രവര്‍ത്തകയായ ഇസ്മത് അറ എഴുതിയ കുറിപ്പിന്റെ സ്വതന്ത്ര വിവര്‍ത്തനം. കടപ്പാട് ഫസ്റ്റ് പോസ്റ്റ്\nപൗരത്വ നിയമ ഭേദഗതിയെ അനുകൂലിക്കുന്നവരും എതിര്‍ക്കുന്നവരും തമ്മില് ഏറ്റുമുട്ടിയ വടക്കന് ദില്ലിയിലെ പ്രദേശങ്ങളിലൊന്നായ മൗജ്പുരില് എത്തുമ്പോള് വിവിധ കൂട്ടങ്ങളായി ചിന്നിച്ചിതറിയ ജനങ്ങളെയാണ് കണ്ടത്. സ്ഥലത്തെ പീഡനങ്ങളെയും ചോദ്യം ചെയ്യലുകളെയും കുറിച്ച് മറ്റ് മാധ്യമപ്രവര്‍ത്തകര് എനിക്ക് മുന്നറിയിപ്പ് നല്‍കിയിരുന്നതിനാല് ഞാന് മൊബൈല് ഫോണ് പുറത്തെടുത്തില്ല, മുന്നോട്ടുനടന്നു.\nഎന്നാലും ഞാന് ഒരാളെ തടഞ്ഞുനിര്‍ത്തി. 'അവിടെ ലഹള നടക്കുകയാണ്. അവിടെ എല്ലാം നടക്കുന്നുണ്ട്. നേരില് കണ്ടറിഞ്ഞോ.'\nസഹോദരാ...എന്താണ് സംഭവിക്കുന്നത് എന്ന എന്റെ ചോദ്യത്തിന് ഒരു പരിഹാസച്ചിരിയോടെ അയാള് മറുപടി പറഞ്ഞു.\nറോഡിന്റെ ഒരുവശത്ത് എറിയാനുള്ള കല്ല് അടുക്കിവെച്ചിരിക്കുന്നു.\nഞാന് നടന്നുകൊണ്ടിരുന്നു. എന്തിന് ഇവിടെവന്നു എന്ന് ആരെങ്കിലും ചോദിച്ചാല് പറയാനുള്ള ഹിന്ദു പേരുകളും കാരണവും ഞാനും എന്നെ അവിടെയെത്തിച്ച സുഹൃത്ത് താരീഖും കണ്ടുവെച്ചിരുന്നു. ഞാനിവിടെ അതിഥിയായി താമസിക്കുന്നു എന്നുപറയാനാണ് കരുതിയത്.\n200 മീറ്റര് പിന്നിട്ടതും കാവി വസ്ത്രമണിഞ്ഞ ഒരു പുരോഹിതനെ ശ്രവിക്കുന്ന ഒരു വലിയ കൂട്ടത്തെ ഞാന് കണ്ടു. 'മുകളില് നിന്നുള്ള ഉത്തരവാണ്, കാണുന്ന മുസ്ലീംകളെയെല്ലാം കൊന്നുകളയുക'. അയാള് പറയുന്നത് ഞാന് കൃത്യമായി കേട്ടു. ഞാന് അമ്പരന്നു, ഭയന്നുവിറച്ചു. അയാള് ആരാണെന്ന് കൂട്ടത്തിലെ ഒരാളാട് ചോദിച്ചു. അടുത്ത അമ്പലത്തിലെ പൂജാരിയാണ്. നിങ്ങളാരാണ്...?'\nഞാനിവിടെ അടുത്ത് താമസിക്കുന്നയാളാണ്, ഞാന് മറുപടി നല്‍കി. നിങ്ങളെ അകത്തേക്ക് വിടാം എന്ന് അയാളും.\nഎന്റെ സുരക്ഷ ഞാന് തന്നെ നോക്കിക്കോളാം എന്നുപറഞ്ഞ് ഞാനവിടെ നിന്ന് രക്ഷപെട്ടു. മൗജ്പുരിലെ ഒരു ഇടനാഴിയിലൂടെ ഞാന് നീങ്ങി. ഞാന് അകത്തേക്ക് നടക്കുമ്പോള് എന്റെ ഫോണ് റിങ് ചെയ്തു. അത് താരീഖായിരുന്നു, ആ ബഹളങ്ങള്‍ക്കിടയില് അവന് അപ്രത്യക്ഷനായിരുന്നു.\nനിങ്ങളാരാണ് എന്നുമാത്രമാണ് അവിടെ കണ്ടവര്‍ക്ക് ചോദിക്കാനുണ്ടായിരുന്നത്. പലപ്പോഴും കബളിപ്പിച്ച് കടന്നുകളയാന് കഴിഞ്ഞെങ്കിലും അവരെന്നെ പിന്തുടരുന്നതായി തോന്നി. തിരിഞ്ഞുനോക്കുമ്പോള് ആ കൂട്ടത്തിലെ നാല് പേര് പിന്തുടരുന്നതായി കണ്ടു.\nമൗജ്പുരിലെ ഇടവഴിയിലൂടെ ഒരു കിലോമീറ്ററെങ്കിലും നടന്നിട്ടുണ്ടാകും. തമ്പടിച്ച പുരുഷന്‍മാരെ അകറ്റാന് ഞാന് ചുറ്റുംകറങ്ങി. കുറച്ച് സ്ത്രീകള് ഇരിക്കുന്ന ഒരു വീടിനരികെ ഞാന് നടത്തം നിര്‍ത്തി. സ്ത്രീകളുമായി സംസാരിക്കുന്നത് കണ്ടപ്പോള് അവര്‍ക്ക് മനസിലായിക്കാണും ഞാനവിടത്തുകാരിയല്ലെന്ന്, എന്നെ പിടികൂടി.\n'നിങ്ങള് മാധ്യമസ്ഥാപനത്തില് നിന്ന് വന്നതാണോ, പറയൂ...എന്തിനാണ് നീ കള്ളം പറയുന്നത്, ഞങ്ങളുടെ പണ്ഡിറ്റ്ജീയെ കുറിച്ച് ചോദിച്ചത്'. അവര് അലറിക്കൊണ്ട് ചോദിച്ചു... 'എന്തിന് പണ്ഡിറ്റ്ജീയെ കുറിച്ച് ചോദിച്ചു'. മാപ്പുപറഞ്ഞുകൊണ്ട് ഞാന് പറഞ്ഞു. ഇവിടെയുള്ള ഒരു സുഹൃത്തിന്റെ വീട്ടിലേക്ക് വന്നതാണ്. പക്ഷേ, അവള് എന്റെ ഫോണ് എടുക്കുന്നില്ല. എന്നെ വിട്ടയക്കാന് അവിടുണ്ടായിരുന്ന സ്ത്രീകള് ആവശ്യപ്പെട്ടതുകൊണ്ട് മാത്രം അവര് പോയി. അവിടെനിന്ന് നടന്നകലുമ്പോഴും അവര് ചോദിച്ചുകൊണ്ടിരുന്നു, 'എന്തിനാണ് ഞങ്ങളുടെ പണ്ഡിറ്റ്ജിയെ കുറിച്ച് ചോദിച്ചത്', നിങ്ങളാരാണ്'.\nഅവിടെനിന്ന് എത്രയുംവേഗം പോകാന് ശ്രമിച്ചു. 100 മീറ്റര് കൂടി കഴിഞ്ഞപ്പോള് മറ്റൊരാള് എന്റെയടുത്തെത്തി. അതേ സംഘത്തില് നിന്നായിരുന്നു അയാളും. 'നിങ്ങള്‍ക്ക് താമസസ്ഥലത്തേക്കാണോ (പിജി) പോകേണ്ടത്. ഏത് സ്ഥാപനം, പേരെന്താ, നിങ്ങളുടെ സുഹൃത്തിന്റെ പേരും പറയൂ'.\nഞാന് പറഞ്ഞു... അവളെന്റെ ഫോണ് എടുക്കുന്നില്ല. ഞാന് കുറച്ചുകഴിഞ്ഞ് വരാം. മെട്രോ സ്റ്റേഷനിലേക്കുള്ള വഴി പറഞ്ഞുതരൂ. വൈമനസ്യത്തോടെയും സംശയാസ്പദമെങ്കിലും അയാള് വഴിപറഞ്ഞു തന്നു, കഴിയുന്നയത്ര വേഗത്തില് ഞാനവിടെ നിന്ന് നടന്നു.\nഞാനൊരു മാധ്യമപ്രവര്‍ത്തകയാണെന്ന് ആളുകള് തിരിച്ചറിഞ്ഞിരിക്കുന്നു എന്നെനിക്ക് ബോധ്യമായി.\nമൗജ്പുരിലെ ഇടങ്ങളില് 30 മിനുറ്റോളം ചിലവഴിച്ച ശേഷം ഞാന് പ്രധാന റോഡിലെത്തി. മൗജ്പുരിന്റെ ഇടവഴികളിലായിരുന്നപ്പോള് ലാത്തിയുമായി കൂട്ടംകൂടിനില്‍ക്കുന്ന, എന്നെ സംശയത്തോടെ നിരീക്ഷിക്കുന്ന വിവിധ സംഘങ്ങളെ കണ്ടിരുന്നു. അപ്പോഴാണ് താരീഖ് എന്നെ വീണ്ടും വിളിച്ചത്.\n'ജീവിതത്തിലെ ഏറ്റവും മോശം ദിനമാണ് ഞാന് അനുഭവിച്ചത്. പെട്രോള് പമ്പുകള് കത്തിയമര്‍ന്നിരിക്കുന്നു. ടയറുകള് കത്തിക്കുന്നു, അത് ആളുകള്‍ക്ക് നേരെ വലിച്ചെറിയുന്നു. വടിയും കമ്പികളുമായി ആളുകള്, പൊലീസ് ആരെയും നിയന്ത്രിക്കുന്നില്ല. കൊല്ലാനുള്ള മാരകായുധങ്ങളുമായാണ് ആളുകള് സംഘടിച്ചിരിക്കുന്നത്. അവിടെനിന്ന് എത്രയും വേഗം പുറത്തുകടക്കണം. ഇത് അവരുടെ തട്ടകമാണ്. നിങ്ങള് മുസ്‌ലിം ആണ് എന്ന് തിരിച്ചറിഞ്ഞാല് വീട്ടിലേക്ക് വലിച്ചിഴയ്ക്കും. പിന്നെ എന്താണ് സംഭവിക്കുക എന്നറിയില്ല'. ബാഗില് തിരിച്ചറിയല് കാര്‍ഡ് ഒളിപ്പിക്കണമെന്ന നിര്‍ദേശവും താരീഖ് തന്നു.\nപ്രധാന റോഡില് എത്തിയപ്പോള് മറ്റ് രണ്ടുപേര് എന്നെ കണ്ടു. അവര് അടുത്തെത്തി ചോദിച്ചു. 'മാഡം, നിങ്ങളുടെ ക്യാമറ എവിടെയാണ്. എവിടെയെങ്കിലും ഒളിപ്പിച്ചിരിക്കുകയാണോ'. ഇടവഴികളേക്കാള് കൂടുതല് സുരക്ഷിതമാണ് പ്രധാന റോഡ് എന്ന് തോന്നിയില്ല. വലിയ ലാത്തികളുമായി അവിടെ ഏറെപ്പേര് കൂടുനില്‍പ്പുണ്ടായിരുന്നു.\n'സീ ന്യൂസില് നിന്നാണോ...' മറ്റൊരു സംഘം ചോദിച്ചു. 'ജെഎന്‍യുവില് നിന്നാണോ', മറ്റൊരാള് ചിരിച്ചുകൊണ്ട് ചോദിച്ചു. 'ഏയ് അല്ല' എന്ന് മറുപടി നല്‍കി.\nഞാനൊരു മാധ്യമപ്രവര്‍ത്തകയാണെന്ന് ആളുകള് തിരിച്ചറിഞ്ഞിരിക്കുന്നു എന്നെനിക്ക് ബോധ്യമായി. ഇവിടെനിന്ന് പോകേണ്ട സമയമായെന്ന് മനസിലാക്കുകയും ഞാന് ധൃതിയില് നടന്നകലുകയും ചെയ്തു. എവിടേക്കാണ് പോകുന്നത് എന്ന ചോദ്യം ആ വഴിയിലും തേടിയെത്തി. പുതിയ സ്ഥലം കണ്ടെത്തുകയും നടന്നകലുകയും ചേയ്യേണ്ടിവന്നു. ആദ്യം സംഘത്തെ കണ്ട സ്ഥലം കഴിഞ്ഞിരുന്നെങ്കില് എന്നാഗ്രഹിച്ചു. അവര് വീണ്ടും എന്നെ കണ്ടാല്, ഞാനൊരു മാധ്യമപ്രവര്‍ത്തകയാണ് എന്ന് ഒളിച്ചുവെച്ചത് മാത്രമല്ല, ഞാനൊരു മുസ്‌ലിം ആണെന്നും കണ്ടെത്തിയേനേ.\nപുറത്തുകടക്കാന് വഴിതിരയുമ്പോള് ഒരു സംഘം തടഞ്ഞുനിര്‍ത്തി ചോദിച്ചു. 'എവിടേക്കാണ് പോകേണ്ടത്'. ഗുഡ്ഗാവിലേക്ക് പോകണം... മുന് നിശ്ചയിച്ചപ്രകാരം തിടുക്കത്തില് എന്റെ മറുപടി. റോഡിന്റെ മറുവശത്തുള്ള മെട്രോയിലേക്ക് ഉള്‍വഴി ഉപയോഗിക്കാനും അവിടെനിന്ന് ഓട്ടോ കണ്ടെത്താനും ഒരാള് പറഞ്ഞു.\nനടക്കുമ്പോള് മറ്റൊരാള് എന്നെ തടഞ്ഞുനിര്‍ത്തി. 'വേണ്ട, പ്രധാന റോഡിലൂടെ പോകൂ. അതാണ് സുരക്ഷിതം'. പ്രധാന റോഡില് വന് കലാപം നടക്കുന്നതായി ഭയപ്പെടുന്നുവെന്നു ഞാന് പറഞ്ഞു.\n'മുസ്‌ലിംകള് വസിക്കുന്നയിടങ്ങളിലാണ് വലിയ ആക്രമണങ്ങള് നടക്കുന്നത്. അതൊരു മുസ്‌ലിം പ്രദേശമാണ്, എന്തും സംഭവിക്കാം'\nഒരു ഹിന്ദുവാണ് എന്ന് മനസിലാക്കി അയാള് തുടര്‍ന്നു. 'പ്രധാന റോഡില് എന്തിന് ഭയക്കണം. മുസ്‌ലിംകള് ഭയക്കണം. നമ്മുടെയാളുകളാണ് പ്രധാന റോഡിലുള്ളത്'- പ്രധാന റോഡിലെ ഹിന്ദുക്കൂട്ടത്തെ പരാമര്‍ശിച്ചാണ് അയാളുടെ വാക്കുകള്.\nഅവിടെവെച്ച് കുറച്ച് മുസ്ലീംകളുമായി സംസാരിക്കാനുള്ള അവസരം ലഭിച്ചിരുന്നു എനിക്ക്. അതിനാല്, പ്രധാന റോഡിലൂടെ പോകേണ്ടെന്ന് റോഡിലെ കൂട്ടത്തോട് പറഞ്ഞ് മുസ്‌ലി പ്രദേശത്തേക്ക് നടക്കാന് തുടങ്ങി. തലയില് തൊപ്പി ധരിച്ചയാളുകളെ അഞ്ച് മിനിറ്റ് നടത്തത്തിനൊടുവില് കണ്ടുമുട്ടി.\nഅല്‍പം മുന്‍പ് നിസ്‌കരിച്ചിറങ്ങിയ ഫിറോസ് എന്ന യുവാവ് പറഞ്ഞു, 'ഞങ്ങള്‍ക്കുള്ള എല്ലാം തടഞ്ഞുവെച്ചിരിക്കുകയാണ്. പ്രധാന റോഡ് ബ്ലോക്ക് ചെയ്തിരിക്കുന്നു. എവിടെ പോകും ഞങ്ങള്. വീട് മാത്രമാണ് സുരക്ഷിതം എന്നാണ് തോന്നുന്നത്. റോഡ് ഒട്ടും സുരക്ഷിതമല്ല. ജനിച്ചപ്പോള് മുതല് ഇവിടെ ജീവിക്കുന്ന ഞങ്ങള് ഇതുപോലൊരു സംഭവം നേരിടുന്നത് ആദ്യമാണ്. വീടുകളിലെ സ്ത്രീകളെ ഓര്‍ക്കുമ്പോള് ഭയം ഇരച്ചുകയറുന്നു'. എത്രയും വേഗം രക്ഷപെട്ടോളൂ' എന്നുപറഞ്ഞ് ഫിറോസ് എന്നെ യാത്രയാക്കി.\n'പൊലീസ് നിഷ്‌ക്രിയരാണ്. അവര് ഇവിടെയില്ല. പൊലീസ് ഇവിടെയുണ്ടായിരുന്നെങ്കില് ആരും മുസ്‌ലിം കടകള്‍ക്ക് തീവെക്കില്ലായിരുന്ന'-ഫിറോസ് കൂട്ടിച്ചേര്‍ത്തു. അവിടെ നിന്ന് രക്ഷപെട്ട ഞാന് യാത്രതുടങ്ങിയ അതേ റോഡിലെത്തി. നേരത്തെ എനിക്ക് നിര്‍ദേശങ്ങള് തന്ന സംഘം ഭാഗ്യംകൊണ്ട് അവിടെയുണ്ടായിരുന്നില്ല.\nറോഡിന്റെ മറുവശത്തായി മറ്റൊരു വലിയ കൂട്ടത്തെ രണ്ടു. എന്താണ് സംഭവിക്കുന്നത് എന്നറിയാന് അവിടേക്ക് കുതിച്ചു. നസീര് ഹോട്ടലിന് മുന്നില് ലാത്തിയും പിടിച്ചുനില്‍ക്കുകയാണ് കുങ്കുമം വരച്ച മുപ്പതോളം സ്ത്രീകളെങ്കിലും. 'നിങ്ങളുടെ വീട്ടില് മുസ്‌ലിംകള് ആരുമില്ല?'...ടെറസുകളില് നിന്ന് താഴേക്ക് നോക്കുന്നവരോട് അവര് ആക്രോശിക്കുകയാണ്.\n'മുസ്‌ലിംകളെ പുറത്തുവിടൂ. മുസ്‌ലിംകളെ താമസിപ്പിക്കുന്ന ആളുകളെയും വെറുതെവിടില്ല. അവരുടെ വീടുകള് കത്തിക്കും. അതൊരു ഹിന്ദുവിന്റെ വീടാണോ എന്ന് ഞങ്ങള് രണ്ടുവട്ടം ചിന്തിക്കില്ല'. ഇത്രയും പറഞ്ഞശേഷം അവര് വീടുകള്‍ക്ക് കല്ലെറിയാന് തുടങ്ങി.\nഅവിടെ ചെലവഴിച്ച മൂന്ന് മണിക്കൂറിനിടയില് ഒരു പൊലീസുകാരനെ പോലും കണ്ടില്ല. പൊലീസ് കാര് നിര്‍ത്തി ആള്‍ക്കൂട്ടത്തെ കൈവീശി അഭിവാദ്യം ചെയ്യുന്നത് രണ്ടുതവണ കണ്ടു. എന്തിനാണ് എന്നറിയില്ല.\nപ്രതീക്ഷകള് നശിച്ച് ഒരു കടയുടെ പടിയില് കുറച്ചുനേരമിരുന്നു. എന്റെയടുത്തിരുന്ന നാല് പേരുടെ കണ്ണുകള് എന്നിലേക്കായി. ഒരു മിനുറ്റിനുള്ളില് ഒരാള് വരികയും എന്റെ പേര് ചോദിക്കുകയും ചെയ്തു. ഉത്തരം പറയാനാകില്ലെന്ന് മറുപടി നല്‍കി. 'എന്തിനാണ് ഇവിടെ ഇരിക്കുന്നത്, വേഗം പൊക്കോളൂ'- അയാള് കോപത്തോടെ ആജ്ഞാപിച്ചു.\nഇനി ഇവിടെ നില്‍ക്കാനാവില്ല എന്നെനിക്ക് മനസിലായി. ആരെങ്കിലും എന്റെ തിരിച്ചറിയല് കാര്‍ഡ് ചോദിച്ചാല് കഥ അതോടെ തീരും. റിപ്പബ്ലിക് ടിവിയുടെ അതുവഴി വന്ന കാറില് സഹായം തേടുകയും അടുത്ത മെട്രോയില് അവരെന്നെ എത്തിക്കുകയും ചെയ്തു. ഇഞ്ചുകളുടെ വ്യത്യാസത്തിലുള്ള രക്ഷപെടല്.\nഖൈജൂരി ഖാസില് താമസിക്കുന്ന ഒരു സുഹൃത്ത് കഴിഞ്ഞ ദിവസം രാത്രി വിളിക്കുകയും അയാളുടെ പ്രദേശത്ത് മുഴങ്ങിക്കേള്‍ക്കുന്ന മുദ്രാവാക്യം കേള്‍ക്കാന് പറയുകയും ചെയ്തു. 'ജയ് ശ്രീറാം' എന്നായിരുന്നു അത്.\nഅവിടെ താമസിക്കുന്നയാളുകളുടെ ഐഡിന്റ്റി ചോദിക്കുന്നതും കേട്ടു. ഒരു ഓട്ടോറിക്ഷ തകര്‍ക്കുന്ന ശബ്ദം കുറച്ചു സെക്കന്റുകള്‍ക്ക് ശേഷം കാതിലെത്തി. വാഹനയുടമ മുസ്‌ലി ആയിരുന്നു. തിരിച്ചറിയല് കാര്‍ഡ് കാണിച്ചയുടനെ വാഹനം തല്ലിത്തകര്‍ക്കുകയും കത്തിക്കുകയുമായിരുന്നു എന്നാണ് സുഹൃത്ത് പറഞ്ഞത്.\nകല്ല്, ബാറ്റ്, ലാത്തി, വടി, ഇരുമ്പ്ദണ്ഡ്, കോടാലി എന്നിവയായിരുന്നു റോഡുകള് തടഞ്ഞവരുടെ കൈയില് കണ്ടത്. മൗജ്പൂരിലെ റോഡുകളില് ആള്‍ക്കൂട്ടത്തെ പൊലീസോ സിആര്‍പിഎഫോ നേരിടുന്നത് കണ്ടേയില്ല. മാധ്യമപ്രവര്‍ത്തകയെന്നതിനാല് എന്നെ പിടികൂടുകയും ഉപദ്രവിക്കുകയും പെണ്‍കുട്ടിയായതില് അപമാനിക്കുകയും മുസ്ലീം ആണ് എന്ന് തിരിച്ചറിഞ്ഞിരുന്നെങ്കില് കൊന്നുകളയുകയും ചെയ്യുമെന്ന് ഞാന് ഭയപ്പെട്ടു.\n(കടപ്പാട് ഫസ്റ്റ് പോസ്റ്റ് )\nസി എ എ\nDelhi female journalist


ടീമുകള് എത്തി; 66 -ാമത് സീനിയര് വോളീബോള് ചാമ്പ്യന്‍ഷിപ്പിന് നാളെ തുടക്കം | Kairali News\nടീമുകള് എത്തി; 66 -ാമത് സീനിയര് വോളീബോള് ചാമ്പ്യന്‍ഷിപ്പിന് നാളെ തുടക്കം – Kairali News\nകോഴിക്കോട് ബ്യുറോ2years ago Kozhikkode Comments\n66 -ാമത് ദേശീയ സീനിയര് വോളീബോള് ചാമ്പ്യന്‍ഷിപ്പിന് നാളെ കോഴിക്കോട്ട് തുടക്കമാവും. മത്സരത്തിന്റെ ഔദ്യോഗിക ഉദ്ഘാടനം ഇന്ന് വൈകീട്ട് മുഖ്യമന്ത്രി നിര്‍വഹിക്കും. ആദ്യ റൗണ്ട മത്സരങ്ങള് നാളെ രാവിലെ ഏഴരയ്ക്ക് തുടങ്ങും.\n16 വര്‍ഷത്തെ ഇടവേളയ്ക്ക് ശേഷം കോഴിക്കോട് വേദിയാവുന്ന ദേശീയ സീനിയര് വോളീബോള് ചാമ്പ്യന്‍ഷിപ്പിനുളള ഒരുക്കങ്ങളെല്ലാം പൂര്‍ത്തിയായി. വി കെ കൃഷ്ണമേനോന് ഇന്‍ഡോര് സ്റ്റേഡിയത്തിലും സ്വപ്നനഗരിയിലെ കാലിക്കറ്റ് ട്രേഡ് സെന്റര് ഇന്‍ഡോര് സ്റ്റേഡിയത്തിലുമായാണ് മത്സരങ്ങള്.\nകോഴിക്കോട് റെയില്‍വെ സ്റ്റേഷനിലെത്തിയ പുരുഷ – വനിതാ ടീമുകള്‍ക്ക് സംഘാടക സമിതി ചെയര്‍മാന് എം മെഹബൂബിന്റെ നേതൃത്വത്തില് സ്വീകരണം നല്‍കി. പുരുഷ – വനിതാ വിഭാഗങ്ങളിലായി ആറുവീതം ഗ്രൂപ്പുകളിലായാണ് കളി.\n28 പുരുഷ ടീമും, 25 വനിതാ ടീമും ചാമ്പ്യന്‍ഷിപ്പില് ഏറ്റുമുട്ടും. സംസ്ഥാനങ്ങള്‍ക്ക് പുറമെ റെയില്‍വെ, സര്‍വീസസ് ടീമുകളാണ് പങ്കെടുക്കുന്നത്. ആദ്യറൗണ്ട മത്സരത്തില് നാളെ, ആതിഥേയരായ കേരള പുരുഷ ടീം രാജസ്ഥാനേയും വനിതകള് തെലങ്കാനയേയും നേരിടും. നിലവില് ഇരുവിഭാഗത്തിലും കേരളമാണ് ജേതാക്കള്.\n« എക്‌സൈസിനെ വെട്ടിച്ചു കടന്ന കഞ്ചാവ് കടത്തുകാര് പിടിയില്\nശബരിമലയില് വനംവകുപ്പും ദേവസ്വം ബോര്‍ഡും തമ്മിലെ ഭൂമി തര്‍ക്കം; സംയുക്ത സര്‍വ്വേ ആരംഭിച്ചു »


എന്നെ പുറത്താക്കിയില്ലേൽ മാണിയെ പുറത്താക്കും. ജോർജിന്റെ ഭീഷണി. - Pravasishabdam\nHome Top Stories എന്നെ പുറത്താക്കിയില്ലേൽ മാണിയെ പുറത്താക്കും. ജോർജിന്റെ ഭീഷണി.\nഎന്നെ പുറത്താക്കിയില്ലേൽ മാണിയെ പുറത്താക്കും. ജോർജിന്റെ ഭീഷണി.\nഈരാറ്റുപേട്ട: കേരളാ കോണ്‍ഗ്രസ് എമ്മില് നിന്നും പുറത്താക്കിയില്ലെങ്കില് മാണിയെ പുറത്താക്കുമെന്ന് പി.സി ജോര്‍ജ്. ഒരു മിനുട്ട് കൊണ്ട് തീര്‍ക്കാവുന്ന പ്രശ്‌നങ്ങളെയുള്ളു കേരളാ കോണ്‍ഗ്രസ് എമ്മില്. പി.സി ജോര്‍ജിനെയും കൂടെയുള്ള മെമ്പര്‍മാരെയും കേരളാ കോണ്‍ഗ്രസില് നിന്നും പുറത്താക്കിയെന്ന പ്രസ്താവനയോടെ പ്രശ്‌നങ്ങള് തീരും. തന്നെ പുറത്താക്കിയില്ലെങ്കില് മാണിയെ താന് പുറത്താക്കുമെന്നും അദ്ദേഹം വെല്ലുവിളിച്ചു. ഇതിനായി 2000 പേരുള്ള കേരളാ കോണ്‍ഗ്രസ് എം സംസ്ഥാന കമ്മിറ്റി തിരുനക്കര മൈതാനത്ത് നടത്തും. അതില് 600 പേര്‍മാത്രമാണ് മാണിയുടേതായി ഉള്ളത്. ഇവരില് പലരും തന്റെയൊപ്പം നില്‍ക്കു. സംസ്ഥാന സമിതിയില് അവിശ്വാസം പാസാക്കാന് തനിക്കാവും.\nസോളാര് തട്ടിപ്പ് കേസിലെ പ്രതിയായ സരിത എസ് നായരുടേതെന്ന പേരില് പുറത്ത് വന്ന കത്തില് ധനമന്ത്രി കെഎം മാണിയുടെ മകൻ ജോസ് കെ മാണിയുടെ പേര് ഉണ്ടെന്നും. ഇതിനെപ്പറ്റി താന് മാണിയോട് സൂചന നല്‍കിയിരുന്നുവെന്നും. ജോസ് കെ മാണിയുടെ കൈയിലിരുപ്പ് ശരിയല്ലെന്നും സര്‍ക്കാര് ചീഫ് വിപ്പ് പിസി ജോർജ്.\nസരിത തന്നെ കാണാൻ ആഗ്രഹം പ്രകടിപ്പിക്കുകയും പിന്നെ നേരിട്ട് കാണുകയും ചെയ്‌ത സമയത്താണ് താന് കത്ത് വായിക്കുന്നത്. സരിത തന്ന കത്താണ് വായിച്ചത്. വായിച്ചപ്പോൾ മനസിൽ ഇടിമുഴക്കമാണ് ഉണ്ടായത്. വായിച്ച ശേഷം കത്ത് സരിതയ്ക്ക് തന്നെ മടക്കി നൽകി. പുറത്തുവന്ന കത്തിലെ കൈയക്ഷരം സരിതയുടേത് തന്നെയാണെന്നും ജോസ് കെ മാണിയുടെ പേര് കത്തില് ഉണ്ടായിരുന്നുവെന്നും പിസി ജോര്‍ജ് പറഞ്ഞു. കത്തിനെ കുറിച്ച പൊലീസല്ല അന്വേഷിക്കേണ്ടത്, സിബിഐ ആണെന്നും അദ്ദേഹം പറഞ്ഞു.\nബജറ്റ് അവതരിപ്പിക്കാന് തുടങ്ങിയ കാലം മുതല് മാണി ബജറ്റ് വിറ്റ് കാശ് ഉണ്ടാക്കുകയാണ്. അതിനെപ്പറ്റ് താന് കൂടുതല് പറയുന്നില്ല. എല്ലാം തനിക്ക് വ്യക്തമായി അറിയാം. തന്റെ പ്രവര്‍ത്തനം കൊണ്ടാണ് മാണി കഴിഞ്ഞതവണ പാലായില് ജയിച്ചത്. അടുത്ത തവണത്തെ തെരഞ്ഞെടുപ്പില് മാണി പരാജയപ്പെടും. പാലാ മെമ്പര് എന്നു വിളിച്ച മാണിയെ പാലാ മുൻ മെമ്പര് എന്ന് ജനത്തെക്കൊണ്ട് വിളിപ്പിക്കരുതെന്നും പിസി ജോര്‍ജ്ജ് പറഞ്ഞു. താൻ ചെയ്ത കുറ്റം എന്താണ് എന്ന് മാണി വ്യക്തമാക്കണം. മാണിക്ക് ദുഷ്ടമനസാണ്. ധാർമികത അദ്ദേഹത്തിന്റെ അടുത്ത് കൂടി പോയിട്ടില്ല. മാണിക്കും മകനും തന്നോടുള്ള വൈരാഗ്യത്തിന് കാരണം സരിതയുടെ കത്താണ്. താൻ യു.ഡി.എഫിൽ നിന്ന് പുറത്ത് പോകണം എന്നാഗ്രഹിക്കുന്നവരാണ് ഇപ്പോൾ ഈ കത്ത് പുറത്ത് വിട്ടതിന് പിന്നിലെന്നും അദ്ദേഹം പറഞ്ഞു.\nPrevious articleപുറത്തുവന്ന കത്ത് തന്റേതല്ല; അതിനെതിരെ പരാതി നല്‍കും: സരിത എസ്. നായര്\nNext articleആ പരിപ്പ് ഇവിടെ വേകില്ല. ജോർജിന് നിഷയുടെ ചുട്ട മറുപടി